[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZX11tnf3vs23d7uknXrcVuzDpMHuZfx7A1uFYPLe9fgdwB7pHS4xkV8XshtjsynJhld8FHma_EYLOp632iFhztKhbM-DHR3A5GnU8NYGGHrwVv3Zgsky_f9rYYYYtkPOs3AahiDNwZKOgfVbfcjrv7a1Aw6D8AdxG0x7B3Po2xAyrbJkihEZvntebS5x9KX5DM&__tn__=*NK-R)

-

استهدف هدف غير هدفك الأصليّ الأوّل !!

-

أوّل كورس شرحته في حياتي - كان في أسوان سنة 2013

كنت سعيد جدّا بإنّه في أسوان

ودا لسبب - ألا هو

لو فشلت هناك - أبقى فشلت في مكان بعيد - ما يتشهرش عنّي إنّي فاشل

غير لو رحت شرحت في جامعة القاهرة ولّا عين شمس - لو طلع عليّا سمعة سيّئة هناك - يبقى شكرا

-

بالمناسبة /

شرحت بعد كده في جامعات القاهرة وعين شمس وعشرات الجامعات والشركات الحمد لله

-

وما زالت هذه الطريقة في الاستهداف أتّبّعها حتّى الآن

-

يعني

لو عاوز اشتري ماكينة ما - باعمل ملفّ بالشركات المصنّعة للماكينة دي - وبافرز الشركات دي - مين أعلى شركات - ومين أقلّ شركات

-

في الأوّل - بكلّم أقلّ شركات - واقعد اهري معاهم في المواصفات والأسعار إلخّ

لحد ما أكوّن صورة عن المفروض الماكينات دي بتتطلب ازّاي - ومميّزاتها وعيوبها إيه

-

آخد الكلام ده - وأقوم صايغه في طلب عرض سعر محترم - مخيف - يخلّي اللي يقرأه يقول دا الراجل ده خبير في النوع ده من الماكينات - فيخاف يشتغلني

فباخد من الشركات اللي أنا كنت مستهدفها في الأوّل أصلا أفضل ردود

-

النظريّة دي خدها بقى واسقطها على شغلك - وشوف هتطبّقها ازّاي

ما تخلّيش أوّل محاولة ليك تكون في الشغل الحقيقيّ

-

حاجة كده زيّ ما لمّا حبّوا ينقلوا تمثال رمسيس - كان من المنطقيّ جدّا إنّه يتعمل تمثال مشابه ليه - ويتحمّل على الكسّاحة اللي صمّمتها جامعة عين شمس - وتتّاخد الرحلة كاملة بالتمثال التقليد

لكن مش هنروح نجرّب بالتمثال الأصليّ من أوّل مرّة !