[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZVSPNWosZhei2UM63ddXJ1k2yiUJhEZsePwciwrzLiLQtqRKx_IAOHsScSFCiZsZx-gQZIev58qkHWN5H32q3TdL0-1vs39TE55e-yrOp9FuS7ChJcmWHTsFvaoElmS8-JK4fJdLqSpcMNyQ35SOlO3MFsqLzuYUzC6BoefQtRB7dg6OucBvId_CSOMjqwAd2madKn_szICBBWFWAn9B1wB&__tn__=*NK-R)

-

[#إحذر\_من\_أهداف\_الناجحين](https://www.facebook.com/hashtag/%D8%A5%D8%AD%D8%B0%D8%B1_%D9%85%D9%86_%D8%A3%D9%87%D8%AF%D8%A7%D9%81_%D8%A7%D9%84%D9%86%D8%A7%D8%AC%D8%AD%D9%8A%D9%86?__eep__=6&__cft__%5b0%5d=AZVSPNWosZhei2UM63ddXJ1k2yiUJhEZsePwciwrzLiLQtqRKx_IAOHsScSFCiZsZx-gQZIev58qkHWN5H32q3TdL0-1vs39TE55e-yrOp9FuS7ChJcmWHTsFvaoElmS8-JK4fJdLqSpcMNyQ35SOlO3MFsqLzuYUzC6BoefQtRB7dg6OucBvId_CSOMjqwAd2madKn_szICBBWFWAn9B1wB&__tn__=*NK-R)

-

حضرتك معاك بذور قمح - عاوز تزرعها

-

قابلك واحد كان زارع قمح السنة اللي فاتت - وشايل شوال فيه بذور قمح

-

قلت له رايح فين بالشوال ده - قال لك رايح اطحنه عشان اعمل دقيق عشان نخبز

-

قمت رحت حضرتك طحنت القمح بتاعك !!!

-

دا اللي هيحصل لك لو ربطت أهدافك بأهداف الناجحين اللي وصلوا خلاص وعدّوا البرّ التاني

-

تسمع لقاء تليفزيونيّ لواحد نجح وعمل ملايين ومليارات

فيسألوه - إيه طموحك في الحياة

فيقول لهم - نفسي أعلّم الناس

أنا بقيت باصطاد سمك كتير - صيد السمك بيخلّيني أفكّر أحسن

أنا بنام 3 ساعات في اليوم

-

الراجل دا صادق - صادق جدّا - في كلامه عن نفسه

لكنّه كاذب جدّا في نصيحته

-

هوّا نفسه يعلّم الناس عشان هوّا دلوقتي عنده مصنع فيه 3000 عامل مزهّقينه - فبقى شايف إنّ الحلّ إنّه يعمل مدرسة تلمذة صناعيّة - تطلّع كلّ سنة 300 خرّيج - ياخد 100 منهم لمصنعه - أفضل 100 - ويفتخر إنّه أمدّ السوق المصريّ ب 200 عامل متعلّمين صحّ

-

هوّا بقى بيصطاد لإنّ نظام شركته كلّه بقى على صفحة واحدة على التابلت بتاعه - بيدخل يشوف المليارات وصلت فين دلوقتي - ويكمّل صيد

-

هوّا بقى بينام 3 ساعات في اليوم - لإنّ دي طبيعة في الجسم البشريّ لمّا بيكبر - إنّه بينام أقلّ

-

فحضرتك محتاج في مرحلتك الحالية إنّك تنتقي العمّال الشاطرين - مش الطلبة اللي هتعلّمهم

-

حضرتك عندك شركة محتاجة سنين عشان يتعمل لها نظام - فما تسيبش النظام ده يضرب يقلب - وتروح تصطاد

-

حضرتك جسمك حاليا محتاج ينام 8 ساعات

-

فما تربطش أهدافك بأهداف الناجحين

إنجح - واوصل للمرحلة اللي قبلهم بالظبط - في المرحلة دي - بصّ على أهدافهم

-

واقرأ عن هرم ماسلو للاحتياجات