أي حاجة انتا عاوز تعملها في الدنيا فانتا تقدر تعملها

إنتا كل مشكلتك في إنك عاوز تعملها من غير ما تدفع التمن !!

.

عاوز تخس . إنتا تقدر تخس . بس انتا عاوز تخس من غير ما تروح الجيم

.

عاوز تربي ولادك تربية صالحة . إنتا تقدر . بس انتا بتقارن الساعة دي لو اشتغلتها هاكسب من وراها عشر قروش . ولا اخسر ال ١٠ قروش واقعد ارغي مع العيال

.

لأ أنا اكسب ال ١٠ قروش ومش مهم العيال

.

وبعدين تقول لنفسك هوا انا يعني باشتغل عشان خاطر مين . لأ عشان خاطر نفسك يا خويا

.

ولادك يكفيهم نص الفلوس دي مع التربية . لكن لا يكفيهم الفلوس كاملة من غير التربية . بس انتا عاوز الفلوس كاملة

.

إنتا تقدر تهتم بصحتك . بس مش عاوز تتحرم من شهواتك

مش عاوز تتحرم من لذة الأكلة الدسمة . وطشة الحاجة الساقعة المشبرة . ولطشة أول نفس في السيجارة

.

إنتا تقدر تعمل أي حاجة بمجرد ما تقتنع إن كل حاجة ليها تمن لازم يتدفع

وبمجرد ما تدرك إن التمن يستاهل يتدفع

.

خسارة ٥ قروش من ال ١٠ تستاهل تخسرها مقابل الحصول على أولاد متربيين

خسارة ترك وجبة دسمة تستاهل تخسرها مقابل صحة جيدة

خسارة ٦ ساعات في الأسبوع تستاهل تخسرها مقابل الحصول على جسم رياضي صحي

.

الدنيا سهلة . بس انتا اللي عاوز الحسنيين مع بعض

الحاجة اللي ما خدهاش الشهداء !!