تبقى غبي . لو حد قال لك ( أنا غبي ) وانتا ما سمعتهاس

.

بسأل واحد في دمياط الجديدة . بقول له فين نادي المهندسين . قال لي ( بعد نادي الهيئة )

.

دا واحد بيقول بعلو صوته ( أنا غبي ) . ف لو ما سمعتهاش . تبقى انتا غبي

.

الراجل بيقدم لك نصيحة مخلصة . بيقول لك ما تكملش كلام معايا عشان انا غبي . هاحرق دمك ع الفاضي

.

تقوم انتا تقول له لأ انتا جميل . خلينا نكمل كلام

.

وتيجي آخر اليوم تشتكي إن واحد ضيع وقتك عشان غبي . بينما الحقيقة إنك انتا اللي غبي وضيعت وقتك

.

الموقف ده هيتكرر معاك في مليون شكل . انتبه ليهم عشان سلامك النفسي والعقلي