معظم أسئلتك هتلاقي إجاباتها - وإجاباتها القاطعة - لو جاوبت انتا الأوّل على سؤال [#إنتا\_عاوز\_إيه](https://www.facebook.com/hashtag/%D8%A5%D9%86%D8%AA%D8%A7_%D8%B9%D8%A7%D9%88%D8%B2_%D8%A5%D9%8A%D9%87?__eep__=6&__cft__%5b0%5d=AZUW8Wso1mshlQe5Y0-TZjIn9L1CNqKoMcjK5HNcNsM2AebTMVzKtU7SDrY6T5lhcnSqvFpwHLX5clip0jQWvhepmvNrDA-_yXAqvA4xgDEak38lB6zeNX9dAmMctfxaZ535eh808-tmG4ws8X2wzHoYkF_iMfykEKLpfJYZ3Z-RscCgCwblBLYl4Nd1mGUsT5g&__tn__=*NK-R) !!

-

يعني - مثلا - السؤال اللي اتحول دلوقتي لمسألة جدليّة - وهو سؤال ( يا ترى فيه فعلا توازن بين العمل والحياة - ولّا دي أسطورة )

-

السؤال دا عمره ما كان مهمّ - لكن لاحظت مؤخّرا إنّه بقى بيتناقش كتير

عمره ما كان مهمّ لإنّنا عمرنا ما كنّا في مجتمع مادّي وسريع وقاسي بالشكل ده

-

السؤال ده هتبقى إجابته سهلة جدّا لو انتا الأوّل سأت نفسك ( أنا عاوز إيه )

-

ما هو يا إمّا انتا عاوز أكبر قدر من الفلوس

يا عاوز تعيش حياة سعيدة ومتوازنة

جاوب على سؤال ( أنا عاوز إيه ) - هتلاقي معظم أسئلتك اتجاوبت لوحدها

-

سؤال ( أشتري عربيّة جديدة ولّا لأ )

-

سيبك من السؤال ده - وجاوب على سؤال ( أنا عاوز إيه )

-

هل انتا محتاج العربيّة الجديدة عشان شغلك بيتطلّب ده - شغلك مثلا ما ينفعش فيه عربيتك تعطل كتير - وليكن انتا شغّال في المبيعات مثلا - ف العربيّة دي بالنسبة لك ( عدّة شغل )

ولّا انتا عاوز تشتري عربيّة جديدة عشان انتا حابب يكون عندك عربيّة جديدة - حابب إحساسها - ونظرة الناس ليها

-

حتّى الأكل

يعني تاكل كباب وكفتة - ولّا عيش وجبنة

لو سألت نفسك سؤال ( أنا عاوز آكل ليه ) - هتلاقي نفسك حدّدت انتا هتاكل كباب وكفتة ولّا عيش وجبنة

-

ممكن تكون عاوز تعزم ولادك على كباب وكفتة ك جزء من فسحة

ولّا انتا عاوز تاكل عشان حاسس بالجوع في وسط الشغل وعاوز تاكل حاجة خفيفة ما تتقّلكش بحيث تعرف تكمّل شغل

-

السؤال الحقيقيّ دايما بيكون ( إنتا عاوز إيه )

-

بدل ما تقنع بنت بالحجاب مثلا بدلا من التبرّج - إسألها ( إنتي عاوزة تلبسي لبس متبرّج ليه ) - وسيبها - هيّا بعد كده هتجاوب لنفسها على سؤال ( يا ترى ألبس إيه )

-

يعني انتا متخيّل البنت اللي لابسة بنطلون ضيّق لابساه ليه !!

يعني هل هيّا في البيت بتلبس نفس البنطلون الضيّق - ههههههه - ما فيش حدّ في البيت هيّا عاوزاه يشوف الحاجات

-

بدل ما تقنع إبنك بالمذاكرة - إسأله ( إنتا عاوز تبقى إيه ) - وسيبه لوحده - ما تجادلش معاه كتير في المذاكرة

-

هوّا يا إمّا ذاكر - لنفسه - يا إمّا ما ذاكرش -لنفسه بردو - بسّ مش هييجي بعد كده يقول لك انتا ما قلتليش ليه - أنا قلت لك - وانتا اخترت انتا عاوز تبقى إيه

-

طبعا بتسيب لابنك الحرّيّة في حدود ما لا يؤذيه - لكن - لو كان الموضوع ما فيهوش أذى - ف سيبه يختار لنفسه

-

معظم حيرتك هتتحلّ لوحدها - لو رجعت خطوة للخلف - وسألت السؤال الصحّ