[#عجز\_سنّ\_الخمسين](https://www.facebook.com/hashtag/%D8%B9%D8%AC%D8%B2_%D8%B3%D9%86%D9%91_%D8%A7%D9%84%D8%AE%D9%85%D8%B3%D9%8A%D9%86?__eep__=6&__cft__%5b0%5d=AZWBiGRQFnurqWxQSFIJ2FhHH9hSXepQBPyNs5oBLSgHGPp43uHM_NPpeFufvvurzFpYOqGDH2FOiQD3fWnEbnFnwdrF56yVhVYh8ef4PnBRbaTVgdQhICUlr3FFt8TwP0-4fOLeO76-qBXbFWiyKEtE2Dt2OvBkUfsM39mi8E84XKUUBoncBgjEyo7FjUAy9KY&__tn__=*NK-R)

-

في جلسة استشاريّة مع مستثمر مقبل على سنّ ال 50

وكان عاوز يعمل فرع جديد زيّ شركته الأولى

-

شركته الأولى قائمة على الفرهدة - كلّ يوم فيه تغيير موديلّات - الموديلّات اللي بتتغيّر دي أصلا - هيّا لمنتجات متنوّعة

ف عندك منتجات كتير - كلّ منتج منهم لوحده فيه موديلّات بتتغيّر بسرعة - تشتيت يعني

-

فقلت له - ما تخليش الشركة الجديدة زيّ الأولى - إعمل حاجة أكثر استقرارا - ما فيهاش تغيير كتير

-

قال لي ليه - ما انا عملت الأولى - والحمد لل عندي القدرة على إدارة التنوّع ده - طول عمري فيه يعني

-

قلت له - مش بعد ال 50 !!

-

الإنسان بعد ال 50 غصب عنّه خلقه بيضيق - مش هتبقى قادر تدير التشتّت ده

-

ف [#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZWBiGRQFnurqWxQSFIJ2FhHH9hSXepQBPyNs5oBLSgHGPp43uHM_NPpeFufvvurzFpYOqGDH2FOiQD3fWnEbnFnwdrF56yVhVYh8ef4PnBRbaTVgdQhICUlr3FFt8TwP0-4fOLeO76-qBXbFWiyKEtE2Dt2OvBkUfsM39mi8E84XKUUBoncBgjEyo7FjUAy9KY&__tn__=*NK-R)

لو حضرتك داخل على سنّ ال 50 - وبتدير مشروع من النوع ده - فكّر في بديل أقلّ تشتيتا

-

ولو بتفكّر تعمل مشروع وانتا داخل على ال 50 - تجنّب المشاريع اللي فيها التشتيت

-

مش لازم تنتظر لمّا تبقى في منتصف الخمسينات - وتلاقي نفسك عصبيّ ومتنرفز طول الوقت مش عارف ليه - مع إنّ كلّ المعطيات اللي حواليك ما اتغيّرتش - هوّا هوّا اللي كنت بتعمله طول عمرك ما اتغيّرش - أمّال السرّ فين

-

اللي حواليك ما اتغيّرش فعلا - لكن انتا شخصيّا اللي اتغيّرت

-

[#إحترم\_المراحل\_السنّيّة](https://www.facebook.com/hashtag/%D8%A5%D8%AD%D8%AA%D8%B1%D9%85_%D8%A7%D9%84%D9%85%D8%B1%D8%A7%D8%AD%D9%84_%D8%A7%D9%84%D8%B3%D9%86%D9%91%D9%8A%D9%91%D8%A9?__eep__=6&__cft__%5b0%5d=AZWBiGRQFnurqWxQSFIJ2FhHH9hSXepQBPyNs5oBLSgHGPp43uHM_NPpeFufvvurzFpYOqGDH2FOiQD3fWnEbnFnwdrF56yVhVYh8ef4PnBRbaTVgdQhICUlr3FFt8TwP0-4fOLeO76-qBXbFWiyKEtE2Dt2OvBkUfsM39mi8E84XKUUBoncBgjEyo7FjUAy9KY&__tn__=*NK-R)

==============

كتبت بوست عن اللي هيحصل لك بعد سنّ ال 50 - ما حدّش علّق عليه

-

دا طبيعيّ بالنسبة لي - لكنّه غلط

ممكن جدّا حاجة تكون طبيعيّة وغلط عادي

زيّ ما تلاقي طالب ما بيذاكرش مثلا - دا طبيعيّ - لكنّه غلط

-

طبيعيّ لإنّ معظم المتابعين للصفحة أعمارهم من 25 ل 45

-

لكنّه غلط

ليه ؟!

-

قبل ما اقول لك ليه - خلّيني أسأل سؤال

-

مين اللي المفروض يكون مهتمّ بملابس الأطفال ؟ الأطفال - ولّا الآباء ؟

أكيد الآباء

-

طاب مين المفروض يكون مهتمّ بهدايا البنات - البنات - ولّا الولاد ؟

أكيد الولاد

-

طاب مين المفروض يكون مهتمّ باللي هيحصل في سنّ ال 50

الشباب - ولّا الكبار

أكيد الشباب

-

دا المفروض

-

لكن - مش دا الطبيعيّ

-

الطبيعيّ إنّ الناس بتهتمّ باللي هيحصل في سنّ ال 50 - لمّا يبقى عندهم 50 سنة

يا راجل !!

وهيفيدك بإيه إنّك تعرف وانتا خلاص بقيت عندك 50 سنة - هتغيّر إيه يعني - ما خلاص

-

المفروض إنّ اللي يهتمّ بده هوّا الشابّ اللي لسّه عنده 20 و 30 و 40 سنة

دا اللي محتاج يعرف من دلوقتي - عشان يشوف هيرتّب اموره ازّاي من دلوقتي

-

فاكرين لمّا قلت لكم إنّ معظم الأفكار المنتشرة عند الناس هيّا أفكار غلط - وفي المقابل تلاقي الناس بتقول ( الأفكار موجودة - المهمّ التطبيق )

-

لا يا فندم - أبسوليوتلي - الأفكار مش موجودة أصلا - ودا مثال على كلامي

-

طاب فاكرين لمّا قلت لكم إنّك عشان تنجح - غالبا هتمارس ممارسات غير طبيعيّة - دا مثال بردو