إزاي تنجز حاجة واقفة معاك من وقت طويل ومش عارف تنجزها

.

من سنتين . عملت فيديو طويل جدا عن حقن البلاستيك

خد حوالي يومين شغل

.

ومن ساعتها . وانا عاوز اعمل الفيديو أخوه . بتاع نفخ البلاستيك

لكن

بسبب تجربة فيديو الحقن . فضلت قاعد خايف افتح في فيديو النفخ

صعب جدا أفضي يومين أو تلاتة لفيديو

.

لحد ما ربنا سبحانه وتعالى هداني لحل . أعتقد إنه ينفع للحالة دي في العموم

وجربته على الموقف ده في الخصوص يعني . ونجحت التجربة

ف أعتقد إنها ينفع تعميمها

.

الحل هو

إنك [#تربط\_التنفيذ\_بحاجة](https://www.facebook.com/hashtag/%D8%AA%D8%B1%D8%A8%D8%B7_%D8%A7%D9%84%D8%AA%D9%86%D9%81%D9%8A%D8%B0_%D8%A8%D8%AD%D8%A7%D8%AC%D8%A9?__eep__=6&__cft__%5b0%5d=AZXt_rYeY60Ht5FSjZ0S7AVXYhVAdiFSRqT7X0Bt7p6fYoDWEL4nbxWdbva9ejZkx1AMS1RaWmYcHG3nbs_DrvHtYQzBFchYKx4TYMEXFFr5RkeVnSdHjaMaiZMS0dOGFYRa7WNrKQEDn5KdgI2KVO3Z5BwKzevlUi5zN-XU83ZlLahCj_8csVVEC1uYQ3M21Xg&__tn__=*NK-R)

.

قلت لنفسي

بعد كل مناقشة دراسة . هافصل تماما . وابدأ في تسجيل فيديو من الفيديوهات الطويلة دي . وياخد زي ما ياخد

.

وبالفعل

ناقشت دراسة يوم الخميس

وخددت غطس في الفيديو ده

.

خد مني تجهيز يوم الجمعة كله . ويوم السبت كله . ونصف يوم الأحد . وهسجله الإثنين صباحا إن شاء الله عشان اكون فايق

.

وخلال الوقت ده . كنت فاصل نفسي تماما من أي مهمة تانية

.

ف الطريقة اللي باقترحها هي . إنك تربط حاجة بحاجة

.

يعني . مثلا . إنتا عاوز تغسل العربية . ومش لاقي وقت

يبقى إربط غسيل العربية بإنه بيكون بعد غيار الزيت

إنتا كده كده هتغير زيت غصب عنك

.

طيب

عاوز تعمل أسانسير في المصنع مثلا . والوقت بياخدك . وشهر بيفوت ورا شهر وما بتعملش الأسانسير

.

يبقى قول ( بعد ما اخلص الطلبية الفلانية . هاعمل الأسانسير . ومش هاعمل حاجة تانية لغاية ما الأسانسير يخلص )

.

مثلا

عاوز تكون بتشتري هدايا لزوجتك على فترات متقاربة . وكل ما تيجي فلوس تتصرف

.

يبقى إربط حدث بحدث

.

يبقى كل ما تقبض مثلا . حط مبلغ ( ثابت ) على جنب

وكل ما المبلغ دا يوصل ١٠٠٠ جنيه مثلا . هات بيه هدية

.

كده هتقدر تنتصر على موضوع إن الأيام بتاخد أيام والحاجة اللي انتا عاوزها ما زالت ما بتتعملش