[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZVCnJeW1mxQVOTClGBiAbCnBD7EiNbFdezvax8VppFOM8kdVm3XLRpS49ZQT6hNxBbTSa5oPIuYI2vb7D3DKhYkorfwP-KjszQCJDRlfmvu29mg7T6L1UfVpaSmgJiXKapWjNxd9VX1M5umMleB-K-kZD2sJwKh25ObPklNzA-cB9NrwCAEuZpWPY0IY6s2Jio&__tn__=*NK-R)

-

اهتمّ بالحلول السهلة !!!

-

للأسف معظم الناس لمّا بيقعوا في مشكلة - عقلهم بيروح للبحث عن الحلول الصعبة

-

مش عارف تفسير دا إيه - لكن ممكن يكون شعور الهلع اللي بيسيطر على الناس في الوقت ده هوّا السبب

-

أذكر مرّة وأنا في المدرسة الثانويّ - كنّا في حصّة حاسب آليّ - ودي بتكون في معمل الكومبيوترات

واحد زميلنا كان معاه اسطوانة - زميله خدها منّه وحطّها في الكومبيوتر - وشغّلها - وانا كنت واقف

وإذا بالاسطوانة دي تطلع فيلم إباحيّ يا خال !!!

-

الفيلم اشتغل - وزميلنا صاحب الاسطوانة أصيب بالهلع - بقى مش عارف يعمل إيه !!!

وأنا واقف وعارف الحلّ إيه - بسّ قلت سيبه يتهلع له ثانيتين تلاتة عشان يخاف يجيب اسطوانة زيّ دي معاه المدرسة تاني

-

بعد ما الثانيتين تلاتة فاتوا - قمت ضاغط على زرار الباور بتاع الشاشة وطفيتها !!

-

زميلنا صاحب الاسطوانة عقله في الوقت ده إمّا هيتجمّد تماما

أو هيحاول يطفي الكومبيوتر - فمش هيبقى عارف دا بييجي من قايمة إيه - ودا هيتعمل بالماوس ولا بالكيبورد - وبعدين زراير الكيبورد بقت كتير كده ليه - هههههههه

في حين إنّ الحلّ أبسط من كده - ممكن تشدّ الفيشة وخلاص

-

ننقل الكلام للبيزنس

حضرتك عندك مشكلة في المبيعات - هتقعد تخترع عشان تعمل حلول إبداعيّة

بينما انتا عندك عملاء قدامى بالفعل اشتروا منّك وعجبهم شغلك - ما تستهدف دول مباشرة بمنتجات جديدة

-

عندك عملاء كلّموك من شهر أو شهرين - وشبه اتّفقوا على الشراء - وناقص خطوة إنّهم يحوّلوا الفلوس - ابعت لهم رسائل تأكيد الشراء

-

حضرتك عندك 3 منتجات - واحد منهم مبيعاته شغّالة - بسّ هامش الربح فيه ضعيف

واتنين هامش الربح فيهم كبير - لكن مبيعاتهم قليّلة

فانتا قاعد عاصر مخّك إزّاي تزوّد مبيعات المنتجات الراكدة

بينما نفس المجهود ده لو وجّهته لزيادة مبيعات المنتج الأوّل المقبول في السوق أصلا - وانتا خلاص بتبيعه ومعروف بيه والناس مجرّباه وواثقة فيه

لو بذلت نفس المجهود ده في الاتّجاه السهل - ممكن تحقّق حجم ربح كبير من المنتج اللي هامش ربحه صغيّر عن طريق زيادة حجم المبيعات من المنتج ده

-

اهتمّ بالحلول السهلة

حضرتك ممكن تفهمها وهيّا واقفة على الفرع عادي

مش لازم تفهمها وهيّا طايرة