[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZXbCNwf-QjiyCrAGHrzm6mCxtx2N6EEkCW6edg65scvUXiFu-8ei4v87GO9A4s8-icazOdq3hGxXH1xckVMMWulbVTSTb0fKXi1ZpHZ10EnIBf4lGUYrtWGL3deX38OC_uPgu3W06brZzjbDWYGBAfUmtONEGl2KjwRkcm4Aq5hRfiCdcb6cEsHan-GnbMYkGg&__tn__=*NK-R)

.

في البيزنس

استخدم الجمل الكاملة

.

بلاش تستخدم الجمل المختصرة

أو المحذوف منها كلمات بناءا على جمل سابقة

.

كمثال

.

( التكلفة كام )

.

دي جملة ممكن يتقال لك فيها أي رد

وفي الآخر هتطلع انتا الغلطان

.

ممكن اقول لك التكلفة ٥ آلاف جنيه

واما تيجي تشتري أقول لك التكلفة ١٠ آلاف

.

إزاي . دا انتوا قلتوا ٥

أيوه . حضرتك سألت عن تكلفة الماكينة اللي كانت في الإعلان

لكن اللي حضرتك عاوزها دلوقتي ماكينة أكبر

.

وبعد كده تدفع ١٢ ألف . عشان الكومبريسور والمبرد

و ٣ آلاف الاسطمبات

يبقى ١٦

بالنقل . لإن النقل عليك

.

حضرتك كنت المفروض تقول

ما هي تكلفة الماكينة اللي قدرتها كذا لو هنشتريها كاش مع ملحقاتها ؟

وبردو هتلبس في تكلفة النقل !!

.

مثال آخر

ممكن حضرتك تقول

( حضرتك عملت المطلوب )

.

أولا ما حدش عارف دا سؤال ولا إجابة

يعني ممكن أقول لك الحمد لله

واعتبر نفسي خلاص خلصت المطلوب

وحضرتك بتشكرني عليه

.

كان الأفضل إن حضرتك تقول

هل حضرتك عملت المطلوب

وحط علامة استفهام

وندد

عارف لو ما نددتش

هنددك ف الشارع

.

مثال ثالث

( للاسف مش موجود )

.

فهقول لحضرتك شكرا . وهاقفل الخط

.

كان الأفضل أن حضرتك تقول

للأسف الماركة اللي حضرتك طالبها مش موجودة

لكن موجود ماركة تانية بنفس الجودة وبسعر أفضل

.

أو تقول

للاسف المنتج اللي حضرتك محتاجه مش موجود حاليا

لكنه هيكون موجود خلال يومين إن شاء الله

هنسجل رقم حضرتك وهنتصل بيك نبلغك لما المنتج يوصل إن شاء الله

.

قول جمل مفيدة كاملة بدون حذف كلمات باعتبار الطرف الآخر عارفها

ما تفترضش

.

فيه حكمة بتقول

الفرق بين الكلام العادي والكلام في البيزنس

مثل الفرق بين المشي والرقص