تخيل إن نصيب بعض الناس من بوست زي ده . إنه يقول لي إن ( إستيقظ ) . المفروض تكون من غير همزة تحت الألف !!

.

للأسف نظام التعليم عندنا ( وفي العالم كله ) مصممين عشان يطلعوا إنسان آلة . روبوت . كومبيوتر . يتم تغذيته بالمعلومات . ويطلب منه إنها تكون حاضرة وقت استرجاعها

.

إفتكر كده إنتا اتعلمت ازاي . والامتحان كان عبارة عن إيه ؟!!

.

فاكر كلمة ( الإجابة النموذجية ) ؟!

أهي الكلمة دي [#حكم\_إعدام](https://www.facebook.com/hashtag/%D8%AD%D9%83%D9%85_%D8%A5%D8%B9%D8%AF%D8%A7%D9%85?__eep__=6&__cft__%5b0%5d=AZWk38LNIyIv4fjjoCWai8gknSTY_3oJ-VttPmCEg8LoUn4hxzhecl5CtFunS8u80qoxkHx37IsN0S_3x-ozsnqDyqU0R9kvGN-HOT0EjuHKyB57k1r1NykwfXBIf2Qj6hbfoJNcu4DWeLhF4KFGaCvnN4TpXPAGfsBYoKnG_D0dk94bs4Kvj790Frk0cAHjk50&__tn__=*NK-R) على عقول الناس

.

إنتا ما تفكرش . إحنا نقول لك على الإجابة . وهيا دي الإجابة ((( النموذجية )))

.

يعني يا أستاذ ما فيش إجابات تانية صح ؟!

طب ما فيش إجابات غلط ممكن يكون ليها وجاهة من باب ؟!!

ما ممكن الإجابة الغلط دي يكون ليها استخدام صح من باب تاني !!

.

يا ابني انتا هتقرفنا ليه . إنتا هتعرف أكتر من اللي حطوا المنهج ؟!

شكرا . حضرتك حكمت بالإعدام على إبداع الطفل ده

.

وتيجي لما يكبر تلومه إنه ليه تقليدي وغير مبدع !

جريمة مركبة . تجرم في حقه . وبعدين تلومه على إجرامك في حقه !!!

.

للأسف إحنا اتعلمنا في المدارس بطريقة الأسئلة . وليست المسائل !!

.

س . سؤال /

متى تكون الهمزة همزة قطع . ومتى تكون همزة وصل

.

ج . جواب /

لو الفعل سداسي تكون همزته همزة وصل

إستيقظ فعل سداسي . تبقى همزته همزة وصل

.

دا سؤال وإجابة

لكن !!

ما فيش مسألة

.

المسألة تقول /

هل الكلام العامي نلتزم فيه بقواعد كتابة اللغة الفصحى ولا لأ ؟!

.

دي مسألة

مسألة يعني كل واحد برأي . ويبرر رأيه . ونتناقش

.

لا . نقاش إيه ؟!

إنتا عاوز تعلمهم النقاش في المدرسة . يكبروا يطالبوا يناقشونا في البلد ماشية ازاي وليه

دول ما يفتحوش بقهم في ((( المسائل ))) دي

دول أنا عاوزهم س سؤال ج جواب

.

إنتا اتعلمت بطريقة الأسئلة المغلقة

مستغرب ليه لما تكبر تلاقي نفسك مش قادر تفتح عقلك لاحتمالات متعددة ؟!!

.

إنتا اتعلمت بإنك بتاخد الإجابة من الكتاب

مستغرب ليه لما تكبر وتتعرض لسؤال مالوش إجابة في كتاب . إنك تعجز وما تقدرش تحل المشكلة ؟!!

.

هما علموك (( حلول الأسئلة )) . لكن لم يعلموك ((((( طريقة ))))) صناعة الحلول

.

[#كم\_هو\_جاهل\_من\_تعلم\_في\_المدرسة\_فقط](https://www.facebook.com/hashtag/%D9%83%D9%85_%D9%87%D9%88_%D8%AC%D8%A7%D9%87%D9%84_%D9%85%D9%86_%D8%AA%D8%B9%D9%84%D9%85_%D9%81%D9%8A_%D8%A7%D9%84%D9%85%D8%AF%D8%B1%D8%B3%D8%A9_%D9%81%D9%82%D8%B7?__eep__=6&__cft__%5b0%5d=AZWk38LNIyIv4fjjoCWai8gknSTY_3oJ-VttPmCEg8LoUn4hxzhecl5CtFunS8u80qoxkHx37IsN0S_3x-ozsnqDyqU0R9kvGN-HOT0EjuHKyB57k1r1NykwfXBIf2Qj6hbfoJNcu4DWeLhF4KFGaCvnN4TpXPAGfsBYoKnG_D0dk94bs4Kvj790Frk0cAHjk50&__tn__=*NK-R) !!!

.

كنت أتمنى صاحب الانتقاد ده يكلمني في مسألة

يقول لي مثلا

متى يكون الإلحاح مجديا . ومتى يكون إضاعة للوقت

.

أنا عندي شجرة . زرعتها . وما طرحتش

أعرف منين إن الشجرة دي هتطرح بس لسه ما جاش أوانها

أو إنها أصلا مش هتطرح . ما ممكن تكون شجرة زينة حضرتك وانا زرعتها بالغلط

.

كلمني في مسألة . تلاقيني فريرة

.

لكن عاوز تنزل بيا للأسئلة ؟!!

.

إنتا متخيل إني مش عارف الفرق بين همزة الوصل والقطع . عيب عليك

عيب عليك وانتا مش عارف أصلا الفرق بين الهمزة والألف . إنك تقول لي إنتا كاتب الهمزة غلط

.

كلمني مثلا في ( هل حروف المد ) حروف ولا لأ ؟!

.

يعني

هل كلمة ودود مثلا . هل الواو اللي في الأول . زي الواو اللي في النص ؟!

هل واو المد اللي في النص دي حرف ؟!

طب هيا فين في الحروف ال ٢٨

ال ٢٨ حرف فيهم واو واحدة !!

.

دي مسألة . وفلسفة . ولماضة

وطبعا عمرهم ما كانوا هيكلموك في ده في المدرسة

عاوزهم يعلموك اللماضة . تطلع تتلامض ع الحكومة . هما مجانين ؟!!

.

طيب كلمة أمان مثلا

هل الألف المد اللي في النص حرف ؟!

طب ليه ألف المد دي تحديدا موجودة في الحروف . اللي هيا اللام ألف . دي ( لا )

.

وليه حرف ال ( لا ) ده حاطين له لام في أوله

هوا ما ينفعش ابدأ الكلام بألف مد ؟!!

طب جرب كده

هههههههه

هتلاقيك بتقول أااااا

دي همزة حضرتك . مش ألف

.

طب ليه اختاروا له اللام تحديدا عشان يساعده يتنطق ؟!!

.

كلمني في مسائل . أنا بارتقي . إرتقي معايا

لكن عاوز تخيب . ومتخيل إني هخيب معاك ؟!!

.

ما قلتلناش يعني بردو هل الكلام العامي نكتبه بقواعد الكلام الفصيح ولا لأ ؟!!

.

ومش هقول

.

دي مسألة . واهبد براحتك . وريني الإبداع . بس حاسب من البلوك !!!

قال إبداع قال

هههههههه