من التصورات الخاطئة عند الناس عن الاستثمار . إن الاستثمار بيعمله ناس مش معاها فلوس . عشان يبقى معاهم فلوس

.

لا يا فندم

الاستثمار بيعملوه ناس معاهم فلوس . عشان يبقى معاهم فلوس أكتر

.

على رأي عادل إمام . ناس عندهم لحمة . بيعزموا ناس عندهم لحمة . عشان ياكلوا لحمة

.

كلمة استثمار . على وزن استفعال . بمعنى طلب الفعل

زي استغفار . بمعنى . طلب المغفرة

استفهام . بمعنى طلب الفهم

.

ف استثمار . بمعنى . طلب الثمرة

والثمرة عشان تيجي . لازم بذرة

.

ف الاستثمار معناه تحط بذرة . عشان تاخد ثمرة

يعني تحط فلوس . عشان تجيب فلوس أكتر

.

لكن

بعض الناس متخيلة إنهم ممكن يعملوا استثمار من غير راس مال !!

.

لو ما فيش راس مال . ف حضرتك قدامك مسارين

.

إما تشتغل موظف . تبيع مجهودك لصاحب عمل مقابل فلوس

أو تشتغل عمل حر . تبيع مجهودك لعميل مباشرة مقابل فلوس

.

وموضوع الشراكة بالمجهود دا أنا لا اعتمده في زمننا الحالي

لإن الشريك بالمجهود عادة ما بيقدمش الواجب الكامل للشريك بالمجهود . عادة بيقدم إما الجزء الفني فقط . أو التسويقي فقط . باعتبار الجزء المالي على الشريك بالتمويل

.

ف الشريك بالمجهود بيقدم نصف المجهود فقط . الفني أو التسويقي . ف المشروع يبوظ من النصف التاني

.

ف . لو مش معاك راس مال . فكر في تكوين راس المال . اللي هتستثمر بيه

مش تفكر تعمل مشروع عشان تجيب منه فلوس !!

.

هتكون راس المال ازاي ؟

بالإدخار

.

وهيا الوظيفة ولا العمل الحر يسمحوا بالادخار ؟!

الوظيفة لأ

لكن العمل الحر أيوه

.

أيوه ازاي ؟!

ما هو انتا مش متخيل إن العمل الحر ممكن يحقق ادخار لإنك شغال العمل الحر بطريقة الصنايعية . معاك فلوس بتصرف . مش معاك فلوس بتفرك عشان تجيب شغل . جات الفلوس . تنام عليها وترفض الشغل الجديد

.

إتعامل مع عملك الحر كإنه أكبر مؤسسة في الدنيا

مش على إنه سبوبة

.

ف تكون راس المال

.

البذرة

.

ف تزرع البذرة وتحصد الثمرة إن شاء الله

.

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZUhYUMycSRvurAHtFebU-y0BR-4kWbQKGbULy3AS7iy9Rffn5Y_Sx1DVCpJDqOOOme1yI6In-OQvFIYh6AitsTA8mkuOG1iM0m-Xq7Co57PIs8hahXUmwC02PT9COZ-4X9w7h5nQeAD8pHB2eSyqT46KOOwUEKKFtkPlG-vuYHIiQ-_z4nqy0M8PABQ3l6zCes&__tn__=*NK-R)