إتكلمنا من فترة عن مشكلة أصابت شباب هذا الجيل

ألا وهي ( عقدة الاستحقاق )

.

وقلنا إن من مظاهرها . الشعور بالحق في إنك تعمل أي حاجة . والشعور بالحق في إنك تاخد أي حاجة بدون مقابل

.

في الصورة دي بيبان مظهر آخر صارخ من مظاهر الاستحقاق

ألا وهو . [#الشعور\_باحتكار\_الإساءة](https://www.facebook.com/hashtag/%D8%A7%D9%84%D8%B4%D8%B9%D9%88%D8%B1_%D8%A8%D8%A7%D8%AD%D8%AA%D9%83%D8%A7%D8%B1_%D8%A7%D9%84%D8%A5%D8%B3%D8%A7%D8%A1%D8%A9?__eep__=6&__cft__%5b0%5d=AZVL_1PcrvwhYAAu52H8UbC8XivK9nJqoBv7FZ2OaIKsqcrtiH7L--AiIfCEZonvHs1uO_VgfqP8t9YrUCc2BSDMvV2f9JUOPtM7_tScquUq6Yd2iK0QTS83WB0dsbtkMFrl2WunuskXAu5qiCK8WTo5MptKFdLvYo8ArYBa4LocHt34FxRmI3lGboFDDqHqKUE&__tn__=*NK-R)

.

يعني الإساءة دي حق حصري ليا أنا لوحدي . من حقي أسيء للناس عادي . لكن لو الناس أساءت ليا . يبقوا غلطانين

.

طيب لو أنا أسأت للناس . فالناس ردت ليا الإساءة . لأ طبعا . مش من حقهم

.

أنا أسأت لهم . دا عادي . لإن دا حقي

لكن هما يسيؤوا ليا ليه . بأي حق ؟!

.

الشخص دا ما بيكونش شايف نفسه مسيء أصلا . لإنه أساسا موطن نفسه على إن دا حقه . ففين الغلط إنه يستخدم حقه

هوا لما بيشتمك . ما بيعتبرش نفسه بيسيء ليك أصلا . فانتا ليه تسيء ليه ؟!

.

فاكرين في فيلم ريا وسكينة . لما إحدى الضحايا عضت ريا وهيا بتقتلها

ريا استنكرت العضة جدا !!

.

طب فاكرين فيلم أمير البحار . لما قاطع الطريق كان بيستنكر على الشباب اللي بيبخوا في وشه سبراي لما بييجي يثبتهم . منتهى الإجرام . من الشباب طبعا

.

طب فاكرين حرامي البطاريات اللي لما لقى صاحب العربية واخد البطارية معاه البيت . فكتب له على العربية ( فين البطارية ؟ )

.

دا معنى ( الشعور باحتكار الإساءة )

.

هتلاقي ناس كتير مرضى بهذا المرض

وعلاج هؤلاء الناس هو إنك تكيل لهم الإساءة . مش فقط تسيء لهم

دي الحاجة اللي هتفوقهم

.

لكن التعامل مع الناس دي بأدب . بيرسخ عندهم شعور الاستحقاق . بيؤكده ليهم

بدليل إنهم لما استخدموا الحق ده . الناس وافقتهم عليه

.

قال عنترة

وسيفي كان في الهيجا طبيبا . يداوي رأس من يشكو الصداعا

.

تعديل

هتلاقي في الكومنتات سكرين شوت لرد الشخص ده . بيقول فيها إنه ما شتمنيش

.

مع إنه بيقول لي ( أسلوبك دبش وقلة ذوق )

.

ودا يؤكد النظرية اللى باتكلم عنها

إن الشخص دا بيبقى شايف إساءته ليك عادية جدا . مش شتيمة . هوا فقط بيستخدم حقه الحصري في الإساءة للناس