[#البيزنس\_مش\_بالعافية](https://www.facebook.com/hashtag/%D8%A7%D9%84%D8%A8%D9%8A%D8%B2%D9%86%D8%B3_%D9%85%D8%B4_%D8%A8%D8%A7%D9%84%D8%B9%D8%A7%D9%81%D9%8A%D8%A9?__eep__=6&__cft__%5b0%5d=AZWLno0yrxWWacCuPna4-x_2Fxk0iCy2aFVfKNXetyZMs5OOpYUK-NmYaHtxzJzvJ9kfuAUahPl6N-xiue1aCrxhrKb49rgeK6C3Lu5-jTa5Cxq6KZSRM7E-af3HEEgZOXk9Xv6jgrnsKmrvqlhJvbjlxMa081no1w8ZqtYqUntthrxAWLk9iZgFlqNLPwY9wy8&__tn__=*NK-R)

-

فيه ناس متخيّلة إنّها لو اتعصّبت عشان تكسب - هتكسب !!

البيزنس هيقول لنفسه - لأ عيب عليك بقى يا أخي - الراجل بقى متعصّب ومش طايق نفسه - كسّبه بقى خلّي عندك دمّ - هههههههه

-

وفيه ناس متخيّلة إنّها لو دخلت ع السوق بالكذالك والسكاكين - بالملايين يعني - السوق هيخاف منها

بينما الملايين بتاعتهم دي ممكن تكون قطرة في بحر المجال بتاعهم

ويطيروا في لحظة عادي

-

فيه ناس انتا تشوفهم - تتخضّ من حجم ثروتهم - بينما همّا بيعتبروا في مجالهم العصفورة اللي بتنضّف بقّ التمساح

يعني شغّالين على فتات السوق اللي بتقع من التجّار الكبار - ورغم ذلك همّا شغّالين في ملايين - وعشرات الملايين

-

فتيجي انتا معاك 5 مليون مثلا - ومتخيّل إنّك هتدخل تقلب السوق ده رأسا على عقب

-

وفيه ناس متخيّلة إنّها عشان فاهمة فنّيّا بعمق - أو معاها ثغرة تسويقيّة - خلاص هوّا كده عرف هيخترق السوق منين

-

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZWLno0yrxWWacCuPna4-x_2Fxk0iCy2aFVfKNXetyZMs5OOpYUK-NmYaHtxzJzvJ9kfuAUahPl6N-xiue1aCrxhrKb49rgeK6C3Lu5-jTa5Cxq6KZSRM7E-af3HEEgZOXk9Xv6jgrnsKmrvqlhJvbjlxMa081no1w8ZqtYqUntthrxAWLk9iZgFlqNLPwY9wy8&__tn__=*NK-R)

-

البيزنس مش بالعافية - البيزنس بطولة البال

-

ما تبنيش تصوّرك على توهّم - ودايما قدّر إنّ الخطوة القادمة نسبة فشلها أكبر من نسبة نجاحها

-

حسّس على السوق - وطوّل بالك - ما تاخدش ردّ فعل سريع

الغرقان لو قعد يتنطّط - هيغرق أسرع - لإنّه هيستهلك أكسجين بمعدّل أسرع

-

اللي ينقذك من الغرق إنّك قبل ما تنزل البحر تكون

1 - متعلّم العوم

2 - عارف طبيعة المكان اللي بتعوم فيه

3 - مراجع حالة الطقس النهارده

4 - معاك عوّامة

5 - معاك مرافق خبير في العوم

-

ووقت الغرق - ما يكونش عندك ذعر

-

ما تتخيّش إنّك أكبر من البحر - أو أقوى منّه - وهتغلبه بعافيتك

-

وبردو ما تتخيّلش إنّ الموجة العالية هي نهاية المطاف

لكن - لو اترعبت من الموجة العالية - ممكن تكون هيّا النهاية فعلا

-

[#سيب\_نفسك\_والموجة\_هترفعك](https://www.facebook.com/hashtag/%D8%B3%D9%8A%D8%A8_%D9%86%D9%81%D8%B3%D9%83_%D9%88%D8%A7%D9%84%D9%85%D9%88%D8%AC%D8%A9_%D9%87%D8%AA%D8%B1%D9%81%D8%B9%D9%83?__eep__=6&__cft__%5b0%5d=AZWLno0yrxWWacCuPna4-x_2Fxk0iCy2aFVfKNXetyZMs5OOpYUK-NmYaHtxzJzvJ9kfuAUahPl6N-xiue1aCrxhrKb49rgeK6C3Lu5-jTa5Cxq6KZSRM7E-af3HEEgZOXk9Xv6jgrnsKmrvqlhJvbjlxMa081no1w8ZqtYqUntthrxAWLk9iZgFlqNLPwY9wy8&__tn__=*NK-R)

-

وما تنتظرش الموج يهدى - مش هيهدى

عمره ما هييجي الوقت [#المناسب\_للاستثمار](https://www.facebook.com/hashtag/%D8%A7%D9%84%D9%85%D9%86%D8%A7%D8%B3%D8%A8_%D9%84%D9%84%D8%A7%D8%B3%D8%AA%D8%AB%D9%85%D8%A7%D8%B1?__eep__=6&__cft__%5b0%5d=AZWLno0yrxWWacCuPna4-x_2Fxk0iCy2aFVfKNXetyZMs5OOpYUK-NmYaHtxzJzvJ9kfuAUahPl6N-xiue1aCrxhrKb49rgeK6C3Lu5-jTa5Cxq6KZSRM7E-af3HEEgZOXk9Xv6jgrnsKmrvqlhJvbjlxMa081no1w8ZqtYqUntthrxAWLk9iZgFlqNLPwY9wy8&__tn__=*NK-R)

دا خيال

-

لو كان فيه وقت من الأوقات مناسب للاستثمار - كان كلّ الناس بقوا مليونيرات

المليونيرات همّا اللي خدوا طريقهم بين الأدغال غير المناسبة للسير

لكن الطرق المرصوفة - بيسوق فيها كلّ الناس - وعادة بتوصّلك لمدينة معروفة وكلّ الناس فيها زيّ بعضها

-

البيزنس بالفلوس - بالعلام - بالتسويق - لكن !! مش بالعافية في واحدة من دول

-

لو انتا أعلم أهل الأرض بمجالك - وخدتها بالعافية - وقلت مين يقدر يغلبني في مجال أنا أعلم واحد فيه - هتقع عادي جدّا

-

لو خدتها بالفلوس - وقلت أنا معايا راس مال أكبر من أيّ منافس - بردو هتقع

-

ولا حتّى بالتسويق

-

البيزنس بكلّ دول - لكن لمّا يحيط بيهم التفكير الهاديء والقرار الراكز والتصرّف الرزين - وردّ الفعل البطيء - مش التلويش

-

التعبان لمّا بيصطاد فريسته - ويلفّ على بطنها عشان يخنقها - مش بيبذل قوّة في خنقها

هو فقط بينتظرها وهيّا بتطلّع زفير - ويلمّ نفسه شويّة

-

وقت الشهيق الفريسة بتحاول تفكّ قبضة التعبان من على بطنها - هوّا ما بيبذلش مجهود - هوّا فقط بيحافظ على وضعه

لحدّ ما تيجي تطلّع زفير تاني - يلمّ نفسه شويّة تاني

لحدّ ما الفريسة تموت

-

فالموضوع مش عافية

مش عافية أبدا

-

الموضوع كلّه طولة بال

الموضوع هو سحر التراكم البسيط البطيء

والتراكم ده محتاج وقت - ولازم يحصل ببطيء

-

[#طولة\_البال\_تهدّ\_جبال](https://www.facebook.com/hashtag/%D8%B7%D9%88%D9%84%D8%A9_%D8%A7%D9%84%D8%A8%D8%A7%D9%84_%D8%AA%D9%87%D8%AF%D9%91_%D8%AC%D8%A8%D8%A7%D9%84?__eep__=6&__cft__%5b0%5d=AZWLno0yrxWWacCuPna4-x_2Fxk0iCy2aFVfKNXetyZMs5OOpYUK-NmYaHtxzJzvJ9kfuAUahPl6N-xiue1aCrxhrKb49rgeK6C3Lu5-jTa5Cxq6KZSRM7E-af3HEEgZOXk9Xv6jgrnsKmrvqlhJvbjlxMa081no1w8ZqtYqUntthrxAWLk9iZgFlqNLPwY9wy8&__tn__=*NK-R)