[#الصناعة\_السطحيّة](https://www.facebook.com/hashtag/%D8%A7%D9%84%D8%B5%D9%86%D8%A7%D8%B9%D8%A9_%D8%A7%D9%84%D8%B3%D8%B7%D8%AD%D9%8A%D9%91%D8%A9?__eep__=6&__cft__%5b0%5d=AZXek4jBQPZcPWEVCTNPLgPSxVF4TY3kkzJ7zNWNEqyQDkdqUgXst4D5kz46THqxxoGXKDvvi9dt6BdstxcFpLAPGl5AAAkBCBJCyXda_uHFekvAsGdH_UFd5Bz_aViWaLWGOCzzGxZKMWDmRRSh3ZIXLIKXMJGzZQ6fpldDdd1RvU_OGB5a5IZMl6KiLLGg4bg&__tn__=*NK-R)

-

ممكن من عنوان البوست تتوقّع إنّي هاتكلّم عن حاجة سلبيّة

لكن أنا هنا باتكلّم عن تكنيك إيجابيّ جدّا في الدخول للصناعة

وهو موضوع ((( الصناعة السطحيّة )))

-

حضرتك مثلا عاوز تعمل مصنع أجهزة منزليّة

يا شتات الشتات يابا رشديّ - أجهزة منزليّة مرّة واحدة ؟!

عادي - مش مشكلة - وممكن توصل لها إن شاء الله

-

لكن - نصيحتي ليك هيّا إنّك تبلبط حوالين المجال الأوّل - قبل ما تعوم - وقل ما تغطس

-

يا عمّ ما خلاص سمعنا النصيحة دي منّك مليون مرّة - دايما تقول لنا تاجر في المنتج قبل ما تصنّعه

-

وانا بردو بتاع التكرار ؟!

إحنا الجديد يا بلد التقليد

-

أنا هنا مش بكلّمك عن البدء بالتجارة ومن ثمّ الصناعة

أنا بكلّمك إنّك خلاص عملت النصيحة دي وخلّصت التجارة وداخل على الصناعة

فبقول لك في الصناعة نفسها - إعمل صناعة سطحيّة الأوّل

-

يعني مثلا عاوز تعمل مصنع مستحضرات تجميل

ما تروحش تجيب مكن وخامات ومعدّات وتعمل مصنع وتجيب عمالة وعربيّات نقل و و و

وبعدين تتعكّ في وسط دول كلّهم - ويتفرّق دمك بين القبائل - فتقعد تندب وتقول الدولة بتحاربني وبتاع

الدولة هتحاربك انتا يا فسل ؟! إنتا اللي فتحت على نفسك فتحة كبيرة

-

روح بسّ اعمل ترخيص تصنيع المنتجات بتاعتك - وامضي عقد مع مصنع مستحضرات تجميل يعبّي لك المنتج بإسمك

-

شويّة شويّة - صنّع انتا عبوّاتك - وملصقاتك - واعطيهم لمصنع المستحضرات يعبّي لك فيهم

هنا هتعرف مشاكل صناعة العبوّات والملصقات

-

شويّة بشويّة - هات مكن التعبئة - لكن ما تجيبش مكن الخلط - وهات المخلوط جاهز من المصنع الكبير - وعندك عبوّاتك - عبّي العبوّات بالمنتج - وادخل على مكن الملصقات - الزق الملصقات - وعبّي في الكراتين وبيع

-

آخر حاجة خالص بقى هات مكن الخلط واشتري الخامات من مصدرها وهات السلسلة من الأوّل

-

مصنع الأجهزة المنزليّة ده ممكن تبتديه بالتجميع فقط

-

بعد شويّة صنّع البودي الخارجيّ للجهاز اللي بتصنّعه عند الغير

-

بعد شويّة اشتري مكن حقن بلاستيك لنفسك

-

بعد شويّة صنّع أجزاء الصاج عند الغير

-

بعد شويّة اشتري مكابس صاج لنفسك

-

عاوز تصنّع أطباق ثيرموفورم ( زيّ بتاعة مطاعم الوجبات الجاهزة كده )

-

إبتدي في الأوّل بتصنيعها عند الغير بإسمك - وخدها عبّيها في مصنعك في كراتين - واشحنها من مصنعك على المطاعم بإسمك

-

بعد شويّة اشتري الجامبو رولّ بتاع فيلم البلاستيك من مصنع كبير - وهات فقط مرحلة كبس الفيلم لتشكيل الطبق

-

بعد شويّتين هات المكنة الأولى اللي بتصنّع الفيلم نفسه

-

[#هنبلبط](https://www.facebook.com/hashtag/%D9%87%D9%86%D8%A8%D9%84%D8%A8%D8%B7?__eep__=6&__cft__%5b0%5d=AZXek4jBQPZcPWEVCTNPLgPSxVF4TY3kkzJ7zNWNEqyQDkdqUgXst4D5kz46THqxxoGXKDvvi9dt6BdstxcFpLAPGl5AAAkBCBJCyXda_uHFekvAsGdH_UFd5Bz_aViWaLWGOCzzGxZKMWDmRRSh3ZIXLIKXMJGzZQ6fpldDdd1RvU_OGB5a5IZMl6KiLLGg4bg&__tn__=*NK-R)

-

[#أوغل\_برفق](https://www.facebook.com/hashtag/%D8%A3%D9%88%D8%BA%D9%84_%D8%A8%D8%B1%D9%81%D9%82?__eep__=6&__cft__%5b0%5d=AZXek4jBQPZcPWEVCTNPLgPSxVF4TY3kkzJ7zNWNEqyQDkdqUgXst4D5kz46THqxxoGXKDvvi9dt6BdstxcFpLAPGl5AAAkBCBJCyXda_uHFekvAsGdH_UFd5Bz_aViWaLWGOCzzGxZKMWDmRRSh3ZIXLIKXMJGzZQ6fpldDdd1RvU_OGB5a5IZMl6KiLLGg4bg&__tn__=*NK-R)

-

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZXek4jBQPZcPWEVCTNPLgPSxVF4TY3kkzJ7zNWNEqyQDkdqUgXst4D5kz46THqxxoGXKDvvi9dt6BdstxcFpLAPGl5AAAkBCBJCyXda_uHFekvAsGdH_UFd5Bz_aViWaLWGOCzzGxZKMWDmRRSh3ZIXLIKXMJGzZQ6fpldDdd1RvU_OGB5a5IZMl6KiLLGg4bg&__tn__=*NK-R)