[#العقارات\_ليست\_السبب](https://www.facebook.com/hashtag/%D8%A7%D9%84%D8%B9%D9%82%D8%A7%D8%B1%D8%A7%D8%AA_%D9%84%D9%8A%D8%B3%D8%AA_%D8%A7%D9%84%D8%B3%D8%A8%D8%A8?__eep__=6&__cft__%5b0%5d=AZXrOWjRWd0n-byifydfJXQ0hAuITesmKBawp784NQz6pN3VszVRUifVD37mDf6jQL80O04F8e-hHXEnIejAHO7WdrLN9a-rCPgDuD1aCvV5pnJwtpUs-pSHzdgK0nMijrVh0-LnsJNOpHYKmhJ2nDr5aQhpt1QkgaCVXrrOAVzOJ7mjBfrfYBWkZRl4KvcjlpI&__tn__=*NK-R) !

-

من يومين قرأت بوست بيقول إنّ كلّ مشكلة مصر في [#العقارات](https://www.facebook.com/hashtag/%D8%A7%D9%84%D8%B9%D9%82%D8%A7%D8%B1%D8%A7%D8%AA?__eep__=6&__cft__%5b0%5d=AZXrOWjRWd0n-byifydfJXQ0hAuITesmKBawp784NQz6pN3VszVRUifVD37mDf6jQL80O04F8e-hHXEnIejAHO7WdrLN9a-rCPgDuD1aCvV5pnJwtpUs-pSHzdgK0nMijrVh0-LnsJNOpHYKmhJ2nDr5aQhpt1QkgaCVXrrOAVzOJ7mjBfrfYBWkZRl4KvcjlpI&__tn__=*NK-R)

-

البوست محكم بصراحة - مقنع يعني - بسّ انا اما اقتنعتش !!

-

البوست بيقول إنّ كلّ مشكلة مصر في العقارات

-

مشكلة الجواز مثلا هي في شراء شقّة ( غالية ) للعروسين

أو استئجار شقّة ( غالية بردو ) للعروسين

-

مشكلة الصناعة هي في سعر الأرض اللي محتاج تبني عليها مصنع

-

مشكلة الاستثمار هيّا في إنّ فلان اللي كان هيعمل مشروع - خد فلوس المشروع واشترى بيها شقّة وسقّعها مستنّيها تغلى عشان يبيعها - ف يكسب من فرق سعرها أكتر ما كان هيكسب من المشروع

-

الكلام مقنع - لكن لو بصّيت إلى ما وراء ذلك - هتلاقي السبب الرئيسيّ

العقارات عرض - وليست سبب

ولكن السبب الحقيقيّ للمرض هو [#العوالة](https://www.facebook.com/hashtag/%D8%A7%D9%84%D8%B9%D9%88%D8%A7%D9%84%D8%A9?__eep__=6&__cft__%5b0%5d=AZXrOWjRWd0n-byifydfJXQ0hAuITesmKBawp784NQz6pN3VszVRUifVD37mDf6jQL80O04F8e-hHXEnIejAHO7WdrLN9a-rCPgDuD1aCvV5pnJwtpUs-pSHzdgK0nMijrVh0-LnsJNOpHYKmhJ2nDr5aQhpt1QkgaCVXrrOAVzOJ7mjBfrfYBWkZRl4KvcjlpI&__tn__=*NK-R)

-

اللي بيغلّي سعر بيع الشقّة هوّا واحد مالك للشقّة - أو للأرض - مش عاوز ينزل يهين نفسه في شغل - ف بيحاول يكسب من الشقّة أو الأرض أكبر مكسب ممكن - بعيدا عن التسعير العادل

-

مقابل العويل اللي وارث شقّة من أبوه ده - فيه ناس بتشتغل برّا - ومعاها مدّخرات - ف لمّا تنزل مصر - بتفكّر تشتري شقق وتسقّعها - بدل ما يفكّروا يعملوا مشروع

-

ف بيبقى فيه طلب كتير من أفراد كتير كلّهم كانوا مغتربين على الوحدة اللي عارضها هذا العويل - ف سعر الوحدة بيرفع

-

ف ده يغري ناس تانيين معاهم فلوس بردو - إنّهم يلعبوا نفس اللعبة - بدل ما يحطّ,ا فلوسهم في مشاريع

-

ف فيه عيل عويل قاعد هنا - توافقت عوالته مع عويل راجع من الخارج - وتسبّبوا في أزمة عامّة - بينما همّا الاتنين ولا في دماغهم !!

-

من فترة كنّا بنشتري شقّة - وكنت حاطط سعر معيّن مش هادفع أكتر منّه - وبالفعل رحنا على السعر ده

لقيت اللي بيبيع الشقّة عيّل معووج كده - بنضّارة شمس ولبانة - قام قاعد على كوميدينو في الشقّة - وقام قايل سعر أغلى 100 ألف جنيه من اللي انا جاي عليه - قمت سايبه وماشي بدون مناقشة

-

دا في التمليك

-

في الإيجار بقى - اللي بيغلّي أسعار إيجار الشقق هوّا بردو إنّ فيه ناس بتشتري الشقق لغرض الإغلاق فقط والتسقيع والبيع مستقبلا بسعر أغلى - بيشتروا شقق مش هيسكنوا فيها - ف بيقلّلوا المعروض والمتاح للإيجار الفعليّ - ف بيغلى سعر الإيجار

-

اللي بيغلّي سعر بيع الأرض الصناعيّة - هوّا إنّه فيه ناس اشترت الأرض لغرض المضاربة فقط - لكنّهم مش هيهينوا نفسهم في مباني وشراء مكن ومناهدة مع العمّال

-

ف العقارات نفسها مش مذنبة - لا ذنب للعنب فيما يفعله الخمر

-

الذنب الحقيقيّ هوّا للناس اللي مش عاوزين يشتغلوا - ولاقيين في العقارات وتسقيعها والمضاربة عليها فرصة للمكسب بدون مجهود

-

السؤال الأعمق ممّا سبق - هو - إيه اللي خلّى الناس مش عايزة تشتغل ؟!

-

مبدئيّا - ف الناس بتبقى مش عايزة تشتغل بطبيعتها

ف اللي خلّى الناس ما تشتغلش - هوّا إنّهم همّا بطبيعتهم مش عايزين يشتغلوا - دي حاجة موجودة عند الناس كلّها - ف مش هنعتبرها سبب

-

زيّ ما هو ما ينفعش اعتبر درجة الحرارة المنخفضة سبب في إصابتك بالبرد مثلا - لإنّ الحرارة كانت منخفضة على الجميع - فيه ناس جالها برد وناس لأّه - ف انخفاض درجة الحرارة مش هاعتبره سبب - السبب هوّا إنّك ما كنتش لابس حاجة تدفّيك مثلا - دي حاجة خاصّة باللي جاله برد فقط

-

ف السبب الحقيقيّ للعوالة - هوّا إنّه فيه [#مناخ](https://www.facebook.com/hashtag/%D9%85%D9%86%D8%A7%D8%AE?__eep__=6&__cft__%5b0%5d=AZXrOWjRWd0n-byifydfJXQ0hAuITesmKBawp784NQz6pN3VszVRUifVD37mDf6jQL80O04F8e-hHXEnIejAHO7WdrLN9a-rCPgDuD1aCvV5pnJwtpUs-pSHzdgK0nMijrVh0-LnsJNOpHYKmhJ2nDr5aQhpt1QkgaCVXrrOAVzOJ7mjBfrfYBWkZRl4KvcjlpI&__tn__=*NK-R) يسمح لك ما تشتغلش - وتكسب - لمجرّد إنّك معاك فلوس

-

السبب مش العوالة - ولكن السبب هو [#إتاحة\_العوالة](https://www.facebook.com/hashtag/%D8%A5%D8%AA%D8%A7%D8%AD%D8%A9_%D8%A7%D9%84%D8%B9%D9%88%D8%A7%D9%84%D8%A9?__eep__=6&__cft__%5b0%5d=AZXrOWjRWd0n-byifydfJXQ0hAuITesmKBawp784NQz6pN3VszVRUifVD37mDf6jQL80O04F8e-hHXEnIejAHO7WdrLN9a-rCPgDuD1aCvV5pnJwtpUs-pSHzdgK0nMijrVh0-LnsJNOpHYKmhJ2nDr5aQhpt1QkgaCVXrrOAVzOJ7mjBfrfYBWkZRl4KvcjlpI&__tn__=*NK-R)

-

السبب مش إنّك عاوز تكسب من الهوا - لإنّ دا موجود عند الشعوب كلّها

لكن اللي موجود عند الشعوب اللي بتستسلم للعوالة - هوّا إنّه الشعوب دي تحديدا ( تقدر ) تكسب من غير ما تشتغل - أو الأغنياء فيها يقدروا يعملوا كده

-

يعني - الدولة تقدر تحارب المناخ ده - لكنّها ما بتحاربوش - ف المناخ موجود - ف بيصنع العوالة

-

لمّا تشتري أرض صناعيّة وما تبنيش عليها مصنع - ف إنتا بكده عطّلت كلّ المرافق اللي كانت معمولة للأرض دي

-

كنت قول إنّك عاوز أرض - كنّا عطيناك أرض في الصحرا

-

لكنّك واخد أرض مترفّقة - المتر اللي بجنيه ده - فيه 2 أو 3 جنيه اتصرفوا قصاده في شوارع ومرافق

-

ف إنتا معطّل الأرض دي عن البنا - ورافع سعر الأرض الجديدة المطروحة للبيع من الحكومة - ورافع أكتر سعر الأرض اللي جنبك المطروحة للبيع فعلا - ورافع سعر الأرض اللي اتبنت مصنع وهتتأجّر

-

كلّ ده عشان انتا مش عاوز تشتغل - أو بمعنى أصحّ - كلّ ده عشان إنتا ( تقدر ) ما تشتغلش - لكن تكسب بردو رغم إنّك ما بتشتغلش

-

ف - السبب مش في العوالة - ولكن السبب هو في [#مناخ\_العوالة](https://www.facebook.com/hashtag/%D9%85%D9%86%D8%A7%D8%AE_%D8%A7%D9%84%D8%B9%D9%88%D8%A7%D9%84%D8%A9?__eep__=6&__cft__%5b0%5d=AZXrOWjRWd0n-byifydfJXQ0hAuITesmKBawp784NQz6pN3VszVRUifVD37mDf6jQL80O04F8e-hHXEnIejAHO7WdrLN9a-rCPgDuD1aCvV5pnJwtpUs-pSHzdgK0nMijrVh0-LnsJNOpHYKmhJ2nDr5aQhpt1QkgaCVXrrOAVzOJ7mjBfrfYBWkZRl4KvcjlpI&__tn__=*NK-R)

-

لكن - الخبر الجيّد في الموضوع - إنّك في وسط المناخ ده - اللي الطبيعيّ فيه هوّا العوالة - لو كنت انتا بتبذل المجهود [#الطبيعيّ](https://www.facebook.com/hashtag/%D8%A7%D9%84%D8%B7%D8%A8%D9%8A%D8%B9%D9%8A%D9%91?__eep__=6&__cft__%5b0%5d=AZXrOWjRWd0n-byifydfJXQ0hAuITesmKBawp784NQz6pN3VszVRUifVD37mDf6jQL80O04F8e-hHXEnIejAHO7WdrLN9a-rCPgDuD1aCvV5pnJwtpUs-pSHzdgK0nMijrVh0-LnsJNOpHYKmhJ2nDr5aQhpt1QkgaCVXrrOAVzOJ7mjBfrfYBWkZRl4KvcjlpI&__tn__=*NK-R) - هتسبق الناس دي

-

لإنّ طبيعة الناس حواليك إنّهم كلّهم مش عاوزين يشتغلوا - ف هيبقى فقط اللي بيشتغل الشغل [#العادي](https://www.facebook.com/hashtag/%D8%A7%D9%84%D8%B9%D8%A7%D8%AF%D9%8A?__eep__=6&__cft__%5b0%5d=AZXrOWjRWd0n-byifydfJXQ0hAuITesmKBawp784NQz6pN3VszVRUifVD37mDf6jQL80O04F8e-hHXEnIejAHO7WdrLN9a-rCPgDuD1aCvV5pnJwtpUs-pSHzdgK0nMijrVh0-LnsJNOpHYKmhJ2nDr5aQhpt1QkgaCVXrrOAVzOJ7mjBfrfYBWkZRl4KvcjlpI&__tn__=*NK-R) - هيبقى مميّز

-

عشان كده بعيد وبزيد وبكرّر النصيحة اللي بتقول ( خلّيك عادي )