حد كتب تعليق بيقول لي إني من فترة قلت ( فيه بلطجي يتحاسب . وفيه بلطجي يتناسب ) . دا معناه إيه

.

أنا ما قلتش كده . وما فيش بلطجي يتناسب . إبعد عن الشر وغني له

.

لكن . اللي ممكن اكون قلته في السياق ده . هوا المثل اللي بيقول ( اللي يشتغل قصاب . يأني الكلاب )

.

قصاب يعني جزار . ويأني يعني يقتني . يربي يعني

.

الجزار دايما محتاج الكلاب عشان تاكل البواقي بتاعته

.

ف بنقول في البيزنس . اللي يشتغل قصاب يأني الكلاب

.

يعني بيكون محتاج للمحامي الشمال أحيانا

.

محتاج لبتاع الضرايب الشمال

.

محتاج لموظف تسليك . ممكن يروح يدفع رشوة بداله لمسؤول . عشان هوا ( رجل الأعمال ) ما يبانش في الصورة

.

ف دا اللي ممكن تقوله . إنك محتاج ( تتماس ) مع الناس دي

.

لكن مش تصاحبهم