[#النصائح\_المبتورة](https://www.facebook.com/hashtag/%D8%A7%D9%84%D9%86%D8%B5%D8%A7%D8%A6%D8%AD_%D8%A7%D9%84%D9%85%D8%A8%D8%AA%D9%88%D8%B1%D8%A9?__eep__=6&__cft__%5b0%5d=AZXkQeeZFMc2BFYjrBVCjEEhXZaH28F_izFad4G0Wpj1YYofqQUrZYAskqltY8bH1Fcv78lhElm8kwJF97LYE12omv3g4SsRTHEN4aFZHg7F0L5vPpT7u6Mi_JGKMbfbWcSVVMfLctPS9Tvv_OMK6byLqWcR23gHI2Bf1jgr5q1xJZ94tZ-NOChmGWxEXpuohjk&__tn__=*NK-R) !

-

مهمّ جدّا لمّا حضرتك تاخد نصيحة من حدّ - أو تنصح حدّ طبعا - إنّك تتأكّد إنّ نصيحتك دي مبنيّة على [#مرحلة\_المنصوح](https://www.facebook.com/hashtag/%D9%85%D8%B1%D8%AD%D9%84%D8%A9_%D8%A7%D9%84%D9%85%D9%86%D8%B5%D9%88%D8%AD?__eep__=6&__cft__%5b0%5d=AZXkQeeZFMc2BFYjrBVCjEEhXZaH28F_izFad4G0Wpj1YYofqQUrZYAskqltY8bH1Fcv78lhElm8kwJF97LYE12omv3g4SsRTHEN4aFZHg7F0L5vPpT7u6Mi_JGKMbfbWcSVVMfLctPS9Tvv_OMK6byLqWcR23gHI2Bf1jgr5q1xJZ94tZ-NOChmGWxEXpuohjk&__tn__=*NK-R) !!

-

يعني إيه ؟!

-

يعني كتير بنشوف واحد ناجح بينصح واحد لسّه ما نجحش - ف الناجح ده يقفز على مراحل نجاحه هوّا شخصيّا - وينصح المنصوح بنصيحة تناسب مرحلة [#ما\_بعد\_النجاح](https://www.facebook.com/hashtag/%D9%85%D8%A7_%D8%A8%D8%B9%D8%AF_%D8%A7%D9%84%D9%86%D8%AC%D8%A7%D8%AD?__eep__=6&__cft__%5b0%5d=AZXkQeeZFMc2BFYjrBVCjEEhXZaH28F_izFad4G0Wpj1YYofqQUrZYAskqltY8bH1Fcv78lhElm8kwJF97LYE12omv3g4SsRTHEN4aFZHg7F0L5vPpT7u6Mi_JGKMbfbWcSVVMfLctPS9Tvv_OMK6byLqWcR23gHI2Bf1jgr5q1xJZ94tZ-NOChmGWxEXpuohjk&__tn__=*NK-R) !!

-

كتير بنشوف واحد غنيّ - بينصح واحد فقير بأفضل ستايل المفروض يعيش بيه - المفروض يعيش بيه الغنيّ !!

-

كتير بنشوف واحد دارس مثلا - بينصح المنصوح بإنّه يتجاوز مراحل دراسيّة معيّنة - أو يقول له مثلا ( اللي بتتعلّمه في الكلّيّة ده مش هينفعك في الشغل )

-

أنا بشوف دي ((( نصيحة مبتورة )))

-

يعني نصيحة مقطوعة من جسمها الأصليّ

-

زيّ ما واحد يقول لك مثلا أنا عاوز يبقى عندي مزرعة تفّاح - ف تقوم جايب له كرتونة تفّاح وتقول له ( خد تفّاح اهو )

-

لأ برافو عليّا - وصّلتك للنتيجة اللي كنت هتقعد تهري فيها سنين - مش كنت عاوز تعمل مزرعة تفّاح عشان يكون عندك تفّاح - آديني جبت لك التفّاح اهو - ولا فرهدة ولا وجع قلب !!

-

ف تلاقي الشخص الناجح مثلا بينصح الشخص اللي لسّه في طريقه للنجاح إنّه ( ما يتعبش نفسه زيادة عن اللزوم )

بينما الشخص الناجح دا نفسه في طريقه للنجاح كان بيقتل نفسه في الشغل !!

-

تلاقي الشخص الغنيّ بينصح الفقير بعدم الادّخار - أصل هتدّخر ليه يعني مش فاهم - ما تصرف براحتك - ووقت ما تحبّ شتري حاجة افتح الخزنة هات منها لكشة فلوس اشتري اللي انتا عاوزه

-

إيه !

ما عندكش خزنة ؟!

طاب ما تشتري خزنة

يا لهوي عليّا وعلى نصايحي يا ولاد

-

النصيحة دي تبقى صحيحة لو كانت للشخص اللي بقى ناجح - أو بقى غنيّ - ولسّه بيفرك في الشغل - ف ده نقول له - لأ بقى ادخل في المرحلة التانية - مرحلة الحصاد بقى

-

لمّا تلاقيه بيعمل كلّ الشغل بنفسه وما عندوش موظّفين - وقتها نقول له ( إنتا بقيت غنيّ - عيّن ناس بقى تشتغل بدالك )

لكن تيجي على واحد يا دوب ممشّي شغله بالعافية لوحده - وتقول له عيّن طقم موظّفين !!

-

تيجي على واحد يكفيه محلّ في شارع جانبيّ مثلا - وتقول له ( ما تاخد محلّ كبير في الشارع الرئيسيّ - البريستيج بيفرق في عين الزبون بردو )

-

تييجي على واحد فاتح ورشة في منطقة عشوائيّة - وتقول له خد مصنع تمليك في منطقة صناعيّة - تاني سنة تلاقيه بيقفل المشروع عشان مش قادر يلاحق على متطلّبات المنطقة الصناعيّة وتكاليفها

-

أنا بسمّيها [#نظريّة\_الخبير\_البهنساويّ](https://www.facebook.com/hashtag/%D9%86%D8%B8%D8%B1%D9%8A%D9%91%D8%A9_%D8%A7%D9%84%D8%AE%D8%A8%D9%8A%D8%B1_%D8%A7%D9%84%D8%A8%D9%87%D9%86%D8%B3%D8%A7%D9%88%D9%8A%D9%91?__eep__=6&__cft__%5b0%5d=AZXkQeeZFMc2BFYjrBVCjEEhXZaH28F_izFad4G0Wpj1YYofqQUrZYAskqltY8bH1Fcv78lhElm8kwJF97LYE12omv3g4SsRTHEN4aFZHg7F0L5vPpT7u6Mi_JGKMbfbWcSVVMfLctPS9Tvv_OMK6byLqWcR23gHI2Bf1jgr5q1xJZ94tZ-NOChmGWxEXpuohjk&__tn__=*NK-R)

-

اللي هيّا ( فوّر لي بقى أمّ الشغل ده - وتعالى نبني من أوّل وجديد على نضافة )

-

دي نصيحة خبير جاي من بلاد برّا - ما يعرفش الدنيا عندنا ماشية ازّاي في الورش - دا احنا بنزقّ فيها حضرتك - صاحب الورشة دا أغلب من الصنايعيّ اللي عنده - ع الأقلّ الصنايعيّ ضامن مرتّب آخر الشهر

-

ف نصيحة - فوّر لي أمّ الكركبة دي بقى وتعالى نبني على نضيف - دي نصيحة مبتورة

-

كتير دخلت ورش - حتّى ما هيّاش مصانع صغيرة - دي يا دوب ورش

وكان صاحب الورشة ده طالب استشارة طبعا

ف كنت بجنّب تماما - وبأجّل تماما - إنّي أكلّمه في أيّ تطوير يخصّ تطوير المكان أو المكن

لا هننقل في منطقة صناعيّة - ولا هنجيب مكن جديد

-

لكن - ممكن نتكلّم في ( ترشيد استهلاك الخامات )

نتكلّم في ( التصنيع بطرق أفضل )

نتكلّم في ( تدريب العمّال بما يقلّل الهوالك والمرفوضات )

-

كلّها نصايح في اتّجاه الترشيد - وليس الزيادة

كلّها نصايح ممكن تعملها بمجرّد الكلام - مش محتاج مصاريف جديدة

يعني ( من دقنه وافتل له )

-

ممكن نتكلّم في ( التركيز على منتجات معيّنة ممكن نصنّعها بكمّيّات كبيرة - ف نقلّل تكلفة الوحدة الواحدة - بدل طريقة الورشة اللي بتشغّل أيّ حاجة حسب الطلبات المتغيّرة للعملاء - ف بتطلع تكلفة الوحدة الواحدة كبيرة )

-

نتكلّم في ( إخراج المنتجات بشكل يوحي بإنّها متصنّعة في مصنع - مش ورشة - وعرض المنتجات في مكان أفضل - مجرّد نقل منطقة العرض لمكان أفضل - وليس نقل المصنع نفسه )

-

ف دي نصيحة ( غير مبتورة )

-

خد الموضوع دا بقى وطبّقه على أيّ نصيحة

-

بداية من أيّام الكاراتيه لمّا كان مدرّب يبقى عاوز يبان جامد - ف ياخد اللعيبة يجرّيهم على المدرّجات مثلا

-

على المدرّجات - مش في المدرّجات

-

على المدرّجات يعني تطلع مدرّجات الاستاد جري - وتنزل - وتطلع - وهكذا

-

دا تمرين ممكن يعمل أزمة قلبيّة للاعب مبتديء أصلا !!

يعني تخيّل إنّك طالع السلّم جري - دا بقى بتطلع المدرّجات جري !!

-

بينما المدرّب الحكيم هيكون عارف مين يعمل التمرين ده - ومين لأ

-

وحتّى اللاعب القديم - ما ينفعش يعمل التمرين ده طول الوقت - دا يعمله في وقت الفورمة فقط - يعني في منتصف الموسم كده - ما يعملوش وهوّا راجع من أجازة من التمرين بسبب الامتحانات مثلا

-

خد ده وقيسه على أيّ حاجة

-

المشكلة بتكون دايما عند الطرف المنصوح

-

الناصح ( غير الحكيم ) - فقع النصيحة - ومشي - روّح نام - مش هيخسر حاجة

-

لكن - المنصوح - إزّاي يعرف إذا كانت دي نصيحة مبتورة ولّا لأ

-

صعب جدّا طبعا

-

وخصوصا إنّ اللي بينصح دايما هيؤيّد كلامه بفكرة ( أنا كنت باعمل اللي انتا بتعمله دلوقتي ده - بسّ اكتشفت إنّه غلط )

-

أنا كنت بذاكر الموادّ بتاعتك دي - بسّ اكتشفت إنّها مالهاش لازمة

أنا كنت باشتغل 16 ساعة - بسّ اكتشفت إنّو مالوش لازمة

-

هوّا هيقول لك إنّها مالهاش لازمة - لكنّه مش هيقول إنّ المراحل دي مالهاش لازمة ( بالنسبة لمرحلته الحالية )

-

والأخطر زيّ ما قلت لحضرتك - إنّه بيكلّمك من منطلق خبرات حقيقيّة - ف إنتا هتعترض عليه ازّاي ! - دا بيثبّتك بمطوة التجربة

-

المراحل اللي هوّا بيقول عليها مالهاش لازمة دي - كان ليها لازمة في تأسيس البنيان بتاعه - لكن - هوّا دلوقتي عايش في الدور العاشر - ف يقول لك - يا ريتني ما بنيت الدور التالت في العمارة دي - تخيّل طلع مالوش لازمة !!

-

عشان كده الدين بيوصي جدّا على الوالدين !!

ليه ؟!

-

مش عشان فقط إنّ فضلهم عظيم

ولكن !!

عشان انتا ( ما شوفتش ) مرحلة فضلهم دي - كنت طفل - وانتا دلوقتي ناسي - ف عادي جدّا تقول ( همّا عملوا لي إيه يعني )

نفس جملة ( دي مرحلة مالهاش لازمة )

-

الأبّ - ممكن تشوف فضله عليك وانتا كبير

لكن - الأمّ - لمّا انتا بتكبر - ما بيبقاش ليها فضل ( واضح ) عليك - ف الوصيّة بتروح أكتر للتوصية بالأمّ

-

رغم إنّي بشوف إنّ فضل الأبوين شبه متساوي - إن لم يكن الفضل الأكبر للأبّ - ف هي - بكلّ ما تقدّمه من خير - ف هي تستمدّ معظم هذا الخير من الأبّ

يعني أمّك هيّا اللي أكّلتك وشرّبتك ولبّستك - بأكل وشرب وهدوم جايبهم الأبّ - ههههههههه

-

مش دا الموضوع - الموضوع إنّ فضل الأمّ ( مش متشاف ) - ف انتا محتاج حدّ يؤكّده عليك بودانك - لإنّك مش شايفه بعينيك

-

والاتنين - الأمّ والأبّ - إنتا مش شايف فضلهم عليك

ليه ؟

لبعد المرحلة وتجاوزك ليها ونسيانك ليها

-

ف - نفس النظريّة مع مراحل العمل - ما ينفعش الناصح ينكر أهمّيّة مرحلة بالنسبة للمنصوح

-

طيّب - بردو ما جاوبتنيش على سؤال ( أنا كمنصوح - أعرف ازّاي إذا كانت النصيحة دي نصيحة مبتورة ولّا لأ ؟! )

-

تعرف ده لمّا تشوف - هل يا ترى المرحلة اللي انا فيها دي مرحلة - وهاتجاوزها - ولّا دي أسلوب حياة مستمرّ

-

يعني

الناصح بيقول لك ( بلاش عصبيّة - أنا كنت زمان عصبيّ - واكتشفت إنّ العصبيّة دي تضرّ ولا تنفع )

-

ف تسأل نفسك - هل أنا عصبيّ ك مرحلة في حياتي - ولّا دي صفة ثابتة فيّا ؟!

-

لو كانت مرحلة - كمّل فيها عادي

لكن - لو كانت صفة ملازمة ليك - يبقى الناصح عنده حقّ

-

ف تلاقي العصبيّة دي صفة ثابتة فيك - يبقى الناصح عنده حقّ - وانتا لازم تبطّل عصبيّة

-

لكن - لو قال لك مثلا - بلاش تشتغل 16 ساعة في اليوم

إسأل نفسك

هل أنا ناوي أكمّل على الطريقة دي طول عمري ؟

-

ف - لو كانت الإجابة مثلا - لأ - دي مرحلة فقط - وهغيّرها بعد كده - يبقى كمّل في الشغل ال 16 ساعة عادي

-

الحكمة بقى هيّا إنّك تعرف ( حدود المرحلة )

-

بحيث !!

-

بحيث تعرف اللي انتا بتعمله ده هيفضل صحّ ((( لغاية إمتى ))) - وبعد كده هيبقى غلط

-

عشان كده انا باعطي تقدير كبييييير جدّا رقم ((((( 5 سنين )))))

-

دول بشوفهم همّا ( حدود المرحلة )

-

يعني - لو فضلت تذاكر حاجة أكتر من 5 سنين - يبقى فيه حاجة غلط

-

فضلت تأسّس حاجة أكتر من 5 سنين - يبقى فيه حاجة غلط

-

فضلت تشتغل 16 ساعة في اليوم أكتر من 5 سنين - يبقى فيه حاجة غلط

-

وفي المقابل بردو - لو لقيت نفسك بقيت محترف في حاجة ((( قبل ))) 5 سنين - يبقى فيه حاجة غلط

-

إنتا ما بقيتش محترف ولا حاجة - إنتا فقط ( بيتهيّأ لك ) إنّك بقيت محترف

-

رقم ال ( 5 سنين ) ده هو رقم ذهبيّ - رقم المرحلة

-

ف إنتا ك منصوح - ((( ورغم إنك الأقلّ خبرة - وحكمة - من الناصح ))) - إلّا إنّك من واجبك إنّك تاخد النصيحة وتمرّرها على فلتر ( النصيحة المبتورة ) ده

-

لإن مش شرط الناصح يكون حكيم - الناصح ممكن يكون ((( مجرّد ))) خبير

-

يعني إيه دي ؟!

-

يعني - ممكن الناصح ينصحك لإنّه فقط مرّ بالمراحل دي قبل ده - ف هوّا كده ( خبير ) بهذه المراحل

هو فقط يعرفها - ومرّ بها وعايشها بنفسه بالفعل

-

دا كافي لإنّه يعطي نصيحة ( صادقة ) - لكنّها مش شرط تكون نصيحة ( صحيحة )

-

تهت منّي ! هههههههه

-

نصيحة صادقة - يعني حاجة هوّا عاشها بالفعل - هوّا مش بيكدب عليك - ولا بيحكي لك خيالات - ولا بينقل لك ( علم من كتب ) - هوّا بينقل لك فعلا ( خبرة من مواقف )

-

لكن - دا لا يكفي لإنّ النصيحة تكون صحيحة - ولا يعني إنّه حكيم

-

الحكمة هي ( فعل المناسب ) - وليس فعل الصحيح

-

الصحيح مثلا إنّك تكون مؤدّب -لكن لو بقيت مؤدّب مع شخص متبجّح - هيزيد في تبجّحه

ف الحكمة هنا هي الردّ على هذا المتبجّح بجهالة تفوق جهالته

-

ف الحكمة هي فعل ( المناسب ) - وليس الصحيح - والمناسب في هذه الحالة يكون هو الصحيح

-

ف النصيحة - يجب أن تكون ليست فقط ( صحيحة ) - ولكن لازم تكون ( مناسبة ) لمرحلة المنصوح

-

ووضع الندى في موضع السيف بالعلا - مضرّ كوضع السيف في موضع الندى

-

والشرّ إن تلقه بالخير ضقت به - ذرعا - وإن تلقه بالشرّ ينحسم

-

وطعام الكبار - سمّ الصغار

-

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZXkQeeZFMc2BFYjrBVCjEEhXZaH28F_izFad4G0Wpj1YYofqQUrZYAskqltY8bH1Fcv78lhElm8kwJF97LYE12omv3g4SsRTHEN4aFZHg7F0L5vPpT7u6Mi_JGKMbfbWcSVVMfLctPS9Tvv_OMK6byLqWcR23gHI2Bf1jgr5q1xJZ94tZ-NOChmGWxEXpuohjk&__tn__=*NK-R)