خليني أتناول الصورة دي من منظور تاني عام

منظور ينطبق على كل الوظائف . وليست مهنة المحاسبة فقط

ألا وهو

حضرتك شايف [#نسب](https://www.facebook.com/hashtag/%D9%86%D8%B3%D8%A8?__eep__=6&__cft__%5b0%5d=AZUHwH08gRqPPyU7GDDudUEx9vNP5BRuoW_jkOdgB3PzDcr4ftFrNTZ0ZKZrDHqiU82EDIH-XYIaWVYVuPSFKEZhEVXqbwesXhKFaKaVd35Y9aBHlEYBkTbagYdCxwH4rq0b693n5kkpwWW-lzAapiZvYNol0vfcphGy49uQ9alE0X_0GotiSdhMRsOGm7iElgo&__tn__=*NK-R) الزيادة عاملة ازاي ؟!!

.

انا مش باتكلم عن الراتب كبير ولا صغير

انا باتكلم عن هوا بيزيد بشكل ثابت ولا لأ مقابل زيادة سنوات الخبرة

.

هتلاحظ إن الراتب في آخر المنحنى شبه ما بيزيدش مع الخبرة

وده يرجع لحاجة اسمها ( تناقص المنفعة الحدية ) . أو بيسموه ( قانون تناقص الغلة )

.

تخيل حضرتك عندك فدان أرض فيه ٥ عمال . بينتجوا من الفدان ٥ طن في السنة

.

لو عينت ٥ عمال كمان . متوقع الفدان ينتج كام ؟

هتلاقيه بينتح ٨

.

يعني بدل ما العامل كان بينتح ١٠٠٠ كيلو

بقى بينتج ٨٠٠

.

يعني زيادة العمال . نتج عنه تناقص في غلة الأرض !!

عشان كده اسمه قانون تناقص الغلة

.

وكل واحد من العمال منفعته قلت

تناقص المنفعة الحدية . تناقص المنفعة من كل وحدة

.

الموضوع ده له أسباب . أبرزها إن العمال هيتكلوا على بعض وهيحصل تكاسل

.

لكن السبب الأصلي هو إنه أصلا الفدان ليه طاقة محدودة . التعامل معاه مش خطي . مش كل ما تزود عامل هيزود طن في الإنتاج

.

القانون ده ينطبق على كل حاجة . منها ( تزايد سنوات خبرتك )

.

لو اللي خبرته ٥ سنين مثلا أجره ٥ آلاف جنيه

فده مش معناه إنك لما تبقى خبرتك ١٠ سنين هيبقى أجرك ١٠ آلاف جنيه !!

.

ليه ؟

لإن انتا شخصيا أصلا مش هتقدم ضعف اللي كنت بتقدمه

زي ما الفدان ليه طاقة . إنتا ليك طاقة

.

الكارثة بقى . إن المؤسسة أصلا مش محتاجة ضعف خبرتك

فحتى لو انتا خبرتك اتضاعفت . فعدد المؤسسات اللي محتاجة خبرة بالشكل ده هيكون أقل . فهتصبح فكرة إيجاد شركة مناسبة لخبرتك مهمة صعبة

.

وهتبتدي تعاني من زيادة الخبرة بعد ما كنت بتعاني من نقصها . هيبقى اسمك over qualified

.

الكارثة الكبيرة بقى . إن انتا طاقتك بتنقص أصلا !!

فلو لقيت المؤسسة اللي محتاجة خبرتكم الكبيرة دي . وكانت في بلد بعيدة . فمش هتقدر تروحها

.

الكارثة الأكرث من كل ما سبق . إن الاحتياجات لا تخضع لقانون تناقص الغلة

بالعكس

دا انتا احتياجاتك هتتزايد بمقدار أكبر من الضعف

.

يعني لو كنت متزوج جديد . وال ٥ آلاف بيكفوك انتا وزوجتك

فبعد ٥ سنوات . هتكون احتياجاتك إنتا وزوجتك بردو تضاعفت . بقت ب ١٠ آلاف جنيه

دي احتياجاتكوا لوحدكوا

ما الأسعار بتتضاعف بردو

.

بس انتا نسيت إنك ما بقيتش انتا وزوجتك لوحدكوا

جالكوا أولاد

.

وبعد ١٥ سنة . هتبقى مطالب بتزويج أولادك دول

فمنحنى الخط المستقيم ده راح ف السلانكتيه

.

طب والحل ؟!

.

الحل إنك أولا . ما ينفعش تكون وظيفتك بتعتمد على العمل البدني

لإن في الوقت اللي احتياجاتك فيه بتزيد مع الزمن . فقدراتك البدنية بتقل مع الزمن

.

ثانيا . وهو الأهم

ما ينفعش تكمل في الوظيفة أصلا

.

هيطلع لك ناس تقول . مش كل الناس اتخلقوا رجال أعمال

.

أرد عليهم ردين

.

أولا

الحقيقة إن كل الناس اتخلقوا رجال أعمال . من ألف سنة كان كل الناس رجال أعمال

ومن ٢٠٠٠ سنة كان كل الناس رجال أعمال

ومن ٣٠٠٠ سنة كان كل الناس رجال أعمال

.

وسنة الله سبحانه وتعالى واحدة في الخلق . لا تتبدل

فسنة الله سبحانه وتعالى في خلق الناس دلوقتي . هيا هيا سنته سبحانه وتعالى في خلقهم من آلاف السنين

.

من ألف سنة ربنا سبحانه وتعالى كان بيخلق الناس كرجال أعمال

وكذلك دلوقتي

.

إحنا بقى اللي خدنا الطفل المولود كرجل أعمال ده . ودخلناه مدرسة قتلت قدراته الطبيعية

.

طلعناه من المدرسة دخلناه سوق عمل متصمم على استعباده . فقتلنا الجزء المتبقي من قدراته الطبيعية

.

وبعد ما عملنا ده . بصينا كده . لقينا الناس كلها مؤهلة أكتر تكون موظفين . فقمنا رازعين الأكلاشيه بتاع إن مش كل الناس اتخلقوا رجال أعمال !!

عملنا الجريمة . ونسبناها للطبيعة !!!

.

رجل أعمال يعني شغال بنفسه . ولحساب نفسه

فالفلاح من ١٠٠٠ سنة كان رجل أعمال

والفلاح النهارده رجل أعمال بردو

والطفل النهارده بيتولد رجل أعمال

.

ثانيا /

حتى لو مش كل الناس تقدر تعمل بيزنس . فكل الناس هتتعرض للقوانين اللي ذكرتها في أول البوست

إن الاحتياجات بتتضاعف . والدخل بيتناقص

.

وما فيش حل لمواجهة ده غير إنك تعمل بيزنس

فلو انتا هتطبطب على الناس وتقول لهم مش لازم تعمل بيزنس . فطبطب عليهم بردو واعطيهم فلوس تخليهم يواجهوا زيادة احتياجاتهم مقابل نقص دخلهم

.

ولا هيا حنية الوز . حنية من غير رز