من الكلمات اللي كانت بتغيظني كلمة ( الشغل مش عيب )

لأ فيه أشغال كتير عيب

إذا ما كنتش حضرتك بتقدم قيمة من شغلك تفيد المجتمع . فشغلك عيب

.

حد كلمني مرة بيسأل عن إنه عاوز يعمل دراسة لمشروع بلاي ستيشن !!

قلت له إحنا متخصصين في المشاريع الصناعية . لكن ضروري أقول لك تصرف نظر عن مشروع البلاي ستيشن ده . اعمل حاجة مفيدة ليك وللناس

.

محاولة حل مشكلة البطالة بتشغيل الناس وخلاص في أي شغل هي محاولة فاشلة

محاولة هتنقلنا من دولة عندها مشكلة بطالة . لدولة عندها مشكلة عدم وجود قيمة للعمل

.

يعني مش هيكون فيه غطاء نقدي للعملة من عمل وإنتاج ومنتجات قابلة للتصدير

ما فيش قيمة مضافة

.

مش هيكون عندك أيدي عاملة ماهرة يعتمد عليها في الصناعات المتقدمة

ولا تقدر بيها تشجع المستثمر الأجنبي ييجي يعمل مصنع عندك

ما كل الشباب عندك مش عاوزين يتعلموا الشغل المرهق بدنيا وذهنيا

.

الدولة اللي بتحل مشكلة البطالة بالطريقة دي

هي زي الشخص اللي بيحل مشكلة البطالة بإنه يشتغل سايس

شخص لا يقدم أي قيمة للمجتمع

والمجتمع كله معتبره عالة عليه