بعض تعليقات الناس على نصائحي - بتيجي من منظور إنّهم همّا شخصيّا غير مؤهّلين للنصيحة دي - وبناءا عليه - تبقى النصيحة غلط !!

-

زيّ ما تقول للاعب رفع أثقال مثلا - إبدأ التمرين ب 50 كيلو - وبعدين اختم ب 100 كيلو

ف تلاقي واحد بيقول لك - دي أوزان كبيرة

-

إنتا مااااالك - هوّا انا بكلّمك انتا

-

كذلك - لمّا تقول في نصيحة للبيزنس مثلا - استثمر المبلغ الفلانيّ بالطريقة الفلانيّة

ف تلاقي واحد بيقول ( ما انا أحسن لي اشتري شقّة وأأجرها للغير )

-

طاب انتا إنسان آخرك كده - برافو عليك

-

لكن - ما تفترضش إنّك عشان انتا مش عارف تستثمر فلوسك - يبقى الخيار الأفضل هوّا إنّنا ننصح الناس تشتري شقق وتأجّرها

ما فيه ناس أقلّ منّك بننصحهم يجمّدوا فلوسهم في دهب مثلا

-

الكلام لا ليك - ولا لبتوع الدهب

الكلام هنا للناس اللي بتدّور على الاستثمار وهي مؤهّلة ليه

-

طاب ما تخاطب الناس على قدر عقولهم

يا فندم اللي متابعينني عقولهم قدرها كده - إنتا لو عقلك أقلّ من كده يبقى انتا اللي جيت هنا غلط

زيّ اللي دخل الجيمّ غلط - مش مطلوب من مدرّب الجيمّ يقلّل أوزان باقي اللعيبة عشان فيه واحد دخل الجيمّ غلط