[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZVztfJXIylaOwT9FMhtvUUzLkMTYTaJQWE3-eGoP1PJ4kzFtLM7aYmQZlbcJMzOL2UlIERl0zV8hA5voehzyFjAKAaEv5ihAFFLUvASGbbJvVx0ofBC4yTzMg_Ib_S6HZvl2B31AugaIvLkjI9CNZkSjh4rvyEvCzVQYv8T9peZNQdBxksW5-jJZG-YrISUPl0&__tn__=*NK-R)

-

إنّك تكون جاهل - أحسن من إنّك تكون فاهم نصف الموضوع - وبتتناصح في النصف التاني

لإنّ ردّ فعل الأطراف الأخرى عليك لمّا يلاقوك بتتناصح هيؤذيك

-

الجاهل - حتّى لو خبط في نصّاب من ناحية - هيخبط من الناحية التانية في ابن حلال ينقذه منّه

-

لكن اللي بيتناصح - هيخبط من الناحية دي في نصّاب -ومن الناحية التانية ابن الحلال هيهرب منّه

ومستحيل نصف الفاهم اللي بيتناصح - هيكون أنصح من النصّاب اللي فاهم - فغالبا اللي بيتناصح - هيتلطّ من النصّاب

-

الغريبة إنّ الوحيد اللي ما بيكونش شايف الاستنصاح - هوّا الشخص اللي بيستنصح

لكن كلّ الناس بتبقى شايفاه بيستنصح بمنتهى الوضوح

-

زيّ محمّد هنيديّ لمّا كان متنكّر - والشارع كلّه عارف إنّه طه !!

-

على الجانب الآخر بقى - فالذكاء الحقيقيّ هو في الظهور كجاهل - حتّى لو عندك نصف المعلومات

لو عندك نصف المعلومات - تعامل كإنّك جاهل تماما

وده له فوائد كتير جدّا

-

أوّلا /

-

بالنسبة لابن الحلال - هيتعاطف معاك

-

ثانيا /

-

بالنسبة للنصّاب - هيظهر نصبه بسهولة ليك - لإنّه هيشوفك فريسة - فهتلاقيه فتح معاك في النصب ع البحريّ - فهيتكشف

-

ثالثا /

هتقدر تختبر الناس اللي قدّامك !!

-

إزّاي ؟!

لمّا يتكلّموا عن نصف المعلومات اللي انتا عارفها ( وعامل مش عارفها ) - هيفتوا براحتهم - ما همّا مش خايفين إنّك تكون عارف حاجة فتقفشهم

فهتعرف مين منهم بيفتي صحّ - ومين بيهبد

-

وفي هذا تقول الحكمة ( أحكم الحكماء - الفطن المتحامق )

يعني يبقى عارف - بسّ عامل نفسه جاهل

لكن دا محتاج مقاومة لشهوة الظهور طبعا

-

[#إسلك\_لتهلك](https://www.facebook.com/hashtag/%D8%A5%D8%B3%D9%84%D9%83_%D9%84%D8%AA%D9%87%D9%84%D9%83?__eep__=6&__cft__%5b0%5d=AZVztfJXIylaOwT9FMhtvUUzLkMTYTaJQWE3-eGoP1PJ4kzFtLM7aYmQZlbcJMzOL2UlIERl0zV8hA5voehzyFjAKAaEv5ihAFFLUvASGbbJvVx0ofBC4yTzMg_Ib_S6HZvl2B31AugaIvLkjI9CNZkSjh4rvyEvCzVQYv8T9peZNQdBxksW5-jJZG-YrISUPl0&__tn__=*NK-R)