أحيانا باكتب بوستات بكلام موجّه بصيغة صريحة لأصحاب المشاريع عن كيفيّة التعامل مع الموظّفين

ممكن الكلام ده يضايق بعض المتابعين الموظّفين

وأنا بكون قاصد ده

-

يعني ممكن أذوّق الكلام بصيغة ما توضّحش الرؤية الكاملة لأصحاب الأعمال للموظّفين

لكن انا مهتمّ بردو إنّ الموظّف يكون عارف صاحب العمل بينظر ليه ازّاي بالظبط

-

ده هيساعد الموظّف المجتهد إنّه يحطّ نفسه في الموقع الصحيح في الشركة

هيوضّح له إيه اللي يخلّيه موظّف مميّز ويخلّي الشركة تتمسّك بيه

-

ودي تعتبر خطوة مبدئيّة للموظّف اللي حابب يتطوّر بعد كده ويصبح صاحب عمل خاصّ

لإنّ النجاح واحد - الشخص القادر على إدارة بيزنس خاصّ ناجح - أكيد لمّا كان موظّف كان قادر على إدارة موقعه في الوظيفة بشكل صحيح

-

فيه حكمة بتقول - أوّل شخص تحتاج لحسن إدارته - هو مديرك !!!

يعني الشخص اللي كمان 10 سنين هيكون صاحب شركة وبيدير موظّفين - هوّا دلوقتي بيدير مديره !!!