لمّا تلاقي الدنيا مقفّلة معاك في ناحية

فكّر إنّ ممكن دي [#رحمة](https://www.facebook.com/hashtag/%D8%B1%D8%AD%D9%85%D8%A9?__eep__=6&__cft__%5b0%5d=AZViiCQlo9b8aSSIpLRhHGloLS1xywFttzsiSptvDi16jWeKdI2GGdTBjCnuRSOHdCYozgX_366QP1QYqpTEMMQbBuFX0mBl-iwmxl9ZKoc3deN31k0Bj38vfn12GndeC9zeEktOFDO-ea-12ttals_GXSM3yCWjoxr9YlY_xqqCkS3tZ8R49PvRaZ76GquzjuM7aJQIj9wsNtt2Ib1to1mQ&__tn__=*NK-R) من ربّنا سبحانه وتعالى

وإنّ ده توجيه ليك إنّه ( شوف الغلط فين )

أو ( شوف حاجة تانية )

-

أو ( شوف الاتنين )

-

رحمات ربّنا سبحانه وتعالى ليها أشكال كتير

مش بسّ التوفيق في اللي انتا عاوزه

ممكن أحسن من كده يكون ( عدم التوفيق ) - بسّ للّي بيفهم الرسالة إنّه خلاص المجال ده ما بقاش أحسن حاجة

-

تخيّل واحد معاه قوّة خارقة بتقول له على المستقبل - مش المفروض يتحسد عليها ؟!

طيّب تخيّل إنّك عندك الرحمة دي - بسّ انتا متضايق منها !!

فإنّ الإنسان كفور

-

الحاجة اللي انتا عاوزها - مش أحسن حاجة - إفهم يا غبيّ

-

الحاجة اللي كنت شاطر فيها لسنين فاتت - مش هتبقى أحسن حاجة في المستقبل - يعني عاوز ربّنا سبحانه وتعالى ينزل من السماء يقولها لك بشكل مباشر !!

إنّ الإنسان ليطغى

-

ولله المثل الأعلى - إنتا بتفطم إبنك - بيزعل - لكن - إنتا بتفطمه عشان عاوز تعطيه أكل أحسن وأطعم وأكثر فائدة

فتخيّل طفلك اعتبر إنّك كده ( بتحرمه ) !!

-

عشان كده - أقدّر جدّا محاضرة الدكتور إيهاب مسلّم في نقابة أطبّاء الأسنان اللي اتكلّم فيها عن ( التغيير )

وشرح في حياته حوالي 10 مواقف كان مضطرّ فيهم يعمل تغيير - تغيير لمسار الحياة - مش مجرد تغيير بسيط يعني

-

مشكلتك إنّك عاوز تغيير بسّ من ابو من غير تغيير

-

يعني تغيير وانتا في مكانك - مش حمل فرهدة سفر وانتقالات

-

تغيير وانتا في مجالك - من خرج من داره اتقلّ مقداره - واللي نعرفه أحسن من اللي ما نعرفوش

-

تغيير وانتا بنفس مهاراتك - من غير ما تضطرّ تتعلّم مهارات جديدة - خصوصا وانتا كبير

-

أمّال تغيير ازّاي يا اسطى اللي انتا بتقول عليه ده