[#سقف\_الممكن](https://www.facebook.com/hashtag/%D8%B3%D9%82%D9%81_%D8%A7%D9%84%D9%85%D9%85%D9%83%D9%86?__eep__=6&__cft__%5b0%5d=AZVCmNrGuRkLJHSap_jX2ajVbV6i1-6Kic0Cin0HLAWSE1Dp8TnjG0t4w038p2wTnLikTApW5Bqj_gTFNkwofZRPosavUfi1J6d7cLd7-CuFLOCRvGDrK0zHsw41dT41vb2Un7L82E-ABK551gqC0Jkfiiguyd45XV637PTYCjGq3I_oqWbUjImvGvnQPJ_Ggjk&__tn__=*NK-R)

-

خلّصت مناقشة دراسة النهارده - وطلعت مع صاحب الشركة نتغدّى

في الطريق - صاحب الشركة حزين على حالة الطريق المكسّر

حزين على الزبالة اللي على جانب الشارع

حزين على مستوى العمّال التعليميّ

-

وزاد الحزن حزنا عندما تذكّر رحلاته للصين وتايلاند

شفت هناك كذا وكذا - والطرق - واحترام المرور - ونظافة الشوارع - ووو

-

قلت له حضرتك الحزن ده له نوعين

حزن إيجابيّ وحزن سلبيّ

-

الحزن الإيجابيّ هوّا اللي ييجي في حاجة أنا أقدر أصلّحها - فيكون الحزن ده دافع ليّا على تغيير الواقع

-

لكن !!

لو الحزن ده جه في حاجة ماليش إيد في تصليحها - يبقى تتجاوزه - وتتعامى عنّه - وكإنّك ما شفتوش - وتركّز في ( سقف الممكن بتاعك )

-

لمّا تخلّص كلّ اللي تقدر تعمله - نبقى نفتح باب الحزن - ونحزن على الحاجات الجديدة اللي بقينا قادرين نصلّحها بردو - مش هنحزن على كلّ حاجة

-

بتعدّي عليّا مشاهد مآسي لناس في آخر الكوكب - بغيّر القناة - هل أنا أقدر أساعدهم - لأ

طيّب هل أنا أقدر أساعد جاري - أيوه - يبقى قوم ساعد جارك

-

حدّ بيبعت لي السي في بتاعه وبيقول لي بابحث عن وظيفة وعندي أولاد و و و

هل أنا أقدر أساعده - بساعده

هل لأ ؟

لو لأ - بحطّ السي في في فولدر السيفيهات بدون تعاطف معاه

-

التعاطف ده ممكن يكون سبب في إحباطك - فتبقى لا نفعته - ولا نفعت نفسك - ويا فرحة الشيطان بالوضع ده

-

الرسول صلّى الله عليه وسلّم عاش مع الصحابة فترة من المحنة - فترة رهيبة - ما كانش يقدر يعمل لهم حاجة - فكان بيوصيهم بالصبر - فقط

لمّا بقوا يقدروا يهاجروا - هاجروا

ولمّا بقوا يقدروا يحاربوا قريش - حاربوها

ولمّا بقوا يقدروا يفتحوا مكّة - فتحوها

-

خلّيك في سقف الممكن

ولا تحزن على غير الممكن

قال تعالى

لا يُكَلِّفُ اللَّهُ نَفْسًا إِلا مَا آتَاهَا

-

ربّنا سبحانه وتعالى لن يحاسبك إلّا على ما آتاك القدرة والأدوات لتحقيقه - سقف الممكن

-

الانشغال بما بعد سقف الممكن هو [#خخخخخيييييااااانننننةةةةة](https://www.facebook.com/hashtag/%D8%AE%D8%AE%D8%AE%D8%AE%D8%AE%D9%8A%D9%8A%D9%8A%D9%8A%D9%8A%D8%A7%D8%A7%D8%A7%D8%A7%D8%A7%D9%86%D9%86%D9%86%D9%86%D9%86%D8%A9%D8%A9%D8%A9%D8%A9%D8%A9?__eep__=6&__cft__%5b0%5d=AZVCmNrGuRkLJHSap_jX2ajVbV6i1-6Kic0Cin0HLAWSE1Dp8TnjG0t4w038p2wTnLikTApW5Bqj_gTFNkwofZRPosavUfi1J6d7cLd7-CuFLOCRvGDrK0zHsw41dT41vb2Un7L82E-ABK551gqC0Jkfiiguyd45XV637PTYCjGq3I_oqWbUjImvGvnQPJ_Ggjk&__tn__=*NK-R)

خيانة

-

حضرتك تقدر تعمل مصنع مصّاصات - وحلمك تعمل مصنع بوردات إلكترونيّة - لكن مش قادر

فقاعد محبط عشان مش عارف تحقّق حلمك

-

بقول لك اعمل مصنع مصّاصات - تقول لي هوّا مقامي اصنّع مصّاصات - أنا راجل مهندس إلكترونيّات قدّ الدنيا - على آخر الزمن هصنّع مصّاصات !!

-

يا فندم - صنّع دلوقتي المصّاصات

بعد 10 سنين هتيجي ناس تلاقي مصانع المصّاصات موجودة - هتفكّر تصنّع ماكينات مصنع المصّاصات

بعد 10 سنين هتيجي ناس تلاقي مكن المصّاصات بيتصنّع - هيفكّروا يصنّعوا المواتير اللي بتشغّل مصنع المصّاصات

بعد 10 سنين هييجي ناس يلاقونا بنصنّع المكن والمواتير - هيفكّروا يصنّعوا لنا البوردات الإلكترونيّة اللي بتحرّك المواتير

-

يبقى ده كلّه في ميزان حسنات واحد التزم بسقف الممكن السنة دي - وصنّع المصّاصات السنة دي - فبلده بعد 30 سنة صنّعت البوردات اللي كان هوّا بيحلم بتصنيعها

-

ولّا انتا فاكر إنّي بكون فرحان لمّا باعمل دراسة لمصنع سناكس ولّا لعب أطفال - ما أنا كمان عشت سنين باحلم بالدولة الصناعيّة - لكن لمّا وصلت لإنّ الممكن دلوقتي إنّنا نعمل مصانع صناعات أقلّ تكنولوجيّا - دخلت في الطريق ده

-

وبافرح جدّا لمّا بتيجي دراسة لمصنع منتج فيه تكنولوجيا - لكن مش هاقفل واقول هنصنّع المنتجات التكنولوجيّة فقط - دي [#خيااااانة](https://www.facebook.com/hashtag/%D8%AE%D9%8A%D8%A7%D8%A7%D8%A7%D8%A7%D8%A7%D9%86%D8%A9?__eep__=6&__cft__%5b0%5d=AZVCmNrGuRkLJHSap_jX2ajVbV6i1-6Kic0Cin0HLAWSE1Dp8TnjG0t4w038p2wTnLikTApW5Bqj_gTFNkwofZRPosavUfi1J6d7cLd7-CuFLOCRvGDrK0zHsw41dT41vb2Un7L82E-ABK551gqC0Jkfiiguyd45XV637PTYCjGq3I_oqWbUjImvGvnQPJ_Ggjk&__tn__=*NK-R)

-

إعمل اللي تقدر عليه

الله سبحانه وتعالى هيحاسبك على سقف الممكن بتاعك

ولن يفيدك الاعتذار بإنّك سبت الممكن وحلمت بالخيال ففشلت تحقّقه