[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZUoXBSJ_Hqx64I0m2aRI5Ef0sBZ_9QJpDtgQl7L68zFKfQ8gnlRB0g5miOEF8xjYz2FiuYLUgrN3fqkz_dFMV8gTxvwLoh2_-dJonN1vqRYwIT7sLQ2bNfyQJcNjd5dLujI8QkPRQcwEaMtlf48aZviBocT-bISXihloJCKWDB3_w&__tn__=*NK-R)

-

في البيزنس - تعريفك لنفسك بكلمات عامّة واسعة النطاق

سيعطي انطباعا عنك بالمراوغة - أو على الأقلّ بعدم الاحتراف

بينما أنت تظنّ أنّه سيعطي عنك انطباعا بالكِبَر والشموليّة

-

والعكس صحيح

تعريفك لنفسك بشكل دقيق - يعطي انطباعا عنك بالاحترافيّة والتخصّص

-

مثال

شركة تعرّف نفسها بأنّها

شركة متخصّصة في تصنيع وتجارة وتوريد واستيراد كافّة ماكينات ومعدّات الصناعات الغذائيّة ومستلزماتها مع توريد وتركيب وصيانة وتطوير وتحديث كافّة الخطوط الصناعيّة

-

أنا مش عارف إيه لازمة كلمة ( متخصّصة ) اللي في أوّل الجملة

شركة زيّ دي هشوفها هلفّ وشّي وهاجري - ههههههه

-

بينما شركة أخرى ممكن تعرّف نفسها بأنّها

شركة متخصّصة في تصنيع خطوط تعبئة السوائل

بسّ كده - شكرا جزيلا - أنا لو محتاج ماكينة تعبئة سوائل - هروح للشركة دي

-

طيّب

إمتى يكون التنوّع في صالح الشركة

وإمتى يكون ضدّها ؟!

-

التنوّع يكون في صالح الشركة لو كان التنوّع ده داخل تخصّصها

يعني

عندنا كلّ وكافّة وجميع أنواع ماكينات تعبئة السوائل وبكافّة الأحجام

ده جميل

-

لكن

لو التنوّع طلع خارج التخصّص - بقى شيء سيّء

يعني عندنا ماكينات تعبئة سوائل - ومدشّات درة - وعزّاقات - وماكينات تطريز

-

كده دي إشارة للتنوّع المخيف

-

بل ممكن يكون إشارة لإنّكم مش شركة أصلا

إنتوا وكيل كشكول - لامم من كلّ حتّة ماكينة - وشغّال سمسرة

عاوز مانجة خد مانجة - عاوز فراولة خد فراولة

بينما انتوا مش متخصّصين في أيّ نوع مكن من دول - ولا تقدروا تركّبوه ولا تدرّبونا عليه - ولا تصيّنوه بعد كده

-

أخيرا

كلّ ما يقلّ عدد كلمات تعريفك لشركتك - كلّ ما يكون أفضل

يعني بدل ما تقول نحن ( شركة متخصّصة في تصنيع خطوط تعبئة السوائل )

قول نحن ( مصنّعون لخطوط تعبئة السوائل )