من الحاجات اللي تقول إنّك عمرك ما هتبقى غنيّ - إنّك تفضل سايب الحاجات في اكياسها وانتا بتستخدمها

يعني اشتريت كيبورد جديد مثلا - فتفضل سايبه في الكيس بتاعه - وتستخدمه وهوّا في الكيس بتاعه - عشان خايف عليه !!

-

كتبت قبل كده [#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZWv4C5EQO8gFrKS9H__ZEZ1m81MYE1A3liyFPNjk1zn1b0guCFryfHPl_DmwukWp6KFivFtbz2JEk9aEdcasYN_TROAUI5i0UO3XH9qx-awcFRNePwOx_wNMDWoHoMJFXAsef844eh6jKarGj0MtTDzUj-j8zXrEKcXtzB9sbyLiQSOsAUJHJag1HJFv1PczNfNgfEiVeGMuQQLEq8wCMrk&__tn__=*NK-R) بتقول - عيش عيشة الرفاهية

يعني

كل في مطاعم غالية - إتفسّح - اشتري هدوم غالية

-

ليه ؟!

عشان لو انتا عايش بشكل مقتصد جدّا - هييجي حدّ يشتري منّك حاجة - هيفاصل معاك - هتقبل الفصال وهتنزّل في السعر

-

لكن !

لو انتا عايش عيشة الرفاهية - اللي هيفاصل معاك - هترفض تنزّل له ف السعر

-

ليه ؟

لإنّك محتاج الفلوس عشان تعيش بيها عيشة الرفاهية بتاعتك

-

طبعا ما يتفهمش من كلامي إنّي بقول لك خلّيك مسرف أو مبذّر - عاوز تفهم كده براحتك - تبقى انتا اللي عاوز تفهم غلط

-

ولكنّي بقول لك خلّيك عاقل ومقتصد - لكن - ما تستخسرش في نفسك

-

عيش مستوى عالي - وقدّم منتج وخدمة ذوي قيمة عالية - واطلب فيهم سعر غالي - وما تتنازلش عنّه

لإنّ تنازلك عنّه معناه تنازلك عن عيشة الرفاهية اللي انتا حطّيت نفسك فيها

-

في المقابل - باعتبارك هتطلب سعر غالي - فمش هتقدر تقدّم إلّا منتج وخدمة عاليين

الموضوع مربوط ببعضه

-

نرجع لموضوع الكيبورد

الشخص اللي بيسيب الكيبورد في الكيس بتاعه ( كمثال ) - هو شخص خايف

شخص ما عندوش فكرة إنّه إيه يعني الكيبورد يبوظ - أرميه واجيب غيره - وأحسن منّه - وأغلى منّه

الشخص ده ما عنودش الفكر ده

-

الشخص ده عنده إنّه يا خبر لو الكيبورد باظ - هنموت من الجوع - فقول لي بأيّ منطق ازّاي الشخص ده هيبقى غنيّ !!

-

الشخص ده هيخاطر ازّاي في مشروع ؟!! إكنعني حدرتك

-

إذا كان هوّا مش بيخاطر بإنّ الكيبورد ييجي عليه عفر !! هيخاطر في مشروع

-

من طرق تفكير الأغنياء - ما يمكن أن تسمّيه ( الاستفادة القصوى ) - أو ال utilization

-

الشخص الغنيّ بيسوق عربيته على أسرع سرعة مسموح بيها على الطريق ده - وآمنة

الشخص الغنيّ بياكل أنضف أكل على السفرة

الشخص الغنيّ بينام بيفصل كلّ حاجة ممكن تصحّيه - بينام يعني بينام

-

الشخص الغنيّ لو قاعد في قعدة مع صحابه - هيختار أحسن اصحاب - وهيحاول يطلع من القعدة دي بأفضل استفادة

مش لازم شغل - لكن ممكن يحاول يطلع منهم بعلاقات ليهم يتعرّف عليها من خلالهم

ما فيش علاقات - هيحاول يطلع منهم بأكتر ضحك ممكن يضحكه معاهم

ما فيش ضحك - هيسيبهم ويمشي

-

الشخص الغنيّ ما يقدرش يعيش ومؤشّر الحياة عنده مش بيزقّ في آخر التابلوه

الشخص الغنيّ لو مشي - هتلاقيه ماشي بسرعة - ليه - ما تعرفش

لو وقف يجيب كبّاية قهوة - هيطلبها تكون أحسن كبّاية قهوة في العالم - كإنّها آخر كبّاية قهوة هييشربها في حياته

-

الشخص الغنيّ هتلاقيه فاتح براوزر النتّ عليه 20 تابة - وبيحمّل فيديوهات - وبيرفع ملفّات للشغل - ومشغّل اليوتيوب على حاجة تتسمع - وممكن تلاقيه شايل كيسة الكومبيوتر بيلعب بيها باي عادي

-

هوّا مبدأه في الحياة هو الاستفادة القصوى - حتّى من زوجته - هتلاقيه بيستفاد منها الاستفادة القصوى

-

الشخص الغنيّ لو رايح يوم شغل في اسكندريّة مثلا - هتلاقيه واخد زوجته وأولاده - ينزل الشغل الصبح - يرجع ياخدهم يقعّدهم على كافيه على الكورنيش بعد الضهر - العصر يرجع ينام - عشان عاوز يخلّي يومه يومين - العشاء يروح يشتري لهم لبس مثلا - بعد اللبس يروحوا سينما أو مسرح - يطلع من السينما أو المسرح يتعشّوا - تاني يوم يقوم يفطر فطار الفندق - ويسافر

-

هتلاقيه خلال 24 ساعة عمل حاجات محتاجة 72 ساعة

عمل شغل - وعمل فسحة لنفسه ولولاده - واشترى حاجات - و و و

-

الشخص الغنيّ لو بيشرب سجاير - هتلاقيه بياخد آخر نفس ف السيجارة

-

أخيرا

أنا في البوست ده بكلّمك بالعكس

بقول لك الغنيّ بيفكّر ازّاي وبيتصرّف ازّاي - هوّا عمل ده كردّ فعل طبيعيّ ( هوّا شخصيّا مش فاهمه ) - لكنّه بيعمله بالفطرة

أنا بكلّمك بالعكس - بقول لك إعمل ردود الفعل دي - هتلاقي طبيعتك بدأت تميل لإنّها تبقى طبيعة الشخص الغنيّ - وعقليّة الشخص الغنيّ

-

لو رجعت للطبيعة دي - وللفطرة دي - هتلاقي الموضوع رجع بالعكس تاني يفرز لك تصرّفات الأغنياء - اللي بتساعدهم ( بدون إدراك منهم ) - يستمرّوا - ويزيدوا - في الغنى