كتبت بوست بقول فيه إنّ معظم تجّار قطع غيار السيّارات أوّل ما بيفكّروا يصنّعوا قطعة غيار - عقلهم بيروح للاكصدام مش عارف ليه - رغم إنّه من أصعب الأجزاء في التصنيع

-

ف لقيت حوالي 10 كومنتات أصحابهم بيقولوا إنّ الإكصدام من أكثر الأجزاء المستهلكة في السيّارة

-

لا يا شيخ ؟!

هوّ أيّ كلام وخلاص !!

-

الاكصدام ده بيتفكّ ويترشّ لمّا يطلع عينه - وعشان تغيّره دا انتا محتاج تكون عامل حادثة

-

للأسف دا اللي ممكن يحصل لو سبت الصفحة من غير بلوكّات - اللي هيدخل هيشوف كلام زيّ ده - هيحصل له خلل في دماغه

-

وللأسف دا الموجود على معظم السوشيال ميديا

-

زمان كانت مشكلة الناس في الوصول للمعلومة - access to information

دلوقتي مشكلة الناس في إنّ المعلومات كتير - excess of information

ف تبقى مش عارف إيه الصحّ وإيه الغلط

-

لكن - على العموم - إحنا يهمّنا نجاوب السؤال ده

لإنّ إجابة السؤال ده ممكن تفتح مساحات كبيرة للتفكير عند الناس المهتمّة بأفكار التصنيع

-

ف خلّيني أعرض لحضراتكم بعض أكثر أجزاء السيّارة استهلاكا - لو انتا هتختار الجزء اللي حابب تصنّعه بناءا على إستهلاكيّته - ودا مدخل جيّد بالمناسبة - الاستهلاكيّة في رأيي من أهمّ معايير اختيار منتج للتصنيع

-

[#أوّلا](https://www.facebook.com/hashtag/%D8%A3%D9%88%D9%91%D9%84%D8%A7?__eep__=6&__cft__%5b0%5d=AZW4YntY70DKSi5cZHEqt62iGng52SpETDkfcuck36vo2gkyz7B908cXBJtqDI_T1JIj3LQ5Yk2Wd2-v5GE5NqlBq2SvuWwTj-uzhGqb2n1M29ZzGkluGYH7G4DSK6U1B0Nmka5AgwGjOI9f8z9UvzY4PiJ8BP049tO9trs46J2AvqFbx5RtGVus6qiecgEJmDE&__tn__=*NK-R) /

-

الوقود

-

ودا بيستهلك كلّ يوم

-

ودا خارج تخصّصنا - إنتا مش هتعمل شركة بترول يعني

لكن ممكن حدّ يفكّر يشتغل فيه - يفتح بنزينة مثلا - أو شركة نقل وقود

-

[#ثانيا](https://www.facebook.com/hashtag/%D8%AB%D8%A7%D9%86%D9%8A%D8%A7?__eep__=6&__cft__%5b0%5d=AZW4YntY70DKSi5cZHEqt62iGng52SpETDkfcuck36vo2gkyz7B908cXBJtqDI_T1JIj3LQ5Yk2Wd2-v5GE5NqlBq2SvuWwTj-uzhGqb2n1M29ZzGkluGYH7G4DSK6U1B0Nmka5AgwGjOI9f8z9UvzY4PiJ8BP049tO9trs46J2AvqFbx5RtGVus6qiecgEJmDE&__tn__=*NK-R) /

-

الزيوت

-

ودي بتستهلك كلّ شهرين تلاتة

-

ودي متاحة إنّ شركات كبيرة تشتغل فيها عادي - كذلك الشحوم

كذلك ممكن شركات متوسّطة تشتغل في تصنيع جراكن الزيوت

وممكن شركات صغيرة تشتغل في توريد بعض الزيوت الخاصّة بالمعدّات

أو ممكن تشتغل في تصنيع مياه الرادياتير

-

[#ثالثا](https://www.facebook.com/hashtag/%D8%AB%D8%A7%D9%84%D8%AB%D8%A7?__eep__=6&__cft__%5b0%5d=AZW4YntY70DKSi5cZHEqt62iGng52SpETDkfcuck36vo2gkyz7B908cXBJtqDI_T1JIj3LQ5Yk2Wd2-v5GE5NqlBq2SvuWwTj-uzhGqb2n1M29ZzGkluGYH7G4DSK6U1B0Nmka5AgwGjOI9f8z9UvzY4PiJ8BP049tO9trs46J2AvqFbx5RtGVus6qiecgEJmDE&__tn__=*NK-R) /

-

الفلاتر بأنواعها

-

ودي عادة ما تستهلك مع الزيوت

يعني اللي بيغيّر زيت عادة بيغيّر معاه فلتر زيت أو فلاتر أخرى

-

الفلاتر الأخرى زيّ فلتر الهواء للمحرّك

-

وفلتر الهواء للتكييف - وعادة ما يتمّ تغييره موسميّا مع بداية موسم الصيف

-

أو فلتر الوقود

-

[#رابعا](https://www.facebook.com/hashtag/%D8%B1%D8%A7%D8%A8%D8%B9%D8%A7?__eep__=6&__cft__%5b0%5d=AZW4YntY70DKSi5cZHEqt62iGng52SpETDkfcuck36vo2gkyz7B908cXBJtqDI_T1JIj3LQ5Yk2Wd2-v5GE5NqlBq2SvuWwTj-uzhGqb2n1M29ZzGkluGYH7G4DSK6U1B0Nmka5AgwGjOI9f8z9UvzY4PiJ8BP049tO9trs46J2AvqFbx5RtGVus6qiecgEJmDE&__tn__=*NK-R) /

-

تيل الفرامل

-

ودي بتتغيّر حسب دوسة رجل السائق يعني

-

أنا عن نفسي باقعد سنين ما اغيّرهاش - لإنّي تقريبا ما بدوسش فرامل - بهدّي قبل المطبّات بمسافة كبيرة

-

لكن معظم الناس بتستهلك تيل فرامل بشكل كبير

ويرفق بيها تيل الدبرياش للعربيّات المانيوال

-

[#خامسا](https://www.facebook.com/hashtag/%D8%AE%D8%A7%D9%85%D8%B3%D8%A7?__eep__=6&__cft__%5b0%5d=AZW4YntY70DKSi5cZHEqt62iGng52SpETDkfcuck36vo2gkyz7B908cXBJtqDI_T1JIj3LQ5Yk2Wd2-v5GE5NqlBq2SvuWwTj-uzhGqb2n1M29ZzGkluGYH7G4DSK6U1B0Nmka5AgwGjOI9f8z9UvzY4PiJ8BP049tO9trs46J2AvqFbx5RtGVus6qiecgEJmDE&__tn__=*NK-R) /

-

البوجيهات ( شمعات الاحتراق )

-

ودي بردو من القطع المستهلكة في السيّارة - ممكن تتغيّر مرّتين في السنة - وذلك حسب جودة المنتج

-

وبيلحق بيها الأسلاك الخاصّة بيها والمباين - بتستهلك بالتزامن مع زيادة استهلاك البوجيهات

-

وتقريبا دا المنتج الوحيد في القايمة دي اللي ما اعرفلوش مصانع في مصر

اتطلبت منّي دراسة ليه من فترة كبيرة - لكن العميل ما كمّلش

رغم إنّي كنت مستبشر بالمنتج دا جدّا

-

[#سادسا](https://www.facebook.com/hashtag/%D8%B3%D8%A7%D8%AF%D8%B3%D8%A7?__eep__=6&__cft__%5b0%5d=AZW4YntY70DKSi5cZHEqt62iGng52SpETDkfcuck36vo2gkyz7B908cXBJtqDI_T1JIj3LQ5Yk2Wd2-v5GE5NqlBq2SvuWwTj-uzhGqb2n1M29ZzGkluGYH7G4DSK6U1B0Nmka5AgwGjOI9f8z9UvzY4PiJ8BP049tO9trs46J2AvqFbx5RtGVus6qiecgEJmDE&__tn__=*NK-R) /

-

السيور

-

بردو من القطع المستهلكة في السيّارة

-

[#سابعا](https://www.facebook.com/hashtag/%D8%B3%D8%A7%D8%A8%D8%B9%D8%A7?__eep__=6&__cft__%5b0%5d=AZW4YntY70DKSi5cZHEqt62iGng52SpETDkfcuck36vo2gkyz7B908cXBJtqDI_T1JIj3LQ5Yk2Wd2-v5GE5NqlBq2SvuWwTj-uzhGqb2n1M29ZzGkluGYH7G4DSK6U1B0Nmka5AgwGjOI9f8z9UvzY4PiJ8BP049tO9trs46J2AvqFbx5RtGVus6qiecgEJmDE&__tn__=*NK-R) /

-

أجزاء نظام التعليق ( العفشة )

-

كلّ أجزاء العفشة من الأجزاء المستهلكة - لإنّها أكتر أجزاء بتتعرّض للأحمال المتغيّرة خلال سير السيّارة

أجزاء زيّ جلب المقصّات - وبيض الدركسيون - والكبالن إلخّ

-

[#ثامنا](https://www.facebook.com/hashtag/%D8%AB%D8%A7%D9%85%D9%86%D8%A7?__eep__=6&__cft__%5b0%5d=AZW4YntY70DKSi5cZHEqt62iGng52SpETDkfcuck36vo2gkyz7B908cXBJtqDI_T1JIj3LQ5Yk2Wd2-v5GE5NqlBq2SvuWwTj-uzhGqb2n1M29ZzGkluGYH7G4DSK6U1B0Nmka5AgwGjOI9f8z9UvzY4PiJ8BP049tO9trs46J2AvqFbx5RtGVus6qiecgEJmDE&__tn__=*NK-R) /

-

المسّاحات

-

عادة ما يتمّ تغييرها سنويّا مع بداية موسم الشتاء

-

[#تاسعا](https://www.facebook.com/hashtag/%D8%AA%D8%A7%D8%B3%D8%B9%D8%A7?__eep__=6&__cft__%5b0%5d=AZW4YntY70DKSi5cZHEqt62iGng52SpETDkfcuck36vo2gkyz7B908cXBJtqDI_T1JIj3LQ5Yk2Wd2-v5GE5NqlBq2SvuWwTj-uzhGqb2n1M29ZzGkluGYH7G4DSK6U1B0Nmka5AgwGjOI9f8z9UvzY4PiJ8BP049tO9trs46J2AvqFbx5RtGVus6qiecgEJmDE&__tn__=*NK-R) /

-

البطّاريّات

-

وعادة ما يتمّ تغييرها كلّ سنة أو سنتين - وعادة ما بتبوظ في الشتا أكتر

-

[#عاشرا](https://www.facebook.com/hashtag/%D8%B9%D8%A7%D8%B4%D8%B1%D8%A7?__eep__=6&__cft__%5b0%5d=AZW4YntY70DKSi5cZHEqt62iGng52SpETDkfcuck36vo2gkyz7B908cXBJtqDI_T1JIj3LQ5Yk2Wd2-v5GE5NqlBq2SvuWwTj-uzhGqb2n1M29ZzGkluGYH7G4DSK6U1B0Nmka5AgwGjOI9f8z9UvzY4PiJ8BP049tO9trs46J2AvqFbx5RtGVus6qiecgEJmDE&__tn__=*NK-R) /

-

الإطارات

-

ودي صعب تشتغل فيها غير الشركات الكبيرة جدّا - لكنّها بردو بتتصنّع في مصر

-

وعادة ما يتمّ تغييرها كلّ سنتين ل 3 سنوات

-

والحمد لله عملنا من المنتجات السابقة دراسات لمصانع فلاتر وكاوتشوك ( جلب مقصّ إلخّ ) وشكمانات وبطّاريّات ( تجميع ) وقريبا منتج إضافيّ إن شاء الله ما نقدرش نعلن عنّه إلّا لمّا نناقش دراسته - لكن عموما هو من أجزاء العفشة

-

وعدد المصانع اللي شغّالة في قطاع الصناعات المغذّيّة للسيّارات في مصر بالمئات

أعتقد ممكن يوصلوا لألف مصنع عادي جدّا بدون مبالغة

فيه منتجات بعينها فيها 20 و 30 مصنع - لمنتج واحد - ف ما بالك لعشرات المنتجات

-

رجوعا لقائمة المنتجات - عندك مصدر ظريف جدّا تقدر تعرف منّه أكتر القطع المستهلكة - وهو ( جداول الصيانة الدوريّة للسيّارات في التوكيلات )

هتلاقي أجزاء بتتغيّر في صيانة ال 5 آلاف - ال 10 آلاف - ال 50 ألف - وهكذا

دي أكتر قطع مستهلكة في السيّارة

-

وطبعا معلوم إنّ التغيير ما بيكونش على المدّة الزمنيّة - ولكنّه بيكون على مسافة السير بالألف كيلو

لكن انا باتكلّم عن حدّ بيسوق سواقة عاديّة - يعني من 15 ل 20 ألف كيلو في السنة - اللي بيسمّوها السواقة العادلة يعني

-

من الحاجات المستهلكة في السيّارات بردو الكماليّات - زيّ المعطّرات مثلا - أو غطاء السيّارة - لكنّي يعني ما باعتبروش منتج أساسيّ

-

وطبعا ما سبق لازم تحطّ قصاده تكلفة كلّ قطعة

-

يعني ممكن قطعة زيّ البطّاريّة مثلا - بتتغيّر مرّة في السنة - وتمنها 1000 جنيه

تكون أحسن من قطعة زيّ البوجيهات بتتغيّر مرّتين في السنة - لكن تمنها 200 جنيه - والأسعار لمجرّد التمثيل

-

ف قرارك يروح لتصنيع البطّاريّة وليس البوجيهات

-

وفي النهاية أيّا كان قرارك ف المهمّ يكون مدروس

-

وبالتوفيق للجميع لكلّ خير