لمّا تقرأ عن رجل أعمال نجح - وعمل إمبراطوريّة - ووقع

فيقول لك - بعد ما وقع - بدأ تاني من الصفر - وبنى إمبراطوريّة أكبر

وبعدين وقع تاني - فبدأ تالت من الصفر - وعمل إمبراطوريّة أكبر وأكبر

-

فيه معلومة ما بتتقالش هنا

ألا وهي

هوّا بنى إمبراطوريّته التانية والتالتة بناءا على إيه ؟!

دا كان مفلس !!

-

والإجابة

بناها على معارفه من المرحلة السابقة

-

مثال

رجل أعمال كبير في السنّ - اتجوّز شابّة صغيرة - فولاده حجروا عليه

-

فراح للتجّار اللي كان بيبيع لهم قبل كده - وفيه بينه وبينهم ثقة - خد من كلّ واحد تمن بضاعة مقدّما - وليكن خد من 10 تجّار كلّ تاجر خد منّه مليون جنيه

-

فبقى معاه 10 مليون جنيه

فبنى مصنع جديد - وباع للتجّار اللي كان واخد منهم الفلوس - والعجلة دارت

-

وغالبا كان عامل المصنع الجديد بإسم الزوجة - لإنّه كمحجور عليه ممكن ما يعرفش يعمل مصنع

-

أنا قعدت مع زوجة رجل الأعمال ده - الزوجة اللي اتجوّزها وهيّا شابّة صغيّرة يعني

-

فهنا تبان لك ملحوظة مهمّة ما بيقولوهاش رجال الأعمال وهمّا بيقولوا قدّ إيه همّا كانوا أبطال لمّا قدروا يقفوا بعد ما وقعوا - وخصوصا لو كرّروها أكتر من مرّة

ألا وهي - قيمة العلاقات وحسن السمعة والأمانة في التعاملات

-

وكما يقول المثل الشعبي - مين خدّ وادّى - صار المال ماله