يا عمّ تصنّع إيه - دا سعر المنتج الصينيّ في مصر - أرخص من سعر خامته في مصر

-

مين ما سمعش الجملة دي

-

ف خلّيني أشرح لك ازّاي ممكن يكون سعر المنتج الصينيّ في مصر - أرخص من سعر خامته في مصر

-

و [#من\_تجربة\_عمليّة](https://www.facebook.com/hashtag/%D9%85%D9%86_%D8%AA%D8%AC%D8%B1%D8%A8%D8%A9_%D8%B9%D9%85%D9%84%D9%8A%D9%91%D8%A9?__eep__=6&__cft__%5b0%5d=AZXK483EAX3010Ngz3-0KNjDJPfaAWFX-5kxRPV5s9sca_J-hZ2XbrWoIgGG_ZHAxTeOg4PZFf1DYqv202feKk0Uu040fmlCcOrdWWO1FqfAmjB1K4B9npYwFeytS22U96HK4Kk218maVuEDdSJ8qTNtYCOfPSqfaHzlL4UmWF2Iu7Iy3czbkn6UzD8yV5LoFgU&__tn__=*NK-R) - والأرقام للتمثيل وتقريب الصورة وليست الأرقام الدقيقة

-

شغّالين على دراسة منتج ما - سعر خامته في مصر 100 جنيه

بينما المنتج نفسه سعره حوالي 100 جنيه

ف فعلا بأيّ منطق تفكّر تصنّعه

-

كمّلنا الدراسة

-

لقينا سعر الخامة دي في الصين حوالي نصف دولار

يعني ما يعادل 25 جنيه مصريّ

-

سعر الخام في الكونتينر هيكون حوالي 500 ألف جنيه

وهنضيف له حوالي 300 ألف جنيه شحن وجمارك

يعني سعر الخام هيكون واصل مصر بحوالي 40 جنيه

-

ف لو صرفت عليهم 40 جنيه كمان تكاليف كلّ حاجة من تشغيل وعمالة وكهرباء و و و

-

ودا كتير بالمناسبة - لإنّه عادة سعر الخام بيمثّل عادة حوالي تلتين سعر المنتج

-

لكنّي هقول سعر الخام هو فقط نصف سعر المنتج - يبقى المنتج اتكلّف 80 جنيه

ف لو بعته ب 100 جنيه - يبقى هحقّق فيه 20 % ربح على المبيعات

-

بينما في الحالة الأولى - كان فعلا سعر المنتج الصينيّ في مصر هوّا نفس سعر خامته في مصر

-

الفرق هنا هوّا إنّك ما سألتش أو ما دخلتش تجربة حساب تكلفة المنتج ده لو الخامة مستوردة

-

فرق التكلفة ده بيروح لسلسلة التوريد

-

يعني المستورد اللي الخامة وصلته ب 40 - باعها لتاجر ب 60 - والتاجر بيبيع الخامة لمحلّ ب 80 - والمحلّ بيبيع الخامة ب 100 لعميل صغيّر جدّا محتاج منها كمّيّة قليّلة - ورشة مثلا أو صنايعيّ بيستخدمها في شغل حرفيّ

-

ف انتا تروح تسأل الخامة بكام - يقولوا لك ب 100

-

بينما إنتا أصلا عاوز تعمل مصنع - ف هتشتري الخامة مباشرة ب 40 زيّ ما اشتراها المستورد

-

النقطة دي لمّا بتغيب عن رؤيتك وانتا بتدرس منتج - بتكون كفيلة جدّا إنّها تقفل لك الموضوع من بابه

-

والأسوء لمّا عبارة زيّ دي بتنتشر في أوساط الأسواق عندنا - بتقفل الأبواب على ناس تانية كتير ما دخلتش الأبواب أصلا - لكن الخطأ الأكبر إنّهم [#ما\_جرّبوش\_يطرقوا\_الأبواب](https://www.facebook.com/hashtag/%D9%85%D8%A7_%D8%AC%D8%B1%D9%91%D8%A8%D9%88%D8%B4_%D9%8A%D8%B7%D8%B1%D9%82%D9%88%D8%A7_%D8%A7%D9%84%D8%A3%D8%A8%D9%88%D8%A7%D8%A8?__eep__=6&__cft__%5b0%5d=AZXK483EAX3010Ngz3-0KNjDJPfaAWFX-5kxRPV5s9sca_J-hZ2XbrWoIgGG_ZHAxTeOg4PZFf1DYqv202feKk0Uu040fmlCcOrdWWO1FqfAmjB1K4B9npYwFeytS22U96HK4Kk218maVuEDdSJ8qTNtYCOfPSqfaHzlL4UmWF2Iu7Iy3czbkn6UzD8yV5LoFgU&__tn__=*NK-R)

-

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZXK483EAX3010Ngz3-0KNjDJPfaAWFX-5kxRPV5s9sca_J-hZ2XbrWoIgGG_ZHAxTeOg4PZFf1DYqv202feKk0Uu040fmlCcOrdWWO1FqfAmjB1K4B9npYwFeytS22U96HK4Kk218maVuEDdSJ8qTNtYCOfPSqfaHzlL4UmWF2Iu7Iy3czbkn6UzD8yV5LoFgU&__tn__=*NK-R)