[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZWKif4tJonb1DiFrbffdfE57EGeC8RiF_25VddPvTGyT8ms6yG_ah_Q_ECAIopO4r60MIE-xt4RyeiT7kl-HPC1qPCWaTw_3OV5UbW-6K7Pu709JIW3R1Fen9-VQT-Z1k8VPBOq3S8WU5u4KenC-uAZNXdVIRESH6P6cFJt8onzpR7gI2EqgW3O4C3a6Jd4jmM&__tn__=*NK-R)

-

أيّ قرار في بداية المشروع - مالوش علاقة مباشرة بالمشروع - تأكّد إنّه غلط

-

حضرتك بتفكّر تعمل مصنع بلالين - في تاني خطوة من المشروع - ظهر لك شريك - ففكّرت تغيّر من معطيات المشروع عشان تقنع الشريك بالدخول في الشراكة - تأكّد إنّك بتعمل حاجة غلط

طالما القرار اللي خدته مالوش علاقة بالبلالين - دا له علاقة بفلوس الشريك اللي عينك زغللت عليها - تأكّد إنّك بتعمل حاجة غلط

-

مثال تاني /

-

قرّرت تعمل المصنع في مكان إيجار - وبعدين ظهرت قدّامك حتّة أرض - فقلت تشتريها وآديها تأمّن لك الفلوس في صورة أصل

-

تأكّد إنّك خدت قرار غلط

-

هل الأرض هتساعد في تصنيع البلالين بشكل أفضل ؟!

لأ

-

يبقى مالهاش علاقة مباشرة بالمشروع

دي ليها علاقة مباشرة بإنّك عاوز تاخد الحلو من هنا على الحلو من هنا - إنسى - ما بيحصلش

-

الشهيد في سبيل الله سبحانه وتعالى بياخد إحدى الحسنيين - واخد بالك من كلمة ( إحدى ) - وانتا هتاخد الحسنيين مع بعض - أصلك انتا ما جابتكش ولّادة

-

مثال تالت /

-

وظّفت جوز اختك - أو أخو زوجتك في المشروع - وهمّا مش متخصّصين فيه - وقلت أصلها صلة رحم

-

بينما في الحقيقة إنتا موظّفهم عشان لو حصلت مشكلة في المرتّبات - تقدر تيجي عليهم شويّة

تأكّد إنّك خدت القرار الغلط

-

القرار الصحّ هوّا القرار اللي ليه علاقة مباشرة بالمشروع

قرار بتاخده كإنّك واحد أجنبيّ - مالكش أيّ علاقة بالمشروع

مالكش أيّ مصلحة أو مضرّة غير فائدة المشروع

هوّا ده القرار الصحّ

-

لكن القرار اللي خدته عشان خايف - أو طمعان - أو عشمان - أو أو أو

تأكّد إنّه غلط

-

[#لا\_يصحّ\_إلّا\_الصحيح](https://www.facebook.com/hashtag/%D9%84%D8%A7_%D9%8A%D8%B5%D8%AD%D9%91_%D8%A5%D9%84%D9%91%D8%A7_%D8%A7%D9%84%D8%B5%D8%AD%D9%8A%D8%AD?__eep__=6&__cft__%5b0%5d=AZWKif4tJonb1DiFrbffdfE57EGeC8RiF_25VddPvTGyT8ms6yG_ah_Q_ECAIopO4r60MIE-xt4RyeiT7kl-HPC1qPCWaTw_3OV5UbW-6K7Pu709JIW3R1Fen9-VQT-Z1k8VPBOq3S8WU5u4KenC-uAZNXdVIRESH6P6cFJt8onzpR7gI2EqgW3O4C3a6Jd4jmM&__tn__=*NK-R)

-

بصّ قدّامك

بصّ ف ورقتك

في ورقتك فقط

-

ولا تفكّر في غير المشروع والمنتج - بدون النظر لأيّ مكاسب أو خسائر جانبيّة

-

[#الملتفت\_لا\_يصل](https://www.facebook.com/hashtag/%D8%A7%D9%84%D9%85%D9%84%D8%AA%D9%81%D8%AA_%D9%84%D8%A7_%D9%8A%D8%B5%D9%84?__eep__=6&__cft__%5b0%5d=AZWKif4tJonb1DiFrbffdfE57EGeC8RiF_25VddPvTGyT8ms6yG_ah_Q_ECAIopO4r60MIE-xt4RyeiT7kl-HPC1qPCWaTw_3OV5UbW-6K7Pu709JIW3R1Fen9-VQT-Z1k8VPBOq3S8WU5u4KenC-uAZNXdVIRESH6P6cFJt8onzpR7gI2EqgW3O4C3a6Jd4jmM&__tn__=*NK-R)