من التعليقات اللي الناس علّقتها على موضوع صبحيّ كابر

إنّهم قالوا ( همّا مالهم المليونيرات شكلهم اتغيّر كده ليه ؟! )

-

ودا يأكّد اللي قلته قبل كده - إنّ تصوّر الناس عن البيزنس بياخدوه من السينما والمسلسلات

-

ف تصوّر الناس عن رجال الأعمال هوّا الأستاذ محمّد الدفراويّ - والدكتور عزّت أبو عوف - أو طبعا حسن كامي الله يرحمهم جميعا

-

حسن كامي دا كان يطلع ع الشاشة تحسّه إنّه لازم يكون قاعد على كرسي رئيس مجلس الإدارة - حتّى لو قاعد في جنينة - دي أكيد جنينة الفيلّا - مش جنينة النادي طبعا - مستحيل - إلّا إذا كان رئيس مجلس إدارة النادي

-

بينما مش دي الحقيقة - رجال الأعمال ناس عاديّين جدّا - لو قابلتهم في الشارع مش هتعرفهم - ولو قابلتهم جوّا شركاتهم أصلا مش هتعرفهم من الموظّفين

-

ف بحذّر حضرتك تاني إنّك تاخد تصوّرك عن رجال الأعمال من السينما

-

الأخطر بقى هوّا إنّك تاخد تصوّرك عن الأعمال نفسها من السينما - عن البيزنس يعني