[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZU1out0SUObNOml3T2gNAmJAznBf58ztWxefnFWTDFZuGkdHYMAlSxF25pC4-8nGxquNN9N1bL2o1re48MITYUtWMupc6wXLmqVKUhVnuw0VFOa39fvcMFmrV0vEo2Qdwk0eO1QYyvOzKDqN53sB_M_vj_pco0qznHgJ99y5XpmJjEhdO80C-MRh6aiLFQzB8Nv3TlOmU_45SqbolBrzv1l&__tn__=*NK-R)

-

كلّ محاولاتك للتفزلك واختراع طريق مختصر دورانيّ أولعوبانيّ بين العوائق الموجودة في المجال اللي انتا أساسا جديد عليه - هتبوء بالفشل إن شاء الله - وحضرتك هتخسر اللي معاك - وهترجع لنقطة الصفر

-

لو معاك راس مال غير كافي لمشروع - واتهيّأ لك إنّك هتلاقي طريقة تنفّذ بيها نفس المشروع لكن بالفكاكة كده - وهنجيب المكنة دي بمليون جنيه تقضي بدال المكنة الأساسيّة أمّ 5 مليون جنيه

-

وهنجيب مكنة مستعملة بنفس كفاءة الجديدة - وهنلحم باقي التجهيزات عند ورشة حدادة - يا عمّ دا شويّة عفش حوالين المكنة مش لازم ندفع فيه فلوس - هنلمّ الدونيا بأبسط الأشياء

-

وهنجيب خامات من أمّ ألف جنيه زيّها زيّ أمّ 3 آلاف جنيه - وهنجيب عمّال ما يعرفوش حاجة عن الصنعة ونعلّمهم - هنعلّمهم الصنعة اللي احنا أساسا جداد فيها

-

كلّ محاولاتك دي هتبوء بالفشل إن شاء الله

-

ودا في حد ذاته مش مشكلة

المشكلة إنّك قبل المشروع ده كنت فزلوك معاك فلوس غير كافية للمشروع

بعد المحاولة دي هتبقى فزلوك ومش معاك فلوس

-

يا تعمل الصحّ من الأوّل

يا إمّا لو ما تقدرش - ما تعملش حاجة - وكمّل في طريقك لتكوين رأس المال الكافي لعمل الصحّ

-

بلاش فزلكة

المشرحة مش ناقصة قتلى