لا تحقرنّ من العمل شيئا

لا تحقرنّ من الخطوات تجاه الهدف شيئا

-

الله يرحمها والدتي كانت تقعد تنقّي رزّ - وتقول لي - نقّي معايا - الحبّاية اللي هتنقّيها مش هترجع تاني

-

حكمة بالغة

يعني حتّى مجرّد إنّك تنقّي حبّاية رزّ -إنتا كده قطعت خطوة بسيطة تجاه تنقية الرزّ كلّه - الخطوة دي مش هترجع تاني !!

-

لا تحقرنّ من الخطوات تجاه الهدف شيئا

أكيد كونك تكون عملت خطوة صغيّرة - هو أفضل من إنّك تكون ما عملتهاش !!

-

وقديما قالوا - خد من التلّ يختلّ

كانوا يقصدوا إنّ واحد بيصرف فلوس من ثروة كبيرة - أكيد هتنقص

-

لكن بردو ممكن تاخدها إنّها معناها إنّه مهما كان الهدف كبير - زيّ التلّ - وعملت منّه خطوة صغيّرة - فالتلّ ده هينقص - همّك هينقص - وضغطك الذهنيّ والعصبيّ هيقلّ