هوّا انتوا بتتنيّلوا تشجّعوا الناس ع الاستثمار - ولّا بتتنيّلوا تحذّروهم منّه ؟!

إحنا يا ابني بنتنيّل - الله يسامحك - أخلّص البوست بسّ واعمل لك بلوكّ

-

أيوه

ما انتوا شويّة تكلّمونا عن الحسابات والأرباح وتوعدونا بالمكاسب

وإنّنا بسّ محتاجين ناخد الخطوة وابدأ مفركش والكلام الجميل ده

-

والناحية التانية طول النهار تحكولنا عن واحد صاحبي ما اعرفوش - عمل مشروع من هنا والسحالي المسعورة كلته من هنا - وطلعت له أمّنا الغولة ف المنام - والسلعوّة - وحاجة آخر رعب الصراحة - إحنا بقينا بنترعب من الاستثمار

قولوا لنا - إنتوا بتشجّعوا الناس على الاستثمار - ولّا بتخوّفوهم منّه ؟!

-

شوف حضرتك

إحنا بنشجّع على الاستثمار - المستعدّ للاستثمار

وبنحذّر من الاستثمار - غير المستعدّ للاستثمار

-

لو حضرتك مستعدّ - ومن خلال كلامي معاك لقيتك مستعدّ - هتلاقيني بقول لك مستنّي إيه - توكّل على الله واعمل المشروع

انتبه فقط للنقاط 1 و 2 و 3 - لكن ادخل بقلب جامد - ابدأ صغيّر وابدأ مفركش - واكبر أورجانيك - لكن ابدأ - ابدأ دلوقتي

-

ولو لقيت حضرتك عندك وهم ومتهيّأ لك إنّه حلم - وداخل تفرقع القرشين اللي معاك - هامنعك

-

الحكمة هي فعل المناسب - الحكمة لا هيّا إنّك تعمل مشروع - ولا هيّا إنّك ما تعملش

الحكمة هي فعل المناسب

-

بنقول للي مستعدّ وخايف

ووضع الندى في موضع السيف بالعلا - مضرّ كوضع السيف في موضع الندى

-

وبنقول للي مش مستعدّ وبيجازف

بعض المعارك في خسرانها شرف - من عاد منهزما من مثلها انتصرا