[#من\_آداب\_البيزنس](https://www.facebook.com/hashtag/%D9%85%D9%86_%D8%A2%D8%AF%D8%A7%D8%A8_%D8%A7%D9%84%D8%A8%D9%8A%D8%B2%D9%86%D8%B3?__eep__=6&__cft__%5b0%5d=AZXBIP7_a6INwtICWZBCZ7y5LuBbBslWVCosM-lGmDDyVq77RKXLJji3mBLTiy62DFbjQacA4TUF7NV3YwA4PYrTQ5guVqHqBgE-JrUDZj-Ypxrnos6CwqxYY2Dox6c8H6R-nTOme1F1t4G0Hsk15icLEXRWyFXXrDi3P6mMjMiT0sRzDXIQ4xCKn-wdt6zwZko&__tn__=*NK-R)

-

مش من الحكمة أبدا إنّك تستدعي للنقاش مع الطرف اللي بتكلّمه إنّك تستدعي له نقطة خلاف ليست من صميم النقاش

-

بل إنّه مش من الحكمة إنّك تستدعي للنقاش أيّ حاجة سلبيّة - وليكن مثلا إنّك تكون مطلّق - فتكتب في السي في بتاعك إنّك مطلّق - ليه تكتب حاجة زيّ كده - شيلها من السي في - ما تستدعيش للنقاش أيّ موضوع سلبيّ

-

ما فيش داعي إطلاقا تستدعي للنقاش مع الطرف الآخر سيرة الأمراض أو الإعاقات مثلا - ممكن يكون هوّا عنده المرض اللي بتتكلّم عنّه ده - فتقلّب عليه المواجع - وممكن تلاقي الكلام معاه قلب بدون داعي - أو بدون داعي ( مفهوم بالنسبة لك )

-

ما فيش داعي تستدعي للنقاش أيّ انتقاد لطائفة معيّنة - أهل محافظة معيّنة - أهل مهنة معيّنة - ممكن والده أو جدّه كان من أهل المهنة دي - تيجي انتا تشتمهم - تلاقي الكلام مع الطرف ده قلب فجأة بدون داعي - أو بدون داعي ( واضح ليك )

-

ما فيش داعي حتّى تستدعي للنقاش ميزة ليك - وليكن إنّك عايش في مدينتي مثلا - أو إنّ والدك لوا - أو إنّك تكون مهندس مثلا - فتقول 5 مرات في 3 دقايق إنّك مهندس - ممكن الطرف التاني ياخد كلامك على سبيل إنّك بتترفّع عليه - فالنقاش يتحوّل معاه فجاة بدون داعي مفهوم بالنسبة لك

-

الفرق بين الكلام العادي - والكلام في البيزنس - كالفرق بين المشي - والرقص

-

إنتبه جدّا لكلامك

بل إنّ الانتباه ده المفروض يمتدّ معاك للكلام مع الناس العاديّين اللي ما فيش بينك وبينهم بيزنس

-

قال تعالى

وقل لعبادي يقولوا التي هي أحسن إن الشيطان ينزغ بينهم إن الشيطان كان للإنسان عدوا مبينا