من أخطر الحاجات عليك - إنّك تعرّض نفسك لأذى إنتا عارف إنّه أذى

إنتا لو عملت كده ممكن تفقد عون الله سبحانه وتعالى

لإنّك هتكون إنتا اللي بتعرّض نفسك للأذى

-

يعني

لو واحد مثلا تزوّج زوجة - وطلعت سيّئة - ف هو كده مبتلى بيها - ف هو هنا في مظنّة أن يعينه الله سبحانه وتعالى على هذا البلاء

-

لكن - لفّت الأيّام - والراجل ده طلّق الستّ دي - وخلص منها ومن أذاها - وبعدين رجعت تدور عليه تاني - قام متجوّزها تاني

-

كده خلاص هوّا اللي بيعرّض نفسه باختياره للبلاء - ف هنا يخشى عليه أن يخرج من عون الله سبحانه وتعالى على البلاء

-

باكتب البوست ده بعد ما عملت بلوكّ لواحد بيقول نصّ الكلا - وعاوزك تكمّل النصّ التاني

ف عملت له بلوكّ

بيقول لي انتا المفروض تكون نبيه - ههههههههه

بجاحة !

معتبر نفسه مش غلطان لمّا بيقول نصّ الكلام - وإنّ انا اللي غلطان لإنّي ما بكمّلش النص التاني من خيالي

-

تخيّل إنّي كمّلت للراجل دا كلامه فعلا - وأنا اقدر بالمناسبة - بسّ عشان اجيب رجله ويدفع الفلوس ونبدأ الدراسة

كده أبقى انا اللي بعرّض نفسي للبلاء

-

وكده قدّام لمّا الراجل دا يزهّقني في الشغل - ما يبقاش ليّا عين أنتظر عون من الله سبحانه وتعالى عليه ك عميل رزل

-

خد النصيحة دي وطبّقها بقى على أيّ حاجة

-

شركة زمايلك شغّالين فيها - وبيشتكوا من ظروفها الصعبة - وتروح انتا تقدّم السي في بتاعك فيها

-

طريق بيبقى مقطوع بالليل - وسمعت عن حوادث بتحصل فيه - ف تروح تمشي فيه بالليل

-

قال رسول الله صلّى الله عليه وسلّم ( لا ينبغي لمؤمن أن يذلّ نفسه )

قالوا ( وكيف ذلك يا رسول الله )

قال ( يتعرضّ من البلاء ما لا يطيق )

-

رحت اتجوّزت واحدة من عيلة غنيّة جدّا - أغنى من عيلتك

ف أرهقتك بطلباتها وبإنّها عاوزاك تعيّشها في نفس مستوى بنات عيلتها

تستاهل

ما رسول الله صلّى الله عليه وسلّم قال عن النساء ( لا يزوّجن إلّا من الأكفاء )

ولّا هيّا طفاسة وخلاص

-

ف إنتا كده تبقى انتا اللي عرّضت نفسك للبلاء

-

ما تاخدش شغلانة وما تدخلش شغلانة عشان طمعان في فلوسها دلوقتي - وتقول ( قدّام نشوف هنعمل إيه )

ما تعملش كده

لمّا تبقى تدخل وتطلع لك مشاكل - إبقى اتعامل معاها

-

لكن - ما تبقاش عارف من الأوّل إنّ الدخلة دي هتقلب بغمّ - وتدخل - وتقول عيّشني النهارده وموّتني بكره

-

قال رسول الله صلّى الله عليه وسلّم ( لا تتمنّوا لقاء العدوّ - واسألوا الله العافية - وإذا لقيتموهم فاصبروا )

-

لا تطلب البلاء

-

أحد الصحابة دعا الله سبحانه وتعالى أن يعجّل له عقوبته في الدنيا بدلا من الآخرة

فمرض حتّى صار مثل الفرخ

ف زاره رسول الله صلّى الله عليه وسلّم - وسأله - هل دعوت على نفسك بشيء

فاخبره الصحابيّ بما فعل

فقال له رسول الله صلّى الله عليه وسلّم ( سبحان الله - لا تطيقه - أفلا قلت اللهم آتنا في الدنيا حسنة وفي الآخرة حسنة وقنا عذاب النار )

-

حتّى أنّ سيّدنا داود عليه السلام دعا الله سبحانه وتعالى أن يبتليه ليرفع درجته كالأنبياء السابقين

فابتلاه ربّه سبحانه وتعالى بالرجلين اللذين تسوّروا عليه المحراب ففزع منهم - ثمّ حكى واحد منهم شكواه - فحكم سيّدنا داود بينهما

-

وهنا وقع سيّدنا وادو عليه السلام في الابتلاء الذي سأله - وعلم أنّه أخطأ لأنّه حكم بين طرفين دون أن يسمع من كليهما

قال تعالى ( وظنّ داوود أنّما فتنّاه )

عرف خلاص إنّ هوّا دا البلاء اللي هوّا كان طالبه !!

-

فاستغفر ربّه سبحانه وتعالى - وغفر الله سبحانه وتعالى له هذا الخطأ

قال تعالى ( فغفرنا له ذلك )

-

ف هذه نتيجة أن تقحم نفسك في ابتلاء - بل إنّ الأولى هو أن تسأل الله سبحانه وتعالى العافية

-

عشان كده - نهى رسول الله صلّى الله عليه وسلّم عن طلب الإمارة

-

قال عليه الصلاة والسلام ( لا تسأل الإمارة - فإنّك إن أعطيتها عن مسألة وكلت إليها - وإن أعطيتها عن غير مسألة أعنت عليها )

ف الإمارة شرّ متحقّق - لو هيّا اللي أسندت إليك بدون سعي منّك - يبقى دا ابتلاء - ف أنت هنا في مظنّة أن يعينك الله سبحانه وتعالى عليها

-

لكن !!

لو طلبتها - فانتا بتطلب شرّ وانتا عارف إنّه شر - ف هتوكل إليها

يعني هتتساب منّك ليها - إتعامل بشطارتك لوحدها بقى - ما تنتظرش عون من الله سبحانه وتعالى على هذا الابتلاء الذي طلبته وأنت تعلم ما فيه من شرّ

-

ف - تاني - ما تدخلش في حاجة وانتا عارف إنّها هتقلب بغمّ

لو ما تعرفش - عادي - أدخل - ولمّا تبقى تحصل المشاكل إبقى اتعامل معاها

لكن - ما تبقاش عارف من الأوّل إنّها هتقلب بمشاكل - وتدخل

-

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZWIxaVBMtAjT5qe0gCQX98KdqhlKavT_BavSefDnslpFmpdBJipGXTbWJ4ZBUNLTWKsKVIJ84Kr7tx2nmrJQogwgPfrAnWFWK0um3o6NP__YXjQRK6Nvr5lVxdFijZP79mrJOdp-rQ10RfpKNbHTO8wU7T69TOw7FNxiJYkTk1nlZLZh50CQis6sKG1y1rb7vM&__tn__=*NK-R)