لا تعن الشيطان على نفسك بتخفيض أسعارك !!

-

حضرتك لمّا بتقبل تخفيض سعر شغلك - هتاخد الفلوس القليّلة دلوقتي - وبعدين هيقابلك صعوبات في الشغل

-

ف الشيطان هيقول لك - الناس دي استخسرت فيك فلوس الشغل - ليه انتا تعمل شغلك معاهم بضمير - إعمل لهم شغل سيّء زيّ ما همّا عطوك فلوس قليّلة

-

ف أصبحت انتا اللي فتحت الباب للشيطان في البداية إنّه يوسوس لك - وممكن يغلبك - في النهاية

-

لكن - من الأوّل - لو انتا تمسّكت بحقّك - هييجي الشيطان بعد كده يقول لك إيه ؟!

-

هتيجي تتكاسل - هتلاقي نفسك بتقول لك - إنتا خدت فلوسك وافية - بتتكاسل ليه - بتقصّر ليه

-

ف أصبحت انتا خلّيت نفسك تعينك على الحقّ - حوّلت نفسك من نفس أمّارة بالسوء - لنفس لوّامة

ولّا كنت تخلّي نفسك تعين الشيطان عليك في الباطل ؟!

-

ملحوظة /

-

أؤكّد لك إنّ العميل اللي انتا عملت له تخفيض 90 % - وقت الاستلام مش هيقول ما احنا عطيناه فلوس قليّلة - يبقى نقبل منّه شغل تعبان - خلّي عندنا دمّ يعني

لا أبدا

العميل وقت الاستلام هيعاملك على إنّه عاطيك ( الفلوس اللي انتا ووافقت عليها )

-

وبالمناسبة - هوّا معاه حقّ - المسلمون عند شروطهم - والبيّعان بالخيار

يعني كان عندك فرصة الاختيار - لحدّ ما البيع يتمّ

وقت ما البيع تمّ - خلاص - إنتا بقيت ملتزم بيه حتّى لو كنت ظلمت نفسك في السعر - مش من حقّك تعمل مقاصّة بينك وبين نفسك وتقول على قدّ فلوسهم

-

بقول وبعيد وبكرّر مليون مرّة - إنّ العقود الظالمة حقّها إنّنا نلتزم بيها - ما فيش حاجة اسمها اتّفقت اتّفاق ظالم يبقى ألغيه بمزاجي - هيّا مش سبهللة

-

إحفظ الثلاثيّة التالية

-

العميل بيهتمّ ب 3 حاجات ( الجودة - السعر - الوقت )

بسّ مش في كلّ المراحل

-

العميل في بداية الشغل بيهتمّ ب ( السعر ) - السعر فقط

في وسط الشغل بيهتمّ ب ( الوقت ) - بييستعجلك تخلّص

في نهاية الشغل بيفتكر إيه بقى - بيفتكر ( الجودة ) هههههههه

-

ف في نهاية الشغل تلاقيه بيقول لك ( مش دي الجودة المتّفقين عليها )

-

ما انتا فاصلتني في السعر في البداية

واستعجلتني في الوقت في النصّ

إقبل بقى الجودة السيّئة في النهاية

لأ طبعا

-

العميل هيقول لك بكلّ ثقة - كنت اطلب السعر اللي كنت عاوزه - كنت هاعطيك من جنيه ل 150 جنيه - ورقة واحدة - قدّ كدهو - ومشنشرة

كنت خد الوقت اللي انتا عاوزه - أنا عمري استعجلتك؟! ويبصّ للّي جنبه ويقول له ( إحنا عمرنا استعجلناه )

ف اللي جنبه يقول له عمرنا يا ريّس

-

يبقى - من البداية - لا يصحّ إلّا الصحيح

-

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZUQX2MDPg6IjBdxz2MX0W_WMHgSIy0phkr1CDVhDIK0VyBvK5N5DJ8_qbiQj-gLFIr8h8XunUy5MgEb6BLnKYhq4WbB9_gSTFdBAaSQM3bltPHKA9qhY8GXYzbbscfXAygT7APXZQNRFh1VJQ4Kcd6juB6eWBGHxqV6rFWWSX7wBfdYcTUvOV5eAEnkioV3S7I&__tn__=*NK-R)