فيه قاعدة من قواعد التفكير بتقول ( [#لا\_تفسّر\_الغباء\_بالذكاء](https://www.facebook.com/hashtag/%D9%84%D8%A7_%D8%AA%D9%81%D8%B3%D9%91%D8%B1_%D8%A7%D9%84%D8%BA%D8%A8%D8%A7%D8%A1_%D8%A8%D8%A7%D9%84%D8%B0%D9%83%D8%A7%D8%A1?__eep__=6&__cft__%5b0%5d=AZWrQzJksc39wnA6JG_cmFJC-LkN2uFE5oiUtTRhaZDBDWXMcNX4MrHe7zZrOIaRwimDXvbAHzabazHE_ZSPiI6-nCavGKsXny6XLrpx_Sbv00tBDFoojBFrm-rbmkcegxDgpL3-N5JazB1GDYz4z1-ZPneOVEMgB30OTXZ1hsFaqg&__tn__=*NK-R) )

للأسف معظم الناس بيقعوا ضحايا مخالفة القاعدة دي

-

يعني إيه القاعدة دي ؟!

يعني الأصل إنّك تقيّم الأمور بوزنها على موازين المنطق والقواعد

-

لكن !!

لإنّ معظم الناس ليس لديها منطق - وليس لديها قواعد تحكم حياتها - فالناس بتقيّم الأمور بناءا على نتائجها

ودي مغالطة منطقيّة قاتلة إسمها ( [#مغالطة\_الاحتكام\_للنتائج](https://www.facebook.com/hashtag/%D9%85%D8%BA%D8%A7%D9%84%D8%B7%D8%A9_%D8%A7%D9%84%D8%A7%D8%AD%D8%AA%D9%83%D8%A7%D9%85_%D9%84%D9%84%D9%86%D8%AA%D8%A7%D8%A6%D8%AC?__eep__=6&__cft__%5b0%5d=AZWrQzJksc39wnA6JG_cmFJC-LkN2uFE5oiUtTRhaZDBDWXMcNX4MrHe7zZrOIaRwimDXvbAHzabazHE_ZSPiI6-nCavGKsXny6XLrpx_Sbv00tBDFoojBFrm-rbmkcegxDgpL3-N5JazB1GDYz4z1-ZPneOVEMgB30OTXZ1hsFaqg&__tn__=*NK-R) )

-

شركة كذا قفلت - يبقى إيه تفسير ده ؟!

يبقى تفسير ده إنّ المنتج ده غير مشجّع إنّك تستثمر فيه !!!

-

جبتها منين دي حضرتك ؟!

يقول لك ما هو قدّامك اهو - شركة كذا استثمرت في المنتج ده وفشلت

-

فحضرته هنا قيّم الأمور بنتيجتها - مش بناءا على قواعد

-

يعني

هل هو عمل تقييم للمنتج ده - وقدّ إيه هو مربح أو غير مربح - دي القاعدة اللي يصدر على أساسها حكم

لكن - إحنا لسّه هنفكّر - انا أصلا التفكير بيتعبني على رأي هاني رمزيّ في غبيّ منّه فيه

-

فيقوم طالع لك بقاعدة ذهبيّة كده من اللا شيء مفادها إنّ المنتج ده فاشل !!

-

الإنسان بطبيعته بيميل للتبسيط - زيّ الماء - لو قدّامه مرتفعات ومنخفضات - هيمشي في المنخفضات طبعا

كذلك الإنسان - لو قدّامه مرتفعات في التفكير - ومنخفضات - هيميل لسلوك منخفضات التفكير

-

عشان كده الإنسان اخترع مغالطة زيّ مغالطة الاحتكام للنتيجة - لإنّها بتعطيك حكم سريع ( بدون ما تبذل مجهود ) على الموضوع محلّ الدراسة

-

فلان كسب - أو خسر - يبقى اللي كان بيعمله صحّ - أو غلط

مش هنروح نحشر نفسنا في مزنق التفكير في هل اللي كان فلان بيعمله ده صحّ ولّا غلط بناءا على قواعد إيه

إحنا مش هنحشر نفسنا في المجهود ده - إحنا التفكير بيتعبنا

كسب - يبقى صحّ - خسر - يبقى غلط - وخلاص

-

لا تفسّر الغباء بالذكاء

يعني

مش معنى إنّ فلان قفل شركته - إنّه لقى المنتج ده فاشل - فقرّر يقفل شركته

-

مش كلّ تصرّف عمله إنسان كان ليه سبب وجيه - عادي جدّا إنّه يكون اتصرّف التصرّف ده لإنّه ببساطة [#غلط](https://www.facebook.com/hashtag/%D8%BA%D9%84%D8%B7?__eep__=6&__cft__%5b0%5d=AZWrQzJksc39wnA6JG_cmFJC-LkN2uFE5oiUtTRhaZDBDWXMcNX4MrHe7zZrOIaRwimDXvbAHzabazHE_ZSPiI6-nCavGKsXny6XLrpx_Sbv00tBDFoojBFrm-rbmkcegxDgpL3-N5JazB1GDYz4z1-ZPneOVEMgB30OTXZ1hsFaqg&__tn__=*NK-R)

إحنا ما بنقدرش نحطّ الاحتمال ده ضمن احتمالاتنا - ليه ؟! ما تفهمش

-

لو شفت أيّ حدّ - بيعمل أيّ تصرّف - هتسأل نفسك عن التفسير [#الوجيه](https://www.facebook.com/hashtag/%D8%A7%D9%84%D9%88%D8%AC%D9%8A%D9%87?__eep__=6&__cft__%5b0%5d=AZWrQzJksc39wnA6JG_cmFJC-LkN2uFE5oiUtTRhaZDBDWXMcNX4MrHe7zZrOIaRwimDXvbAHzabazHE_ZSPiI6-nCavGKsXny6XLrpx_Sbv00tBDFoojBFrm-rbmkcegxDgpL3-N5JazB1GDYz4z1-ZPneOVEMgB30OTXZ1hsFaqg&__tn__=*NK-R) اللي خلّى فلان ده يعمل التصرّف ده - وكإنّ فلان ده عمره ما بيعمل حاجة إلّا لمّا يكون حاسبها مليون مرّة

-

فمع إنّ معظم الناس في معظم تصرّفاتها ما بيفلسفوش كلّ قرار قبل ما ياخدوه - لكنّهم لو هيقيّموا قرار خده حدّ تاني - لازم يفلسفوا يا ترى الحدّ ده خد القرار ده ليه !!!

-

فلان قفل شركته - يبقى أكيد فيه تفسير وجيه ورا القرار ده - يا ترى هوّا إيه ؟!

ما ممكن عادي جدّا يا فندم يكون القرار ده ما وراهوش تفسير وجيه ولا حاجة - وممكن جدّا يكون قرار غلط أصلا وكان المفروض ما يقفلش

-

ممكن فلان ده نفسه اللي فاشل - فقفل شركته

فانتا فسّرت غباء فلان - على إنّه كان حركة ذكاء من نفس الفلان ده - إنّه أنقذ الموقف لمّا لقى الشركة بتخسر

-

ممكن يكونوا شركاء واتخانقوا وفضّوا الشراكة - ده إيه علاقته بتقييم المنتج إنّه منتج غير مربح ؟!

هل كلّ اتنين شركاء بيتخانقوا هيطلعوا يحكوا لكّ همّا اتخانقوا ليه ؟!

-

ممكن فلان ده تكون مراته كانت عاطية له فلوس يشتغل بيها - وقفشته مع السكرتيرة - فقلبت عليه - وخدت الفلوس منّه - فالشركة قفلت

تيجي انتا تفسّر إنّ الشركة قفلت لإنّ المنتج ده فاشل !!!

-

حضرتك عاوز تقيّم المنتج - قيّم المنتج - ببساطة - مش تقيّم قرارات صاحب شركة المنتج

-

وحتّى لو عاوز ما تتعبش نفسك زيّ هاني رمزيّ - فبصّ لـ [#جميع](https://www.facebook.com/hashtag/%D8%AC%D9%85%D9%8A%D8%B9?__eep__=6&__cft__%5b0%5d=AZWrQzJksc39wnA6JG_cmFJC-LkN2uFE5oiUtTRhaZDBDWXMcNX4MrHe7zZrOIaRwimDXvbAHzabazHE_ZSPiI6-nCavGKsXny6XLrpx_Sbv00tBDFoojBFrm-rbmkcegxDgpL3-N5JazB1GDYz4z1-ZPneOVEMgB30OTXZ1hsFaqg&__tn__=*NK-R) الشركات اللي شغّالة في المنتج ده - مستحيل تلاقيهم كلّهم قفلوا !!

لكنّك كده بردو هتكون واقع ضحيّة لمغالطة الحكم بالنتيجة

لكن إنّك تحكم بـ [#نتائج\_متعدّدة](https://www.facebook.com/hashtag/%D9%86%D8%AA%D8%A7%D8%A6%D8%AC_%D9%85%D8%AA%D8%B9%D8%AF%D9%91%D8%AF%D8%A9?__eep__=6&__cft__%5b0%5d=AZWrQzJksc39wnA6JG_cmFJC-LkN2uFE5oiUtTRhaZDBDWXMcNX4MrHe7zZrOIaRwimDXvbAHzabazHE_ZSPiI6-nCavGKsXny6XLrpx_Sbv00tBDFoojBFrm-rbmkcegxDgpL3-N5JazB1GDYz4z1-ZPneOVEMgB30OTXZ1hsFaqg&__tn__=*NK-R) - أحسن - أو أقلّ سوءا - من إنّك تحكم بـ [#نتيجة\_واحدة](https://www.facebook.com/hashtag/%D9%86%D8%AA%D9%8A%D8%AC%D8%A9_%D9%88%D8%A7%D8%AD%D8%AF%D8%A9?__eep__=6&__cft__%5b0%5d=AZWrQzJksc39wnA6JG_cmFJC-LkN2uFE5oiUtTRhaZDBDWXMcNX4MrHe7zZrOIaRwimDXvbAHzabazHE_ZSPiI6-nCavGKsXny6XLrpx_Sbv00tBDFoojBFrm-rbmkcegxDgpL3-N5JazB1GDYz4z1-ZPneOVEMgB30OTXZ1hsFaqg&__tn__=*NK-R)

-

أخيرا /

لو عاوز تحكم على فكرة مشروع بشكل مبدئيّ - شوف حلقة ( معايير التقييم المبدئيّ لأفكار المشاريع ) على قناة المكتب - وما تطلبش الرابط