[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZXrze6_GAYPv0QhHhniK5RrNgmJSA7OHi6N6SwiIxBsEk5ZInhp2aX8warrmUUs93b8prHXeahCCYopHO2AqSDk5RSOTHY8ZhYh28nDJMpfGEtcCASOgQXeAw61TcukXaTOBSWBjGectZuy081Dev_v5vbV9NYUeg2UOi4sxwFgKOfkTQAhVk16QIfjb4MmqUs&__tn__=*NK-R)

-

[#لا\_تقدّم\_عمل\_الغدّ\_إلى\_اليوم](https://www.facebook.com/hashtag/%D9%84%D8%A7_%D8%AA%D9%82%D8%AF%D9%91%D9%85_%D8%B9%D9%85%D9%84_%D8%A7%D9%84%D8%BA%D8%AF%D9%91_%D8%A5%D9%84%D9%89_%D8%A7%D9%84%D9%8A%D9%88%D9%85?__eep__=6&__cft__%5b0%5d=AZXrze6_GAYPv0QhHhniK5RrNgmJSA7OHi6N6SwiIxBsEk5ZInhp2aX8warrmUUs93b8prHXeahCCYopHO2AqSDk5RSOTHY8ZhYh28nDJMpfGEtcCASOgQXeAw61TcukXaTOBSWBjGectZuy081Dev_v5vbV9NYUeg2UOi4sxwFgKOfkTQAhVk16QIfjb4MmqUs&__tn__=*NK-R)

-

هيّا مش كانت ( لا تؤجّل عمل اليوم إلى الغدّ ) باين - قالوا لنا كده في رابعة أوّل

أيوه دا بتاع رابعة أوّل - بسّ احنا بتوع الجديد - ههههههه

-

لا تقدّم عمل الغدّ إلى اليوم

-

ليه ؟! ما زيادة الخير خيرين - واعمل شغل بكره النهارده - عشان بكره أكون رايق

-

لا يا فندم ما تعملش كده - أنا مش عاوزك بكره تكون رايق

-

هتكون بكره رايق - يبقى هتعمل إيه بكره - هتقعد فاضي - أنا مش عاوز اشوف حدّ فاضي هنا

-

قال تعالى

فإذا فرغت فانصب

-

يعني دا توجيه ربّانيّ إنّك ما تسيبش نفسك فاضي - لو فرغت من أمور الدنيا - فانصب - يعني ( فاتعب ) في العبادة

-

ف إحنا بردو بنستعير المبدأ ده للبيزنس - ما تسبش نفسك فاضي عموما - ما فيش إناء فاضي - نفسك إن لم تشغلها بالحقّ شغلتك بالباطل

-

ثانيا - ودا اللي بسببه باكتب البوست

-

لو حضرتك عملت شغل بكره النهارده - هيجي لك يوم تأجّل شغل النهارده لبكره !!

-

إزّاي ؟!

ما هيّا دي التريكّاية والخدعة الشيطانيّة

-

الشيطان هيخلّيك تعمل شغل بكره النهارده - وتعمل دا أكتر من مرّة - لحدّ ما تحصل لك ثقة في نفسك إنّك تقدر تعمل شغل بكره النهارده - وتقدر تعمل شغل يومين في يوم

-

وهوبّ دابل كيك - هتلاقي نفسك بقيت بتأجّل شغل النهارده لبكره عادي - ما انا ممكن بكره أعمل شغل اليومين - أنا باعرف اعملها ما تقلقش - ما تقيسش عليّا بشغل الناس الطبيعيّة - أنا جامد ما تقلقش

-

ف تكتشف بعد فترة إنّك ما بقيتش عارف دا شغل امبارح ولّا بكره ولّا النهارده

-

خلّصت شغل النهارده - خلاص - ما تعملش شغل بكره - أمّال هتحقّق ازّاي أمر ( فإذا فرغت فانصب ) - يعني لازم يحصل إنّك تفرغ من شغل الدنيا عشان تقدر تفرع لشغل العبادة - ف لو عملت شغل بكره النهارده - تبقى مش هتفرغ للعبادة إطلاقا !!

-

ودا طبعا غير إنّك محتاج تفرغ لجسمك - ولأهلك

إنّ لبدنك عليك حقّا - ولأهلك عليك حقّا

-

كمثال توضيحيّ بالقياس يعني

-

الحمد لله بطلّع جزء من أرباحي كصدقات - ف بييجي وقت يكون مثلا الصدقة 90 جنيه - بطلّع 90 جنيه فقط - ولو دفعت 100 باخد ال 10 جنيه الباقيين !!

-

يا راجل يا طفس - يعني هيّا جات على ال 10 جنيه - ودول طالعين صدقة يعني - دانتا لو في مطعم هتسيبهم بقشيش

-

حلو - كلامك دا غلط

-

أنا النهارده لو قلت ما جاتش على 10 جنيه - ودفعت ال 10 جنيه الزيادة - بكره هيكون عليّا صدقة 1050 جنيه مثلا - هقول ما حلوة الألف جنيه المقفول - ومش فارقة في ال 50 - أنا كده كده بابقى أدفع بزيادة في ساعات

-

لا يا فندم - إدفع ال 90 ب 90

عشان يوم ما يبقى عليك 1050 تلاقي نفسك مجبر تدفع ال 50 قبل الألف

-

ف - بنفس القياس - إعمل شغل بكره بكره - عشان ما تجيش في يوم تقول ( هأجّل شغل النهارده لبكره ومش هيحصل حاجة ) - دي تشيل دي

-

بلاش نظريّة ( دي تشيل دي ) دي