[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZXU93XyYw4i1cyfVU71NIo_B98lGHjdFUwX9o5YjZKqTujEGlGAWMfcfZTgyqowBcxr9Vfiz8ONcR6KICGasqBWRU9hCzpArTfDUGzj1OVIHo4bBMeQylFosXyHZP99j3DdVxTPyYSRlbo7cMJOqH5kJkwDNCoKWPJcLnrzmwdo66faxucItPeIMhu8-GRBBA0&__tn__=*NK-R)

-

ما تقلّلش من نفسك بأيّ شكل من الأشكال - ولو على سبيل التواضع

دا فهم غلط للتواضع

-

ما ينفعش مثلا يكون عندك شركة صغيّرة - فتقول ( عندي شركة صغيّرة )

قول عندي شركة وخلاص

-

ما ينفعش تكون متخرّج من سنة - فتقول على نفسك إنّك ( بدون خبرة ولسّه بتتعلّم )

قول أنا عندي خبرة سنة وخلاص

-

حتّى لو الطرف الآخر حاول يحطّك في موقف إنّك صغيّر - إعمل عبيط وتجاوز كلامه

-

طبعا مش هقول لك قاومه وجادله - إلّا إذا كنت فعلا كبير في مجالك - فجادله عادي - وهزّأه كمان

-

وأفضل حلّ لتجنّب هذه المشكلة - هو [#تجنّبها](https://www.facebook.com/hashtag/%D8%AA%D8%AC%D9%86%D9%91%D8%A8%D9%87%D8%A7?__eep__=6&__cft__%5b0%5d=AZXU93XyYw4i1cyfVU71NIo_B98lGHjdFUwX9o5YjZKqTujEGlGAWMfcfZTgyqowBcxr9Vfiz8ONcR6KICGasqBWRU9hCzpArTfDUGzj1OVIHo4bBMeQylFosXyHZP99j3DdVxTPyYSRlbo7cMJOqH5kJkwDNCoKWPJcLnrzmwdo66faxucItPeIMhu8-GRBBA0&__tn__=*NK-R)

يا راجل !!

هههههه

-

لا صحيح

أفضل حلّ لتجنّب هذه المشكلة هو إنّك ما تحطّش نفسك في الموقف - وبعدين تحاول تخرج منّه

-

يعني - مثلا

ما تكونش شركة طالبة محاسب خبرة 10 سنوات مثلا - أو مدير ماليّ - وبعدين حضرتك تروح تقدّم على الوظيفة وانتا لسّه عندك سنة واحدة خبرة - وبعدين تقول لي أقول لهم إيه لمّا يسألوني عن خبرتي

-

حضرتك روح قدّم في شركة طالبة حدّ حديث تخرّج - أو حدّ خبرة سنة واحدة

-

في الحالة دي - لو الطرف الآخر حاول يبتزّك بموضوع خبرتك - هتقدر تقول له - حضراتكم طالبين حدّ حديث تخرّج

-

يعني - بتكلّمني عن خبرتي ليه وانتوا طالبين حدّ حديث تخرّج

-

هوّا بيبقى عارف - بسّ بيستعبط - غالبا عشان يضغط عليك في الأجر

-

وأحيانا بيبقى بيستعبط لمجرّد الاستعباط - حدّ مريض وبيطلّع مرضه على الناس

-

فانتا ردّ بهدوء بإنّك مقدّم على الوظيفة طبقا لمتطلّبات الشركة - وإنّك شايف نفسك مناسب لهذه المتطلّبات

لكن - ما تقلّلش من نفسك

-

ملحوظة أخيرة /

عادة الناس الشاطرة جدا - بتقلّل من نفسها

مش على سبيل التواضع - ولكن دي مشكلة نفسيّة اتكلّمت عنها في بوست تفصيليّ قبل كده

عقدة اسمها - عقدة المحتال

مفادها إنّه دايما الشخص البارع بيحسّ إنّه نصّاب !!

وممكن حتّى يحسّ إنّ فلوسه حرام !!

-

فما تسيبش نفسك للعقدة دي وتخلّيها تسيطر عليك فتفضل تكرّر إنّك ضعيف

-

الطرف اللي بتكلّمه - هو طرف غريب عنّك - فهياخد كلامك على إنّه مصدّق - وهيصدّق فعلا إنّك ضعيف

وحتّى لو ما صدّقش - هيتعامل بمبدأ السلامة ويبعد عنّك