[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZW8jpHhbhkHyPhF-esOq5du0mQJ7Sk2Pe9yfsoFilqoPz3eC8W4CIppwwzp-sUKbDcPDvcp_VyCq57X1OSmTAr1Y1ErwEXS1CA0-2mWDRr7ere0rC5qrkNPkVEWqGebd8mU4Q49Eum5x4Tf2OEwJfK4V5hbwVuiH19c_ERSPSh6kG7zEkOpEifXPE3sSJ6ZdTo&__tn__=*NK-R)

-

[#لا\_تكن\_ملكيّا\_أكثر\_من\_الملك](https://www.facebook.com/hashtag/%D9%84%D8%A7_%D8%AA%D9%83%D9%86_%D9%85%D9%84%D9%83%D9%8A%D9%91%D8%A7_%D8%A3%D9%83%D8%AB%D8%B1_%D9%85%D9%86_%D8%A7%D9%84%D9%85%D9%84%D9%83?__eep__=6&__cft__%5b0%5d=AZW8jpHhbhkHyPhF-esOq5du0mQJ7Sk2Pe9yfsoFilqoPz3eC8W4CIppwwzp-sUKbDcPDvcp_VyCq57X1OSmTAr1Y1ErwEXS1CA0-2mWDRr7ere0rC5qrkNPkVEWqGebd8mU4Q49Eum5x4Tf2OEwJfK4V5hbwVuiH19c_ERSPSh6kG7zEkOpEifXPE3sSJ6ZdTo&__tn__=*NK-R)

-

يحكى أنّ الحصان في مزرعة أحد الفلّاحين مرض - ف أحضر الفلّاح الطبيب البيطريّ

الطبيب قال ( لو لم يشفى الحصان خلال أسبوع - أقتلوه - لألّا ينقل العدوى لباقي الحيوانات )

-

كان الحصان يكره طعم الدواء - وكان يرفض تناوله

-

فذهب الخروف إلى الحصان في أوّل يوم وقال له ( عليك ان تأخذ الدواء بانتظام لكي تشفى - وإلّا سيقتلك صاحب المزرعة )

ولكنّ الحصان لم يأخذ الدواء

-

في ثاني يوم - ذهب الخروف إلى الحصان وكرّر نصيحته - والحصان يرفض أخذ الدواء أيضا

-

في ثالث يوم - ذهب الخروف ينصح للحصان - ولكن - دون جدوى

-

في رابع وخامس يوم - ذهب الخروف يتوسّل إلى الحصان

-

في سادس يوم - ألحّ الخروف على الحصان بكلّ ما أوتي من رجاء ودموع وبكاء - فتناول الحصان الدواء - فشفي

-

في سابع يوم - جمع صاحب المزرعة أهل القرية - وقال لهم ( الحمد لله - لقد تمّ شفاء حصاني العزيز - واحتفالا بهذا الخبر السعيد - سنذبح الخروف - ونقيم وليمة لأهل القرية )

-

كثيرا ما تأتيني أسئلة من أشخاص - أنصحهم أن يفعلوا كذا - فيبدؤوا في التراجع والمماطلة

-

رغم أنّي أعلم أنّ تراجعهم هذا ومماطلتهم هذه ستضرّهم - إلّا أنّني لا أكون ملكيّا أكثر من الملك - باعمل لهم بلوكّ عشان لمّا يلبسوا ما يعرفوش يرجعوا يلوموني إنّي ليه ما ضربتهمش بالجزمة وأجبرتهم على النصيحة اللي كنت بانصحها لهم

-

كثير من الناس يكونون لا يستطيعون التعبير عن مشكلتهم - أتركهم وشأنهم دون محاولة عصر دماغي لفهم مشكلتهم التي لا يعبّرون عنها بطريقة واضحة

عليك أنت أن تعصر دماغك للتعبير عن مشكلتك - وليس العكس

أنا دوري لمّا حضرتك تشرح المشكلة أنصحك في حلّها - مش دوري إنّي آجي أشرحها بدالك !!

-

أحيانا تأتيني فرص استثماريّة قيّمة - أعرضها على بعض الأصدقاء من المستثمرين - وكثيرا ما أجد منهم تراخيا وتكاسلا في التعامل مع هذه الفرصة - إلى أن توشك الفرصة على الخروج من وقتها

-

أتركهم وشأنهم - ولتضيع الفرصة - أو لتذهب إلى من هو أجدر بها منهم - لا ألحّ عليهم في محاولة دفعهم لاستغلال الفرص المعروضة عليهم

-

الله يرحمها والدتي كان ليها نصيحة - كانت تقول لي ( إنصح صاحبك من الضهر للعصر - لو ما انتصحش - دلّه - أو ضلّه )

-

أنا باخد الجزء الأوّل من النصيحة فقط - وإن كنت أظنّ أنّ الجزء الثاني ليس مقصودا حرفيّا - ولكن مقصود منّه المبالغة في توصيل الفكرة

-

صاحبك مثلا بيدخّن - إنصحه بترك التدخين - لو ما انتصحش - دلّه - يعني دلّه على محلّ بيبيع سجاير

أو ضلّه - يعني ضلّله وقول له السجاير مفيدة - ف أنا باخد الجزء الأوّل من النصيحة فقط

-

كتير بيكلّمني مهندس شغّال في شركة - بيحكي لي عن قدّ إيه الشركة دي ممكن تتطوّر وتتحدّث - بسّ المشكلة في دماغ صاحب الشركة - مش عاوز يشوف الفرص - ولا عاوز يبذل جهد في استغلالها

-

بقول للمهندس ده - ركّز في شغلك انتا في الشركة - ما تشيلش همّ الشركة وتطويرها وتحديثها والشعوذة دي - دي شغلانة صاحب الشركة

-

إنصح مرّة -لمّح فقط - لكن - ما تفضلش تزنّ وتلحّ على صاحب الشركة

-

أفضل الأحوال هيقوم ملبّسك انتا في تطوير الشركة - من غير ما يعطيك أيّ موارد للتطوير - وبعدين هيهزّأك لمّا تفشل - مع إنّه كان موفّر كلّ سبل الولا حاجة عشان تحقّق أفكارك - رغم ذلك فشلت - يا فاشل يا فاشل

-

حضرتك خلّيك في حالك - نصحت - كان بها

استجابوا للنصيحة - كان بها قوي

-

ما استجابوش - وعارف تكمّل - كمّل

ما استجابوش ومش عارف تكمّل - شوف مكان تاني - إنتا مشروعك نفسك - ف ما تسيبش مشروعك - وتحارب في تطوير مشروع غيرك

-

كتير بلاقي أطفال بيلعبوا لعبة ممكن تعوّرهم - بقول لهم ( هتتعوّروا كده يا ولاد )

بيكمّلوا لعب

بسيبهم - لمّا يتعوّروا هيتعلّموا

-

فيه حلقة من حلقات سلسلة ( مرزوقيّات في البيزنس )

إسمها ( الخلاف مع الناس من حيث المساحات والأشخاص )

حوالي ساعتين

-

بتشرح بالتفصيل إيه المساحات اللي تختلف فيها مع الناس ( الدين - العرف - الأخلاق - القواعد - إلخّ )

وترتيب الناس دي من حيث كلّ واحد تبذل معاه مجهود في النصيحة لغاية فين ( الأبّ والأمّ - الأبناء - الأخوة - الزوجة - الصديق - الصاحب - الزميل - المعرفة )

-

ف مش كلّ المجالات بتاخد نفس القدر من الاهتمام إنّك تنصح فيها

ولا كلّ الناس بتنصحهم على مسطرة واحدة - كلّهم ياخدوا نفس الجهد في النصيحة

الحلقة ساعتين فيها تفصيل للموضوع

-

ملحوظة اخيرة /

-

هذه القاعدة تبطل تماما في حالة إنّ اللي بيسألني هو [#عميل](https://www.facebook.com/hashtag/%D8%B9%D9%85%D9%8A%D9%84?__eep__=6&__cft__%5b0%5d=AZW8jpHhbhkHyPhF-esOq5du0mQJ7Sk2Pe9yfsoFilqoPz3eC8W4CIppwwzp-sUKbDcPDvcp_VyCq57X1OSmTAr1Y1ErwEXS1CA0-2mWDRr7ere0rC5qrkNPkVEWqGebd8mU4Q49Eum5x4Tf2OEwJfK4V5hbwVuiH19c_ERSPSh6kG7zEkOpEifXPE3sSJ6ZdTo&__tn__=*NK-R) في دراسة أو استشارة

دا دافع فلوس مقابل المناهدة - ف باقعد اناهد معاه بالساعات - وأحيانا بالسنين

-

عندي عميل من 2022 لسّه بناهد معاه في مشروعه للوصول لأفضل قرار

دا نقعد نناهد مع بعض عادي - حتّى لو احتدّ عليّا - باحتدّ عليه - ف يتراجع - ونكمّل في المناهدة عادي

-

ملحوظة تانية - ومهمّة جدّا !!

-

لمّا تكون خلاص وصلت لقرار إنّ اللي قدّامي دا بيناهد - وخلاص خدت قرار تسيبه في حاله - يكسب بقى يخسر يتحرق - دا موضوعه هوّا

إوعى تقول له ( إنتا صحّ )

-

قول له [#إنتا\_حرّ](https://www.facebook.com/hashtag/%D8%A5%D9%86%D8%AA%D8%A7_%D8%AD%D8%B1%D9%91?__eep__=6&__cft__%5b0%5d=AZW8jpHhbhkHyPhF-esOq5du0mQJ7Sk2Pe9yfsoFilqoPz3eC8W4CIppwwzp-sUKbDcPDvcp_VyCq57X1OSmTAr1Y1ErwEXS1CA0-2mWDRr7ere0rC5qrkNPkVEWqGebd8mU4Q49Eum5x4Tf2OEwJfK4V5hbwVuiH19c_ERSPSh6kG7zEkOpEifXPE3sSJ6ZdTo&__tn__=*NK-R)

لكن - لا تصرّح أبدا بإنّك تقول له ( إنتا صحّ )

دي خيانة

-

قول له ( إنتا حرّ - إعمل الكلام دا على مسؤوليّتك )

-

مرّة حدّ سألني على الواتس سؤال مستفزّ جدّا - مستفزّ في سذاجته

حاجة كده زيّ ما حدّ يقول لك ( إيه رأيك أحطّ صباعي في كبس الكهربا ممكن أنوّر )

بسّ كان سؤال في البيزنس يعني

-

ف أنا من غيظي منّه قلت له أيوه صحّ اعمل كده - ونمت

-

نمت متنكّد جدّا لإنّه ما ردّش عليّا ردّ يوحي بإنّه فهم إنّي باستهزء بكلامه

يعني خد كلامي جدّ !!

-

صحيت الصبح بعتت له رسالة قلت له يا عمّ ما تعملش اللي كنت بتقول عليه امبارح ده

أنا كنت باستهزء بكلامك لإنّه غير منطقيّ - لكنّك ما فهمتش استهزائي

-

وبالمناسبة قال لي عندك حقّ - أنا فعلا كلامي كان غير منطقيّ

كنت منتظره يشتم ف اعمل له بلوكّ - لكنّه فلت - هههههههههه

-

ف ما تقولش كلام بالمعنى المعكوس - وتراهن على ذكاء الآخرين

خصوصا لو كنت انتا في موقع الشخص اللي الناس هتصدّقه

-

مرّة كنّا في مطعم - وجنّة بنتي شربت من كبّاية - وحطّتها على طرف الترابيزة

ف قلت لها - قرّبيها لطرف الترابيزة كمان يا ماما عشان تقع تتكسر

-

ف جنّة بصّت لمامتها باستغراب وقالت لها - أوقّعها يا ماما ؟!

ف أمّها قالت لها أبوكي يقصد ابعديها عن طرف الترابيزة بدل ما تقع

-

ف إنتبه لإنّك لو قلت للطرف التاني ( إنتا صحّ ) - ممكن فعلا يصدّقك

قول له ( إنتا حرّ )

-

وعموما لا تستخدم الكنايات في موضع شغل رسميّ - إستخدم فقط التعبيرات الصريحة المباشرة

-

وما تسألش عن رابط الحلقة المذكورة في البوست

وضع روابط الحلقات هو محاولة لأن أكون ملكيّا أكثر من الملك