[#تصحيح\_مفاهيم\_البيزنس](https://www.facebook.com/hashtag/%D8%AA%D8%B5%D8%AD%D9%8A%D8%AD_%D9%85%D9%81%D8%A7%D9%87%D9%8A%D9%85_%D8%A7%D9%84%D8%A8%D9%8A%D8%B2%D9%86%D8%B3?__eep__=6&__cft__%5b0%5d=AZWQyq1lTzf_C_sCP-jabxlfo1dTbbKcjqHqB1aDv4ahyAFtAQQjW_TCLZRdqMHBmkT7qqeMXczRhZrh8ryZ4c6XvLmzv5H6V9_npVaCU5ywk94gme0S-7UmTQoUUg6BRFcQoZ6SG4yLRxrvxJoaKxQWnBZj-BTBO0Q0-tK1nc77RIy96DNVQ49t0GbVVwe41ZWabO1zdGpEdh3JwYMf88Zn&__tn__=*NK-R)

-

[#عاد\_لينتقم](https://www.facebook.com/hashtag/%D8%B9%D8%A7%D8%AF_%D9%84%D9%8A%D9%86%D8%AA%D9%82%D9%85?__eep__=6&__cft__%5b0%5d=AZWQyq1lTzf_C_sCP-jabxlfo1dTbbKcjqHqB1aDv4ahyAFtAQQjW_TCLZRdqMHBmkT7qqeMXczRhZrh8ryZ4c6XvLmzv5H6V9_npVaCU5ywk94gme0S-7UmTQoUUg6BRFcQoZ6SG4yLRxrvxJoaKxQWnBZj-BTBO0Q0-tK1nc77RIy96DNVQ49t0GbVVwe41ZWabO1zdGpEdh3JwYMf88Zn&__tn__=*NK-R)

-

للأسف مصادر تلقّي البيزنس عندنا في المعتاد بتكون حاجة من اتنين

إمّا السمع من السابقين - أو التلقّي من التليفزيون والسينما

-

بينما المفروض المصدرين يكونوا - السمع من الاستشاريّين - أو التلقّي من الكتب

-

للأسف مصدر السمع من الآخرين ده بيكون عادة إنّك بتسمع من عيلتك أو أصدقائك - اللي مع احترامي ما يعرفوش حاجة عن البيزنس - بل إنّ بعضهم بيكون نموذج للفشل - وانتا عارف - ورغم ذلك بيكلّمك كإنّه بيعطيك خلاصة نجاحاته

-

أو بيكون من خلال السمع من لقاء تليفزيونيّ لرجل أعمال مثلا طالع فيه في صورة مثاليّة أو مصطنعة

-

المصدر التاني بيكون التليفزيون أو السينما - واللي للأسف بيكونوا خليط من خيالات مؤلّف شغلته هي التأليف والدراما - مش البيزنس

يختلط ذلك مع حبكة دراميّة مطلوبة للعمل الفنّيّ

-

المصدر التاني ده كارثة - ويا لها من كارثة !!

لإنّه للأسف بيعمل تصوّرات وهميّة عن البيزنس

-

منها حاجات كتير - زيّ إنّ رجل الأعمال ده معاه فلوس كتير دايما - بينما في الحقيقة معظم فلوس رجل الأعمال بتكون في السوق - ما فيش خزنة فيها رزم وكده - ولا ورق مهمّ بيودّي في داهية والكلام ده

منها إنّ رجل الأعمال لازم يكون شغّال في الممنوعات - ولازم السكرتيرة تكون لعوب

وعربيّات جيبّ سودة بقى وطبنجة في التلّاجة ونضّارات شمس بالليل ما تعرفش ليه

-

أهي خيالات

لكن أنا عاوز أركّز هنا على صورة منهم بعينها - ألا وهي صورة ( المنتقم )

-

من الخيالات اللي بينشرها التليفزيون والسينما عن رجل الأعمال إنّه [#دائما\_ما\_ينتقم](https://www.facebook.com/hashtag/%D8%AF%D8%A7%D8%A6%D9%85%D8%A7_%D9%85%D8%A7_%D9%8A%D9%86%D8%AA%D9%82%D9%85?__eep__=6&__cft__%5b0%5d=AZWQyq1lTzf_C_sCP-jabxlfo1dTbbKcjqHqB1aDv4ahyAFtAQQjW_TCLZRdqMHBmkT7qqeMXczRhZrh8ryZ4c6XvLmzv5H6V9_npVaCU5ywk94gme0S-7UmTQoUUg6BRFcQoZ6SG4yLRxrvxJoaKxQWnBZj-BTBO0Q0-tK1nc77RIy96DNVQ49t0GbVVwe41ZWabO1zdGpEdh3JwYMf88Zn&__tn__=*NK-R)

-

بينما - من مئات الاستشارات لمئات رجال الأعمال - لاحظت إنّ معظمهم بيواجه الظلم بإنّه بيميّل من سكّته ويكمّل في طريقه عادي

-

لدرجة إنّي في زيارة لإحدى المؤسّسات الكبيرة التابعة للدولة قفشت الكلمة دي منهم أكتر من مرّة - إنّ شركة كذا ظلمتنا في كذا

وبعدين ؟!

ولا قبلين حضرتك

-

مع إنّ المؤسّسة دي كفيلة تقفل الشركات دي من غير إذن نيابة حتّى

ولو انتا رحت تشتكيهم في النيابة النيابة هتقول لك المؤسّسة دي مش من اختصاصنا - دي ليها نيابة لوحدها

ورغم ذلك فالمؤسّسة دي بتتعامل إنّك لو انتقصت حقّنا أو حتّى نصبت علينا - مع السلامة - ونشوف اللي بعده

-

وهيّا دي السياسة المتّبعة - في الواقع - من كلّ رجال الأعمال تقريبا - مش من معظمهم حتّى

-

القاعدة تقول [#الملتفت\_لا\_يصل](https://www.facebook.com/hashtag/%D8%A7%D9%84%D9%85%D9%84%D8%AA%D9%81%D8%AA_%D9%84%D8%A7_%D9%8A%D8%B5%D9%84?__eep__=6&__cft__%5b0%5d=AZWQyq1lTzf_C_sCP-jabxlfo1dTbbKcjqHqB1aDv4ahyAFtAQQjW_TCLZRdqMHBmkT7qqeMXczRhZrh8ryZ4c6XvLmzv5H6V9_npVaCU5ywk94gme0S-7UmTQoUUg6BRFcQoZ6SG4yLRxrvxJoaKxQWnBZj-BTBO0Q0-tK1nc77RIy96DNVQ49t0GbVVwe41ZWabO1zdGpEdh3JwYMf88Zn&__tn__=*NK-R)

فما فيش رجل أعمال هيسيب شغله ومصالحه ويقعد يتخانق

-

ومش هيخلص أصلا من الخناقات - لإنّك - كرجل أعمال - هتكون فيه مظالم كتير حواليك مع كلّ الأطراف اللي بتتعامل معاهم - ببساطة - لإنّ طبيعة شغلك إنّك بتتعامل مع أطراف كتير

-

فلو كلّ حدّ ظلمك مسكت في خناقة - ووالله ما انا سايبك إلّا امّا آخد حقّي منّك - مش هتخلص

-

من منظور آخر - فرجل الأعمال مبرمج على مبدأ [#الأرباح\_مقابل\_الخسائر](https://www.facebook.com/hashtag/%D8%A7%D9%84%D8%A3%D8%B1%D8%A8%D8%A7%D8%AD_%D9%85%D9%82%D8%A7%D8%A8%D9%84_%D8%A7%D9%84%D8%AE%D8%B3%D8%A7%D8%A6%D8%B1?__eep__=6&__cft__%5b0%5d=AZWQyq1lTzf_C_sCP-jabxlfo1dTbbKcjqHqB1aDv4ahyAFtAQQjW_TCLZRdqMHBmkT7qqeMXczRhZrh8ryZ4c6XvLmzv5H6V9_npVaCU5ywk94gme0S-7UmTQoUUg6BRFcQoZ6SG4yLRxrvxJoaKxQWnBZj-BTBO0Q0-tK1nc77RIy96DNVQ49t0GbVVwe41ZWabO1zdGpEdh3JwYMf88Zn&__tn__=*NK-R)

Profit and Loss Statement

أو ما يعرف اختصارا ب P&L

-

فكلّ خطوة بياخدها رجل الأعمال بيحسب فيها الأرباح مقابل الخسائر

لو كانت الخسائر أكبر - هيتراجع

-

فرق رجل الأعمال عن الرجل العادي بقى إنّ رجل الأعمال ما بيحطّش في قائمة مكاسبه مكسب إسمه ( الانتقام ) - ولا بيحطّ في قائمة خسائرة خسارة إسمها ( الكرامة )

-

يعني - لو انتا ظلمتني - فأنا لو طنّشتك - مش هابقى ( خسرت كرامتي )

ولو حاربتك - مش هابقى ( كسبت الانتقام )

الأفكار دي مش في قاموس رجل الأعمال

-

الأفكار دي فقط في عقول العامّة - وبتغذّيها السينما والتليفزيون بأفلام الانتقام - فبييجي هذا العامّيّ يدخل البيزنس - يبقى داخل بالفكر الخياليّ ده !!

-

بينما رجال الأعمال الحقيقيّين ما فيش في قاموسهم الأفكار دي

ورجال الأعمال اللي حطّوا الأفكار دي في قوائمهم - خسروا أكتر ما كسبوا

-

ولو لاحظت - هتلاقي رجال الأعمال الكبار اللي عملوا أعمال انتقاميّة - غالبا هتلاقيهم أبناء رجال أعمال - لكنّك مش هتلاقي رجل أعمال باديء من الصفر عنده فكر انتقاميّ

لو كان كده - ما كانش وصل من الصفر أصلا - كان وقع ف نصّ الطريق

الطبيعيّ مع رجال الأعمال إنّهم لمّا بيلاقوا الموج عالي بيميّلوا

-

يقال أنّ الأسد وزوجته كانوا قاعدين في الغابة - فمرّ الفار - وضرب الأسد على قفاه - وجري - فالأسد فضل قاعد مكانه

فزوجة الأسد ثارت جدّا عليه - وازّاي تسيب الفار يضربك - دانتا ملك الغابة - و و و

فالأسد قال لها - دا فار صغيّر - هاعمل عقلي بعقله

-

تاني يوم

الأسدة قاعدة لوحدها في الغابة - فمرّ الفار - وضربها على قفاها - وجري - قامت جارية وراه

قام الفار جاري داخل ماسورة واسعة من ورا - وضيّقة من قدّام

فالأسدة دخلت وراه - فاتحشرت

-

فالفار جه من وراها - وقام إيه !!

إيه ؟!

قام ضاربها على قفاها تاني

-

وانتوا عارفين إنّ الضرب ع القفا إيه ؟!

إيه ؟!

يقلّ المعرفة

-

فالأسدة خسرت إيه ؟

إيه ؟!

كرامتها

-

وانتوا عارفين إنّ الكرامة إيه ؟

إيه ؟!

إيه إيه إيه إيه - إيه بسّ اللي رماك - تعشق تاني يا قلبي

-

تالت يوم

الأسد قاعد مع الأسدة في الغابة - عدّى الفار - ضرب الأسدة على قفاها - ففضلت قاعدة في مكانها

فالأسد بيقول لها ازّاي الفار يضربك وتسكتي له - دانتي مرات ملك الغابة

فقالت له - دا فار صغيّر - هاعمل عقلي بعقله

قال لها ( إنتي دخلتي الماسورة ؟! )

-

فرجل الأعمال الحقيقيّ بيكون دخل الماسورة - وطلع من الماسورة - والماسورة نفسها دخلت فيه عادي - فبتموت عنده حتّة الانتقام دي

-

نجيب ساويرس مثلا ساب شركته في الجزائر كده - عادي - شركة بمليارات

الحكومة في اليونان حاربت شركته هناك لصالح شركة حكوميّة - فلّس شركته في اليونان وقفلها عادي - ما قعدش يقاوم ممارسات الحكومة اليونانيّة في المنافسة غير العادلة عشان يثبت لنفسه إنّه جامد

-

في المقابل تلاقي واحد هنا عنده دكّانة ب 50 ألف جنيه - وتلاقيه بيقول لك ( إنتا مش عارف انا مين ) - ( إنتا مش عارف انا اقدر اعمل فيك إيه )

وفي الحقيقة هوّا ما يقدرش يعمل حاجة - ما هم 50 ألف جنيه هتعمل بيهم إيه حضرتك - هتشتري أباتشي مثلا تحارب بيها - إقعد في حتّة

-

للأسف الإعلام زرع الفكرة دي في خيال الناس - إنّ فلان الفلانيّ ( وليكن رفاعة الدسوقيّ مثلا ) - اتعرّض لظلم - فيقعد ساحلك وراه 30 حلقة في ازّاي هوّا هياخد حقّه

-

بينما - في الحقيقة - مفاهيم البيزنس الصحيحة بتقول إنّك هتعمل حسابات ربح مقابل خسارة - هتطلع النتيجة إنّك سيب اللي يظلمك يظلمك عادي - وشوف باقي شغلك - هتكسب من باقي شغلك أكتر من اللي انتا سبته بمزاجك في المظلمة دي اللي انتا عاوز تقيم الدنيا ولا تقعدها عشانها

-

للأسف الإعلام بيقدّم للناس أنواع مختلفة من البورنو - مش كلّ البورنو محصور في الأفلام الإباحيّة

الفود بلوجرز مثلا ما همّا نوع من البورنو - بورنو الأكل

-

البورنو هوّا إنّي أقدّم لك حاجة انتا مش عارف تعملها - فاجيب لك حدّ يعملها لك - أيّ حاجة تعمل كده - تبقى بورنو

-

فكلّ إنسان فينا فيه إنسان تاني في حياته معلّم عليه - فالإنسان الأوّلانيّ عاوز ينتقم من الإنسان التاني

طب هوّا مش عارف - يبقى إيه الحلّ ؟!

يبقى الحلّ إنّ الإعلام يقدّم لك ( بورنو الانتقام )

-

يجيب لك ناصر الدسوقيّ مثلا وهوّا بينتقم لرفاعة الدسوقيّ - فانتا تحسّ بـ ( تفريغ شهوة الانتقام ) - من خلال مشاهدة مسلسل فيه قصّة انتقام

-

فتقوم تطلع للشارع تاني يوم - واحد يخبط في كتفك - أو ما يقولّكش صباح الخير مثلا - إزّاي ما يقولّيش صباح الخير - أو يدوس على ضلّك مثلا - طاب والله لاورّيك

وتقعد تحلم في خيالك بأحلام الانتقام زيّ اللي شفتها امبارح في مسلسل بورنو الانتقام

-

بينما الكلام ده بعيد كلّ البعد عن تصرّفات رجال الأعمال

-

حضرتك ما تعرفش تشتري طبنجة - ولو اشتريتها - اللي باعها لك هياخد منّك الفلوس من هنا - ويروح يبلّغ إسمك لظابط المباحث اللي في المنطقة من هنا

ولو اشتريتها وضربت بيها تلاتين اربعين واحد - مش هتعرف أصلا - لإنّ الخزنة ما بتشيلش 30 رصاصة - حضرتك بتستعبط !!

وال 30 واحد دول لو ماتوا هيعملوا ريحة وحشة في المكان - فالجيران هتبلّغ عنّك

-

حضرتك ما تعرفش تتّفق مع سوّاق ترلّة يخبط عربيّة المنافس بتاعك ويوقّعها في الترعة - الناس هتجري وراه ويوقّفوه على أوّل مطبّ حضرتك - وهيدعكوه من الضرب

-

خيال الانتقام ده مش موجود في الحقيقة

-

أحد أصحاب الشركات قال لي - والدي توفّي من حوالي 6 شهور - وأنا استلمت الشركة من بعده - الشيك اللي كان بيتأخّر عن ميعاده كنت بابقى عاوز اهدّ الدنيا - واكلّم المحامي وبتاع - دلوقتي ليّا شيكات متأخّرة عند ناس - وعادي

-

ما فيش في البيزنس الحقيقيّ الدراما دي - الموضوع عندنا مملّ - حضرتك عاوز أكشن وساسبنس - هتلاقيه في السينما - مش عندنا

-

ولو لقيت الطرف اللي قدّامك مصرّ على الأكشن - إفهم من كده حاجة واحدة

إفهم من كده إنّه ( فاضي ) - وبناءا عليه - ما تشغلش نفسك بالحرب اللي بيسحبك ليها

-

هوّا فاضي - فعنده وقت يقعد يهري - لو انتا مش فاضي - يبقى سيبه - وشوف شغلك

-

حتّى لو كان ليك عنده فلوس - عرفت تاخدها بالذوق - ماشي

-

ما عرفتش - لو فيه طريقة بالعافية بسّ تكون آمنة - تمام - زيّ إنّك تشتكيه بشيكات مثلا - يبقى تمام

-

لكن - لو الطريقة اللي بالعافية دي غير آمنة - يبقى سيب له فلوسك أحسن - الوقت اللي هتحرقه في المناهدة معاه عشان تاخد فلوسك - لو استغلّيته في شغلك - هتكسب منّه أكتر من الفلوس دي

-

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZWQyq1lTzf_C_sCP-jabxlfo1dTbbKcjqHqB1aDv4ahyAFtAQQjW_TCLZRdqMHBmkT7qqeMXczRhZrh8ryZ4c6XvLmzv5H6V9_npVaCU5ywk94gme0S-7UmTQoUUg6BRFcQoZ6SG4yLRxrvxJoaKxQWnBZj-BTBO0Q0-tK1nc77RIy96DNVQ49t0GbVVwe41ZWabO1zdGpEdh3JwYMf88Zn&__tn__=*NK-R)