للأسف واضح إنّ بعض الكلام اللي بقوله في الاستشارات فقط - بقى مطلوب يتقال على العامّ !!

الكلام اللي كنت باتجنّب اتكلّم فيه عشان ما اتشافش ك واحد بيعمل دوشة عشان يلمّ تريند

-

من حوال أسبوع كنت في استشارة لشركة - بدأ يتكوّن عندها تراكمات من راس المال - وعاوزة تستفيد من التراكمات دي في بيزنس

-

قلت لهم التراكمات دي في حدود كام سنويّا ؟

قالوا لي في حدود كذا ( رقم بمئات الملايين )

-

قلت لهم يبقى تسيبكم من كلّ المشاريع اللي بنتكّلم فيها دي - حضراتكم تشتغلوا مستورد وموزّع لسلعة استراتيجيّة - زيت - فول صويا - قمح - إلخّ

إخترت المنتجات دي باعتبار نشاط الشركة الأساسيّ كان غذائيّ

-

من ضمن أسباب الكلام ده - إنّي لو معايا 500 مليون - ومتشاف ل 100 واحد - أحسن من ما يكون معايا 50 مليون فقط - واكون متشاف ل 100 مليون مواطن

-

فيه شركات شغّالة في مليارات - حرفيّا - مش كناية - وما يعرفش إسمها إلّا أصحابها واللي بيتعاملوا معاهم

دول بيكونوا في مأمن من [#خطر\_الانكشاف](https://www.facebook.com/hashtag/%D8%AE%D8%B7%D8%B1_%D8%A7%D9%84%D8%A7%D9%86%D9%83%D8%B4%D8%A7%D9%81?__eep__=6&__cft__%5b0%5d=AZWaRkGz-rtTAZ0cCli6ErYrNaUb-YLEFCFtrGcNc7cr-Al51N9a-jm0I8D_4E485cKEmu0GJQqLEO1FUFQwuyXUK_WTAYTMwGICpD5deVswa_DLLsqBmBmmYSpp_DxYd-MXkwUFxae_UugSEHZppe3GGahh9genB5mC3H8J5PkPzrsza4fH_eeVHqBz2US5-Kk&__tn__=*NK-R)

-

في استشارة لشركة تانية - بعشرات الملايين - وكانت في قرية

صاحب الشركة اشترى مساحة من الأرض على الطريق السريع خارج القرية - وبيقول لي عاوز اعمل خطّ كذا هنا

-

قلت له - كفاية على القرية هنا التوسّعات الحالية - أيّ توسّع بعد كده روح اعمله في مدينة صناعيّة كبيرة - بحيث تبقى انتا بحجمك دا هناك صغيّر بالنسبة للّي حوالين منّك

-

شركة تالتة - بيبيعوا قهوة - كانوا عاوزين يتوسّعوا - ومن ضمن تصوّراتهم إنّهم يعملوا أكشاك قهوة بإسمهم على الطرق السريعة - بحيث العميل يدوق طعم قهوتهم - ف يروح يطلبها من السوبر ماركت

-

قلت لهم - بالعكس - حضراتكم تشتغلوا في استيراد القهوة الخام ( قبل التحميص ) وتوزّعوها على الشركات في مصر

-

طبعا غنيّ عن البيان إنّي أقول لك إنّي باكتب البوست ده بسبب موضوع ب لبن

-

تخيّل حضرتك كلّ الهيصة دي - على مشروع - أؤكّد لك وأجزم لك إنّه من أصغر المشاريع - فيه مشاريع بتبيع في اليوم قدّ اللي بلبن بيبيعه في شهر - وما حدّش يعرف عنهم حاجة

-

ممكن انتا لو عرفت رقم أرباح بلبن في اليوم - تتخرع

لكن - الحقيقة - إنّها بالنسبة لمشاريع تانية كتير - تعتبر بقشيش

-

لكن - اللي هيبصّ لك في مشروعك - هوّا بردو مخّه تعبان - ومش عارف إيه المشاريع الكبيرة اللي كان المفروض يحطّ مناخيره فيها أصلا - هوّا ما لقاش قدّامه غيرك

-

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZWaRkGz-rtTAZ0cCli6ErYrNaUb-YLEFCFtrGcNc7cr-Al51N9a-jm0I8D_4E485cKEmu0GJQqLEO1FUFQwuyXUK_WTAYTMwGICpD5deVswa_DLLsqBmBmmYSpp_DxYd-MXkwUFxae_UugSEHZppe3GGahh9genB5mC3H8J5PkPzrsza4fH_eeVHqBz2US5-Kk&__tn__=*NK-R)