العيد إن شاء الله هيكون ماسك آخر الأسبوع الحالي مع أوّل الأسبوع القادم

-

من الحاجات المؤلمة في السوق المصريّ - إنّ الناس كده خلاص اعتبرت إنّنا [#عندنا\_أسبوعين\_أجازة](https://www.facebook.com/hashtag/%D8%B9%D9%86%D8%AF%D9%86%D8%A7_%D8%A3%D8%B3%D8%A8%D9%88%D8%B9%D9%8A%D9%86_%D8%A3%D8%AC%D8%A7%D8%B2%D8%A9?__eep__=6&__cft__%5b0%5d=AZUFBmTzGuMQaPgVl41d9X4A3cPldUBTVCzIqa1e6peCC9zdBacNvXPlNURsk8_SxYak8C5N9MnNqVxyCzrJtTrDpV7E31M4MPW8PNkeMyN5ln14QYTml6eYY4I7oM76usCGInOkIRvqK5BeKWyvzn1WXgcJWBNJW8Z5WmCZT9or-dIBHttmjS9UZSkFWgWr8jc&__tn__=*NK-R) !!!

دي مستحيل تكون ثقافة عمل !!!

-

ثقافة العمل ذكرها الله سبحانه وتعالى في موضعين في القرآن على حدّ علمي

-

الآية الأولى /

في الحجّ - في عزّ الطاعة والعبادة - ربّنا سبحانه وتعالى يقول

لَيْسَ عَلَيْكُمْ جُنَاحٌ أَن تَبْتَغُوا فَضْلًا مِّن رَّبِّكُمْ ۚ فَإِذَا أَفَضْتُم مِّنْ عَرَفَاتٍ فَاذْكُرُوا اللَّهَ عِندَ الْمَشْعَرِ الْحَرَامِ ۖ وَاذْكُرُوهُ كَمَا هَدَاكُمْ وَإِن كُنتُم مِّن قَبْلِهِ لَمِنَ الضَّالِّينَ

-

تبتغوا فضلا من ربّكم - يعني تبتغوا رزقا من ربّكم

يعني مش حرام تتاجر وانتا بتحجّ - لإنّ الناس في الجاهليّة كانت بتتحرّج من التجارة في الحجّ - فربّنا سبحانه وتعالى أخبرنا أنّ التجارة في الحجّ جائزة

-

رايح تحجّ - وبتعمل بيزنس خلال الحجّ عادي جدّا

-

الآية الثانية /

-

قال تعالى

فَإِذَا قُضِيَتِ الصَّلَاةُ فَانتَشِرُوا فِي الْأَرْضِ وَابْتَغُوا مِن فَضْلِ اللَّهِ وَاذْكُرُوا اللَّهَ كَثِيرًا لَّعَلَّكُمْ تُفْلِحُونَ

-

يوم الجمعة - رحت صلّيت - خلاص - تعمل إيه ؟!!

تنتشر في الأرض لطلب الفضل - الرزق

-

يوم الجمعة ؟!

يعني الجمعة مش أجازة ؟!

-

يا فندم أصلا ما فيش حاجة اسمها أجازة

-

الأجازة اختراع ظهر مع اختراع الوظيفة

لكن الأصل إنّ ما فيش حاجة اسمها وظيفة - وبناءا عليه ما فيش حاجة اسمها أجازة

-

تخيّل العالم من 500 سنة كان عامل ازّاي

كان كلّ واحد رئيس جمهوريّة نفسه - وعنده البيزنس الخاصّ بتاعه - حتّى لو كان البيزنس ده هو زراعة الأرض بالبرسيم - لكن ده بيزنس

عمرك شفت فلّاح واخد أجازة ؟!!!