للمرّة التالتة خلال أسبوع - تجي لي نفس الحالة - وأجاوب عليها بنفس الإجابة

حالة حدّ شغّال في [#وظيفة\_بيقبض\_منها\_مرتّب\_كويّس](https://www.facebook.com/hashtag/%D9%88%D8%B8%D9%8A%D9%81%D8%A9_%D8%A8%D9%8A%D9%82%D8%A8%D8%B6_%D9%85%D9%86%D9%87%D8%A7_%D9%85%D8%B1%D8%AA%D9%91%D8%A8_%D9%83%D9%88%D9%8A%D9%91%D8%B3?__eep__=6&__cft__%5b0%5d=AZXvtCXcDK_ntvTxI0tfC2qxUht_nt7AlMu-R3gsQ5JESR-btmhlFCTIK4q8yJulveRItL8Y5IpkSdHWpMifoVaUjhQ--Hue2Cv5Em5IBeYNQ590FXS9OvV9T1Suq3CwsW-kEXX2ILC_7xH6VuOKkbJEx7Ew9IMJUu_ApOBCihfqUA&__tn__=*NK-R) - لكنّه [#عاوز\_يعمل\_مصنع](https://www.facebook.com/hashtag/%D8%B9%D8%A7%D9%88%D8%B2_%D9%8A%D8%B9%D9%85%D9%84_%D9%85%D8%B5%D9%86%D8%B9?__eep__=6&__cft__%5b0%5d=AZXvtCXcDK_ntvTxI0tfC2qxUht_nt7AlMu-R3gsQ5JESR-btmhlFCTIK4q8yJulveRItL8Y5IpkSdHWpMifoVaUjhQ--Hue2Cv5Em5IBeYNQ590FXS9OvV9T1Suq3CwsW-kEXX2ILC_7xH6VuOKkbJEx7Ew9IMJUu_ApOBCihfqUA&__tn__=*NK-R) عشان - إمّا يكسب أكتر - أو يحسّ إنّه بيعمل قيمة مضافة

-

فالإجابة بالظبط بتكون كالتالي /

-

حضرتك مجموع راتبك السنويّ كام ؟ هيقول رقم

حضرتك متوقّع تستثمر راس مال كام - هيقول رقم - هناخد 20 % من الرقم ده كصافي ربح سنويّ

-

لو الأجر السنويّ قدّ أو أكبر من صافي الربح المتوقّع - يبقى بننصح بالتالي /

-

أوّلا /

-

لازم تاخد مرحلة [#انتقاليّة](https://www.facebook.com/hashtag/%D8%A7%D9%86%D8%AA%D9%82%D8%A7%D9%84%D9%8A%D9%91%D8%A9?__eep__=6&__cft__%5b0%5d=AZXvtCXcDK_ntvTxI0tfC2qxUht_nt7AlMu-R3gsQ5JESR-btmhlFCTIK4q8yJulveRItL8Y5IpkSdHWpMifoVaUjhQ--Hue2Cv5Em5IBeYNQ590FXS9OvV9T1Suq3CwsW-kEXX2ILC_7xH6VuOKkbJEx7Ew9IMJUu_ApOBCihfqUA&__tn__=*NK-R) قبل ما تعمل المصنع - المرحلة دي تعمل فيها بيزنس ينفع يتعمل [#بارت\_تايم](https://www.facebook.com/hashtag/%D8%A8%D8%A7%D8%B1%D8%AA_%D8%AA%D8%A7%D9%8A%D9%85?__eep__=6&__cft__%5b0%5d=AZXvtCXcDK_ntvTxI0tfC2qxUht_nt7AlMu-R3gsQ5JESR-btmhlFCTIK4q8yJulveRItL8Y5IpkSdHWpMifoVaUjhQ--Hue2Cv5Em5IBeYNQ590FXS9OvV9T1Suq3CwsW-kEXX2ILC_7xH6VuOKkbJEx7Ew9IMJUu_ApOBCihfqUA&__tn__=*NK-R) بالتوازي مع الوظيفة ( وبكده يبقى مش هنعمل مصنع - لإنّه ما ينفعش تدير مصنع وانتا مش متواجد فيه بشكل دائم )

-

فهنختار بيزنس يكون عبارة عن نشاط تقدر تعمله بجانب الوظيفة الأساسيّة - لإنّ راتب الوظيفة الأساسيّة مش صحّ أبدا تتركه مقابل ربح لسّه يعتبر في حكم الغيب

-

ثانيا /

البيزنس الانتقاليّ ده لازم [#يكون\_ينفع\_يتحوّل\_لمصنع](https://www.facebook.com/hashtag/%D9%8A%D9%83%D9%88%D9%86_%D9%8A%D9%86%D9%81%D8%B9_%D9%8A%D8%AA%D8%AD%D9%88%D9%91%D9%84_%D9%84%D9%85%D8%B5%D9%86%D8%B9?__eep__=6&__cft__%5b0%5d=AZXvtCXcDK_ntvTxI0tfC2qxUht_nt7AlMu-R3gsQ5JESR-btmhlFCTIK4q8yJulveRItL8Y5IpkSdHWpMifoVaUjhQ--Hue2Cv5Em5IBeYNQ590FXS9OvV9T1Suq3CwsW-kEXX2ILC_7xH6VuOKkbJEx7Ew9IMJUu_ApOBCihfqUA&__tn__=*NK-R)

-

يعني ما تتاجرش مثلا في الزجاج - وبعدين تيجي يوم ما تحبّ تعمل مصنع - تكتشف إنّ مصنع الزجاج محتاج مئات الملايين

تبقى النهارده دخلت طريق هتعرف بعد 5 سنين إنّه كان مقفول في آخره !!

-

في حالتين من ال 3 كان طالب النصيحة مقيم في دولة أجنبيّة

ففي الحالة دي اقترحت عليه نموذج ( [#الكوبري](https://www.facebook.com/hashtag/%D8%A7%D9%84%D9%83%D9%88%D8%A8%D8%B1%D9%8A?__eep__=6&__cft__%5b0%5d=AZXvtCXcDK_ntvTxI0tfC2qxUht_nt7AlMu-R3gsQ5JESR-btmhlFCTIK4q8yJulveRItL8Y5IpkSdHWpMifoVaUjhQ--Hue2Cv5Em5IBeYNQ590FXS9OvV9T1Suq3CwsW-kEXX2ILC_7xH6VuOKkbJEx7Ew9IMJUu_ApOBCihfqUA&__tn__=*NK-R) )

-

إنّه في البلد اللي هوّا مقيم فيها يعمل نشاط توزيع لمنتج بيتصدّر من مصر

وهنا في مصر يتعاون مع أخوه أو صديق ليه إنّه يوفّر له المنتج ده ويشحنهوله هناك

إحنا بنقدّم دراسة عن مصادر المنتجات - لكنّه هيحتاج حدّ يدير النشاط ده هنا

-

فأخوك يبقى قاعدة الكوبري اللي هنا - وانتا قاعدة الكوبري اللي هناك

وبعد الفترة الانتقاليّة اللي تنتهي بإنّ البيزنس الجديد يجيب عائد أكبر من الراتب - وقتها نحوّل البيزنس بتاع مصر من مجرّد توفير المنتجات - إلى إنّنا نعمل مصنع يصدّر المنتج دي لشبكة التوزيع اللي انتا أنشاتها بالفعل في الخارج