من أكبر الأخطاء اللي بيقع فيها الموظّفين الجداد - إنّهم بيعتبروا إنّ من دورهم [#تصليح\_الشركة](https://www.facebook.com/hashtag/%D8%AA%D8%B5%D9%84%D9%8A%D8%AD_%D8%A7%D9%84%D8%B4%D8%B1%D9%83%D8%A9?__eep__=6&__cft__%5b0%5d=AZVdXSy064GrZswvMDdC8YEwr_oT2E0Ysn9tr7YyOZ3ArilcbVgrYtBvdnw87p-2yiSJ1_JO2KP8pqta3KQwrUwr0bnEMWzZBAbgMe_CXnl7aRn4xCI-01zHGatRnBJ4PiIg3kG_LoWvltTFBNEmwczamehPbwo8oEFrfKW2SlTeM1W0IJ1bbHFLiOTRriCso5kuCeWcbSSmNwdiJ_JcXamc&__tn__=*NK-R)

إنتا مال السيّدة والدتك ومال تصليح الشركة - هيّا كانت شركة السيّد والدك

-

دا دور بيعيشه الشابّ الصغيّر وبيكون فرحان بيه قوي

رغم إنّه بيكون بيخسر من جميع الجوانب - بسّ بردو متمسّك بالدور - الشعور بإنّك بتصلّح الشركة دا أفيونة بتدوّخ الشباب الصغيّرين وبيقعوا في غرامها

-

الردّ اللي في السكرين شوتّ ده لحدّ حكى لي مواقف من صاحب الشركة اللي هوّا شغّال فيها - عند تالت موقف كنت بقول خلاص كده جيم أوفر - خلاص كده المفروض يقول لي ما عندكش وظيفة في شركة تانية أصلي بطحت صاحب الشركة القديمة

-

حكى لي بعدها ييجي 10 مواقف تانيين - وإنّه لسّه موجود في الشركة - وبيسألني بقى يعمل إيه

تعمل إيه في إيه

هوّا حضرتك كنت منتظر لمّا يخلّع لك ضوافرك يعني عشان تفكّر تسيب الشركة !!

-

بالمناسبة

صاحب الشركة المريض ده بيفضل يخزوق فيك يخزوق فيك - لحدّ ما تقول له خلاص حقّي برقابتي - أنا مقدّم استقالتي

فجأة يتقلب لأمّ حنونة - ويقولك ما اقدرش استغنى عنّك - دانتا بابا وانتا ماما وانتا انور وجديّ

دا الشركة تبيع لبّ من غيرك - دا انتا عامود من أعمدة الشركة

-

لا لا - إحنا هنغيّر كلّ الحاجات اللي مش عاجباك دي

أنا لم أكن أنتوي الترشّح لفترة رئاسيّة قادمة أصلا - أنا فهمتكم - دانا هقود معاكم الثورة - حارة حارة زنجة زنجة

نفس كاتالوج المرضى النفسيّين في كلّ مكان

-

ودا بالظبط اللي عمله صاحب الشركة ده مع صاحب السؤال - وما كنتش مستغربه

-

دا معتاد من أصحاب الشركات المرضى النفسيّين دول

بيستمتعوا بإنّهم يوصّلوك لأقصى درجات اليأس - ويرجعوا يجيبوك تاني - مرضى والعياذ بالله

-

ما تعرفش بيكونوا بيفكّروا ازّاي !!

يعني إيه متعتهم في كده

-

ولّا بيكونوا حاسّين إنّ دا موظّف كويّس بلاش اخسره - ليروح شركة تانية ينفعهم أكتر منّي

ولّا اهو حدّ كويّس خلّيه موجود - أي نعم مش هنستفيد بيه - لكن خلّيه موجود

مش مفهومين !!

-

حضرتك لازم تفهم إنّك كموظّف - ف إنتا مستثمر

بتستثمر في موارد - أي نعم محدودة - لكن هيّا دي المتاحة ليك في مرحلة الموظّف

الموارد دي هيّا وقتك - خبرتك - طاقتك باعتبارك شابّ صغيّر

-

ف ما تحرقش وقتك في مكان مستهتر

ما تضيّعش فرصة الحصول على الخبرة في مكان محترم

ما تضيّعش المرحلة اللي تقدر فيها تتحرّك - لإنّك قدّام مش هيكون عندك طاقة تانية - ف ما تقبلش تقعد في شركة مكتّفاك

-

طبعا كلامي هنا للموظّف اللي معتبر الوظيفة مرحلة في البيزنس - وهي بالفعل كذلك

لكن - فيه ناس كتير معتبرين الوظيفة في حدّ ذاتها هدف واتحقّق - دول ما يشغلوش بالهم بالكلام ده - إستمتعوا