[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZWsYM-1B73Tvs1GYyjlWuO8NfEuEcYbue5Cd-TK7hRs2lujxJnm-FFm2aGdfbLw1HCBQVI-sgeAOfFcPVYVGSUNBYJFXmhanW2C4TU-Yt7rA_MyfuZwUGdowdxbjH1_oRT7fbL2DqGA5zfgF_8AVH0fWF-tk49N4jF36AxrhRt6pDabpF46YOsobCSNChBW56Ul8oMICmdiLlhK5THQLYuf&__tn__=*NK-R)

-

[#تجنّب\_أنصاف\_الحلول](https://www.facebook.com/hashtag/%D8%AA%D8%AC%D9%86%D9%91%D8%A8_%D8%A3%D9%86%D8%B5%D8%A7%D9%81_%D8%A7%D9%84%D8%AD%D9%84%D9%88%D9%84?__eep__=6&__cft__%5b0%5d=AZWsYM-1B73Tvs1GYyjlWuO8NfEuEcYbue5Cd-TK7hRs2lujxJnm-FFm2aGdfbLw1HCBQVI-sgeAOfFcPVYVGSUNBYJFXmhanW2C4TU-Yt7rA_MyfuZwUGdowdxbjH1_oRT7fbL2DqGA5zfgF_8AVH0fWF-tk49N4jF36AxrhRt6pDabpF46YOsobCSNChBW56Ul8oMICmdiLlhK5THQLYuf&__tn__=*NK-R)

-

قلت قبل كده ( شرّ الأمور الوسط )

-

وقلنا ( اللي يمسك العصاية من النصّ - ما يضربش بيها )

-

حضرتك لو ما عندكش الحلّ الكامل للمشكلة - توقّف

-

ما تشغّلش دماغك وتقول إنّك هتحلّ المشكلة اللي محتاجة مليون جنيه - بنصف مليون جنيه

-

ما هو أصل لو شلنا من هنا وحطّينا هنا - وجبنا ده حطّيناه على ده - هنوصل لحلّ

ما تعملش كده

-

ما تشتريش حاجة وانتا معاك نصف تمنها مثلا - وتقول هاتصرّف في النصّ التاني خلال شهر

-

عارف لو كان المعتاد إنّك فعلا تقدر تدبّر النصف التاني في شهر - أهو الشهر ده بالذات مش هيجيلك المبلغ ده

-

ما ينفعش مصنع يكون محتاج ماكينة بمواصفة معيّنة - تروح انتا تجيب ماكينة بمواصفات أقلّ عشان ما فيش معاك السيولة الكاملة - وتقول هدقدق بيها لحدّ ما يبقى معايا فلوس أجيب الخطّ الكامل

ما تعملش كده - هتعطل في النصّ - وهتبقى خسرت تمن المعدّة الأولى - وما طلّعتش إنتاج الخطّ الكامل

-

لو عندك منتج - وتغليفه غالي - ما تقولش هاعمل تغليف أيّ حاجة دلوقتي أمشّي بيها الحال - وابقى أعمل التغليف الممتاز بعدين

مش هيبقى فيه بعدين أصلا - هتعمل التغليف السيّء - مش هتبيع - هتخسر تمن الخام والتغليف السيّء

-

طاب مش ده يتعارض مع مبدأ ( إبدأ مفركش )

ودايما بتقولولنا ( ما تسعوش للكمال )

و و و

-

لأ خالص

حضرتك إبدأ مفركش دي يعني تكون استوفيت الحدّ الكافي للبداية - بسّ ناقصك شوية ديكور - فبنقول لك ( ما توقّفش الموضوع بسبب عدم اكتمال الديكور )

لكن - هل خطّ الإنتاج من الديكور ؟!!

-

طاب والتغليف - ما ده ديكور

لأ طبعا - التغليف جزء من أصل المنتج - مش من الديكور

-

لمّا بنقول لك ما تسعاش للكمال - يعني ما تسعاش للوصول ل 100 %

لكن ده مش معناه إنّك تبدأ ب 50 % !!!

-

لو وصلت ل 80 % - أو 70 % - إبدأ - ومع الوقت هتوصل ل 90 و 100 %

-

الديكور يعني مقرّ شركتك يبقى في القاهرة الجديدة - ولّا في مدينة السلام

-

لكن - جوّا مقرّ الشركة - لو الشركة محتاجة نظام حسابات مثلا - فده مش ديكور

-

فما تبدأش شركة محتاجة نظام حسابات - وتقول همشّيها دلوقتي ب شيت إكسيل لحدّ ما نكبر

مش هتلحق تكبر - حساباتك هتضرب - وهتدخل في متاهات بسبب لغبطة الحسابات - فمش هتلحق بعدين لا تنقل للقاهرة الجديدة - ولا حتّى هتوفّر فلوس تشتري بيها نظام حسابات

-

الحكمة هي الحفاظ على مسار في منتصف الطريق - لا تروح لأقصى اليمين - ولا لأقصى اليسار

قيس المثال ده على أيّ حاجة بقى

-

في حالتنا دي قيس المثال ده على الأساسيّات والكماليّات

لو ركّزت كتير مع الكماليّات - هتتعطّل

ولو أهملت الأساسيّات - هتقفل أصلا