[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZUxX_tjd9VTOqRQbouqG0jqd4c6nr6k3jT1IOwkxcObqW-ZpDrz76sfDp1n84S63hnGBS2ZP6Phk7MFSzvzMmWXhTn3bI-MSLP_TTy0T2xFq9dPvnV0bKoeoAmP95YXi37V9TPc88_iYGb_IJcqzyamdDDZmF1jcrj5yS3loSj_AA&__tn__=*NK-R)

.

[#ما\_تهزرش](https://www.facebook.com/hashtag/%D9%85%D8%A7_%D8%AA%D9%87%D8%B2%D8%B1%D8%B4?__eep__=6&__cft__%5b0%5d=AZUxX_tjd9VTOqRQbouqG0jqd4c6nr6k3jT1IOwkxcObqW-ZpDrz76sfDp1n84S63hnGBS2ZP6Phk7MFSzvzMmWXhTn3bI-MSLP_TTy0T2xFq9dPvnV0bKoeoAmP95YXi37V9TPc88_iYGb_IJcqzyamdDDZmF1jcrj5yS3loSj_AA&__tn__=*NK-R)

.

زمان كنت باستغرب من الحكمة اللي بتقول إن كثرة الضحك تقلل الهيبة

وكنت بقول لنفسي . ما نضحك عادي . إيه المشكلة ؟!

.

دلوقتي بقيت باستغرب من اللي بيضحك أصلا !!

.

حضرتك إضحك مع زوجتك وأولادك

مع أهلك . أبوك وأمك وإخوتك وأعمامك وأخوالك

مع أصدقاءك

أعتقد دول كفاية تخلص معاهم محصول الضحك بتاعك كله

لكن جاي الشغل تهزر ليه ؟!!

.

الضحك في الشغل يكون حاجة كده لمسة جانبية . زي حالا كنت ماشي مع مهندس في مصنع منشآت معدنية . فعدينا على ونش كبير . فقال لي إحنا اللى مصنعين الونش ده

فقمت ضاحك وقايل ما شاء الله

.

خلاص كده . خدنا نصيبنا من الضحك في الشغلانة دي . لكن ما فيش ضحك أكتر من كده طول الجلسة

.

أنا أفهم إن حضرتك تكون عاوز توضح مثال في الشغل . فتضرب مثال فيه لمسة من الفكاهة . الفكاهة القائمة على تويست في الأحداث غير متوقع . لكنها فكاهة في سياق الدراما ( أهو التعبير ده لمسة فكاهية )

.

لكن في سياق الشغل . فما فيش ضحك من أجل الضحك

.

حضرتك لما بتضحك في الشغل . أنا جهاز الترجمة عندي أوتوماتيك بيبتدي ياخد حذره

.

بيضرب سارينة بتقول ( إنه يريد أن يليفني بالدهلكة )

.

حضرتك مش قريبي ولا نسيبي . ولا احنا راضعين على بعض . فبتضحك معايا ليه ؟!

.

أقول لك أنا ليه

عشان حضرتك فيه غلطة في شغلك عاوز تغطي عليها

أو عشان فيه قصور عاوز تتجاوز الكلام عنه . فبتتوه الكلام بالضحك

أو عاوز تكسب عندي مساحة عشم . تكسب العشم من هنا . تقوم مشمبرني في السعر من هناك . فأنا اتكسف اعترض عليك . ما احنا خلاص بقى بيننا عيش وملح . وضحك . فلوس إيه اللي هنتكلم فيها يا راجل . هيا ساعة الحظ بتتعوض

.

ممكن حضرتك تكون مستغرب كلامي . لو انتا مستغرب كلامي . فده لإنك ما اتعاملتش كتير مع رجال أعمال

انا باتعامل معاهم كل يوم . وبقول لك ... هما بيفكروا كده

.

فلو انتا عاوز تتعامل مع رجل أعمال على إنه مواطن إنسان طبيعي . براحتك

بس ما تستغربش من رد فعله . وارتيابه منك . وصدوده عنك