التعلّم ثلاثة مراحل  
تعلّم شرطي  
وتعلّم بالتجربة  
وتعلّم استنتاجي  
-----------  
التعلم الشرطي هو ان يخبرك احدهم بالمعلومة المراد معرفتها  
التعلم بالتجربة هو ان تجرب شيئا ما لتعرف منه معلومة جديدة  
التعلم الاستنتاجي هو ان تستنتج معلومة ما بدون تجربة  
----------  
مثال للتعلم الشرطي  
يخبرك والدك ان النار ستحرق يدك  
-----------  
التعلم بالتجربة  
ان تضع يدك علي النار لتعرف تاثيرها  
--------------  
التعلم الاستنتاجي  
هو ان تبتعد عن النار لانك تعرف انها ستحرقك  
--------------  
التعلم الشرطي يناسب تعليم الاباء لابنائهم  
حيث يكون الابناء في مرحلة تقبل لما يملي عليهم  
-----------  
التعلم الاستنتاجي يناسب الفتيان من 10 الي 20 سنة  
حيث يبدؤون الشعور بالاعتداد بانفسهم  
ولا يقتنعون الا بما يرونه  
ويرفضون ان يملي عليهم الاخرين تجاربهم  
------------  
التعلم الاستنتاجي هو ما يستنتجه الناضجون عن ما سيحدث بناءا علي ما تعلموه بالطريقتين السابقتين  
---------------  
من اخطاءنا في التربية اننا نترك ابناءنا في سن تحت العشر سنوات ليتعلموا بطريقة التجربة  
وهذا يضرهم لانهم قد يقدمون علي اشياء تضرهم  
بينما نزيد الطين بلة بمحاولة تعليمهم تعليما شرطيا في الوقت الذي يرفضون فيه هذا النوع من التعليم  
ونفرط هنا في الشكوي من ان ابناءنا لا يسمعون الكلام  
كذبتم بل انتم من لا تحسنون التربية  
انت كمن يقدم لهم لبن الرضاعة الان  
هم ليسوا في هذه المرحلة  
انتم اضعتم فترة التعليم الشرطي  
هذه الفترة يكون الطفل بطبيعته مائلا للتقليد حتي بدون ان تخبره هو سيقلدك  
اما في فترة ما بين ال 10 وال 20 فلن يصدق شيئا الا اذا جربه  
-----------------  
فما الحل اذا مع الشباب في هذه المرحلة  
الحل هو تركهم يجربون ومراقبتهم من بعيد  
الحل هو سرد التجارب الشخصية وليس سرد النصائح  
لا تقل له افعل ولا تفعل  
بل قل له لقد فعلت كذا ذات مرة وحدث معي كذا وكذا  
واترك لكبريائه ان يمنعه عن ما يضره بدلا من ان تمنعه انت  
او اترك لفضوله ان يجرب ثانية  
بينما لا تتركه في سن الخامسة مثلا يجرب شيئا خطيرا بحجة انه يجب ان يجرب  
ليس الان  
---------------  
اما التعلم الاستنتاجي فهو الحكمة التي ليس كل الناس قد أوتوها  
هي حكمة تخبرك ان فلانا سيخسر في تجارته  
او ان فلانا لن يحضر للجامعة اليوم  
او ان فلانا سيشتري سيارة من نوع كذا  
انت كونت قدر من المعلومات خلال العشرين ربيعا من عمرك الزاهر  
والان تربط بينها وبين تباديلها وتوافيقها لتخلص الي نتائج لم تكن معلومة لك من قبل  
فليحاول كل منا ان يعيش تلك المرحلة  
وليحاول ان يجعل ابناءه يعيشوا المرحلتين السابقتين بما تستحقانه  
--------------  
نسال الله الهداية

لو كنت دكتور جامعة  
كنت هعرف الطلبة الامتحان هييجي منين  
هييجي من المنهج  
مطلوب منك في المنهج ده انك تكون عارف كذا وكذا وكذا  
والكذاكيذ دول هيجولك كلهم في الامتحان  
ما ابقاش كده غششتك الامتحان  
-------------  
وانتا لو عرفت الحاجات دي وكتبتها في ورقة الاجابة يبقي متشكر جدا  
علي قدر ما هتعرف من النقط اللي قلتلك عليها علي قدر التقدير اللي هتحصل عليه  
--------------  
انتا منطقك شايف ان ده مالوش لازمة  
تسقط ومنطقك يقتنع السنة الجاية  
اتلزمت بالقوانين تجيب امتياز  
--------------  
بص يا سيدي  
التعليم قبل مرحلة النضج يتكون من ثلاثة عناصر  
المعلم - المنهج - اولياء الامور  
الطالب مالوش دخل بحاجة  
الاستاذ بيقول حاجة واهل الطالب بيلزموه انه يعرفها  
-------------  
بعد النضج  
زي سيادتك كده  
التعليم يتكون من ثلاثة عناصر  
المعلم - المنهج - الطالب  
-------------  
طبعا فيه عنصر المؤسسة التعليمية وامكانياتها كدعم مالي للمشاريع ومعامل وكده بس خلي دي علي جنب  
خلينا مع الدكتور والطالب والمنهج  
-------------  
فشل العملية التعليمية مسؤولية الثلاثة عناصر مجتمعين  
بمعني ان لو دكتور سقط نص الدفعة  
المفروض ما تتقالش كده  
المفروض تتقال ان الدكتور عليه مسؤولية في سقوط نص الدفعة  
طب والطلبة  
بردو عليهم مسؤولية  
لان نص الدفعة التانية نجحت  
---------------  
يبقي انا كدكتور لازم اسعي اني اقوم بدوري بشكل كامل  
واعتبر ان هدفي ان الطلبة تنجح بنسبة 100 %  
ده بخصوص الطالب والدكتور  
-----------------  
اما بخصوص المنهج فلازم يكون محدد في نقاط  
عقد والعقد شريعة المتعاقدين  
لازم يتحدد كله  
ولازم يتشرح كله  
ولازم يتذاكر كله  
ولازم كله ييجي في الامتحان  
------------  
سؤال هنا  
ازاي نفرق بين الطلبة  
التفرقة بين الطلبة تكون بمقدار التزامهم بالمنهج  
ليس بمقدار ذكاءهم الشخصي  
-----------------  
لو اتنين ذاكروا نفس المذاكرة الاتنين يستحقوا نفس التقدير  
هتقولي ما كلهم كده هيجيبوا امتياز  
اقول لك لا  
لانهم كلهم استحالة يخلصوا نفس الاخلاص للمنهج  
اللي يضحي بوقته وجهده اكتر  
ياخد تقدير اعلي  
-----------------  
واللي يحل كل الاسئلة ياخد 100 %  
ده حقه  
وانا كدكتور لو عندي طالب كده  
المفروض احس بشعور مدرب عنده بطل جمهورية  
ده بيعلي قدرك كمدرب  
مش بيقلله  
-----------------  
وده داعي الفخر الحقيقي  
اما عندنا فداعي الفخر بيكون احيانا ان دكتور نجح في جعل الدفعة تسقط  
زي بالظبط ما واحد يقول لك انا ربيت ولادي كلهم وطلعوا كلهم حرامية  
وفرحان قوي  
------------------------  
انتا فشلت في انجاحهم مش نجحت في تسقيطهم  
لان دورك اصلا انك تنجحهم  
تنجحهم يعني تنتقي ليهم منهج محترم  
وتشرحه بضمير  
-----------------------  
وده هيكون ثابت في معادلة تقييم الطالب  
المتغير في المعادلة دي هوا مذاكرة كل طالب  
لو قمت بدورك كاملا يبقي سقوط الطالب مسؤوليته فقط  
-----------  
أما وإن كله بيهرج  
فلا اعفي احدا من المسؤولية  
الدكتور كمعلم  
وطالب الجامعة كمتعلم  
والجامعة نفسها كمقرّة للمنهج الدراسي