[#سنغافورة](https://www.facebook.com/hashtag/%D8%B3%D9%86%D8%BA%D8%A7%D9%81%D9%88%D8%B1%D8%A9?__eep__=6&__cft__%5b0%5d=AZX-GfvKZzC0Q_sO3ZfoLizNVAudVJ6QGrZWQXUzUxsRLU6I8ppSev87HxOOc2yKcpsAZAep6NzkfheNRKWwSHMiQP7nRo5PAEGG6YkE_U24Tk67G258WLC-MS0DuF_KpLdR3vXoXxgtHrL3O9t2f8ftTbQ7l0sxwBYDmSzFGGmNba2ZV_JGkofwaPagLRezLLWDSf2_1DHtPvLHxU21k0yx&__tn__=*NK-R)

-

لمّا بقول إنّ مصر دولة معدمة الموارد - بيطلع لك بعض الناس يقولوا لك - ما عندك سنغافورة اهي - شوف عملوا إيه - موووعجيزاااااه اقتصاديّة

-

الحقيقة إنّها ولا معجزة ولا حاجة - ولا يعرفوا حاجة في الإعجاز

-

مجلس إدارة العالم بعد ما كسب الحرب العالميّة التانية - قعد مسك الخريطة ورسمها بمزاجه - حاجة كده زيّ سايكس بيكو - بسّ أحدث شويّة

-

فقال لك اليابان وألمانيا دول عيال حلوة وبتوع ميكانيكا - إنتوا تشتغلوا لنا ف العربيّات

-

كوريا الجنوبيّة دي خدناها قصاد إنّ روسيا خدت كوريا الشماليّة - يلّا يا ولاد اعملوا لنا عربيّات بردو - وسفن - وموبايلات بعد كده - بالكيد في روسيا - ونشوف كوريا الشماليّة بتاعتهم هيوصّلوها لإيه

-

الخليج دا فيه بترول - لا دا تبعي بقى - ما حدش يحتلّ الدول دي

العراق لمّا فكّرت تحتلّ الكويت - أمريكا اللي وقفت لها

-

قناة السويس دي تلزمنا في التجارة الدوليّة - يبقى ما حدّش يحتلّها

بريطانيا وفرنسا لمّا احتلّوا القناة في العدوان الثلاثيّ - أمريكا وروسيا أنذروهم بالنوويّ - فانسحبوا

قمنا احنا عملنا أغاني نقول فيها إنّ عبد الناصر كشّم للانجليز والفرنساويّين فخافوا منّه ومشيوا

-

العالم تحوّل وقتها من ( مناطق احتلال ) ل ( مناطق نفوذ )

-

فالتقسيمة دي هي تقسيمة مجلس إدارة العالم - والنجاحات الصناعيّة أو التجاريّة اللي حصلت فيها حصلت نتيجة لإنّ مجلس إدارة العالم كان بيشغّل الدول دي في الشغلانات دي

-

واحد بيقول لي ما اليابان ما كانش عندها موارد قبل الحرب العالميّة التانية - وكانت ناجحة عادي

-

أيوه وكسبت في الحرب العالميّة التانية ؟

لأ

طاب ما تقعد ساكت

-

ما هي خسرت عشان ما كانش عندها موارد تعمل بيها سلاح - ولا كان عندها عدد جنود كافي يواجه طوافين جنود الحلفاء

-

إحنا هنضحك على بعض - هتنجح من غير موارد إزّاي - هتضرب الأرض تطلّع بطّيخ

حتّى البطّيخ دا موارد أصلا

-

ما هي اليابان ناجحة دلوقتي من غير موارد

لأ

اليابان ناجحة عشان مجلس إدارة العالم مشغّلها عنده في الحاجات اللي العالم محتاجها منّها - مش عشان همّا عباقرة ولا حاجة

-

بكره الصبح لو مجلس إدارة العالم عاوز يكسّر ركب اليابان دي هيطلّع لهم هاساشيرو سوكوموتو يقول لهم إنّ الشعب الياباني عانى من آثار الفساد في الجيش اليابانيّ - وقد قرّر الجيش اليابانيّ إنّه ينكز اليابان من الفساد والرشوة والديموقراطيّة والمحسوبيّة - ولفّي بينا يا دونيا بقى

-

الشعوب عايشة في ميّة البتنجان - ومتهيّأ لهم إنّ العالم ده شغّال كده لوحده - أصلها عزبة هيّا

-

إنتا لو كنت انتصرت في الحرب العالميّة التانية - كنت هتجمع شعوب العالم وتقول لهم ( يلا يا ولاد اللي نفسه ف حاجة ياخدها . جوايز للشوطار الشوطار الشوطار ) ؟!

-

ولّا كنت هتجيب كلّ شعب منهم تشغّله في شغلانة انتا محتاجها ؟!

-

لأ طبعا

-

لأ طبعا إيه ؟!

-

لأ طبعا أكيد

-

تمام - هوّا فعلا

-

فمجلس إدارة العالم قسّم العالم لمساحات وظيفيّة - سمّاها دول

-

فييتنام دي تعمل لنا شباشب

كوبا تعمل لنا سيجار

بنجلاديش تعمل لنا هدوم

الصين والهند - ناخد واحدة منهم نعملها مصنع - فخدوا الصين - فالهند وقعت من قعر الكوكب

سويسرا دي تبقى خزنة العالم

-

طب عاوزين مناطق ندير منها أشغال الشركات العالميّة

بريطانيا خدت هونج كونج من الصين وعملتها مدينة نصر بتاعتها هناك

العالم خد سنغافورة - بعد كده خد دبيّ

-

طاب عاوزين بورسعيد للعالم - فخدوا بنما

فتيجي الشركة من دول يابانيّة ولّا أمريكيّة عندها سفن شحن كبيرة - تقوم مسجّلاها في بنما - بينما شركة الإدارة فقط هيّا اللي يابانيّة أو أمريكيّة

-

طاب والضرايب - فعملوا حتّت كده في العالم تعتبر ورا مصنع الكراسي بتاع الضرايب - بيسمّوها الملاذات الضريبيّة الآمنة - أو جنّة الضرائب - زيّ جزر العذراء مثلا

-

فتبقى الشركة بتعمل مليارات الدولارات في أمريكا - بينما ما بتدفعش ضرايب !

ليه - لإنّها خلاص دفعت ضرايبها في دولتها الأمّ

مش هيّا شركة أمريكيّة

هوّا انا ما قلتلكش - ما اللي في أمريكا ده يا دوب فرع الشركة - إنّما المقرّ الرئيسيّ للشركة الي بيدفع الضرايب عن الشركة كلّها موجود في جزء العذراء

وهمّا دفعوا الضرايب هناك خلاص

-

وطبعا ما ينفعش ندفع الضرايب في دولتين - دا يبقى ازدواج ضريبيّ - ورشوة

ولّا انتوا عاوزين العالم ياكل وشّنا ويقولوا أمريكا ما فيهاش حرّية وديموقراطيّة

-

يقوم بعد دا كلّه - يجيلك مواطن اصمر من دول العالم التالت - يقول لك ( ما تشوف سنغافورة )

بصّ ع المعجزة الآسيويّة والنمور البرجوازيّة

وفرّج ع الحلاوة حلاوة

-

معجزة إيه يا عمّ بسّ الله يهديك

-

فخلاصة الموضوع

إحنا دول ما عندهاش موارد - عشان كده مجلس إدارة العالم مش مركّز معانا - فمش عاطينا حتّة من التورتة

عاوزين ناخد حتّة من التورتة - يبقى نقول لهم أنا مستعدّ اتباس حضرتك

عندي أرض - وعندي عيال شباب تعجبك

أنا الواد وحيد ابني عليه مسكة خرطوم - عنب - هيشرّفك ف البيت الابيض

-

إيه ده - انتا عاوزنا نشتغل عبيد عند الغرب

شوف اللي بقول له انتصروا في الحرب - يقول لي نبقى عبيد

أمّال اللي بيتهزم في الحرب بيبقى إيه - سوبر مان

-

[#ولا\_بوصّ\_على\_الحلاوة\_حلاوة](https://www.facebook.com/hashtag/%D9%88%D9%84%D8%A7_%D8%A8%D9%88%D8%B5%D9%91_%D8%B9%D9%84%D9%89_%D8%A7%D9%84%D8%AD%D9%84%D8%A7%D9%88%D8%A9_%D8%AD%D9%84%D8%A7%D9%88%D8%A9?__eep__=6&__cft__%5b0%5d=AZX-GfvKZzC0Q_sO3ZfoLizNVAudVJ6QGrZWQXUzUxsRLU6I8ppSev87HxOOc2yKcpsAZAep6NzkfheNRKWwSHMiQP7nRo5PAEGG6YkE_U24Tk67G258WLC-MS0DuF_KpLdR3vXoXxgtHrL3O9t2f8ftTbQ7l0sxwBYDmSzFGGmNba2ZV_JGkofwaPagLRezLLWDSf2_1DHtPvLHxU21k0yx&__tn__=*NK-R)

[#دي\_بلدي\_ونجاوة\_نجاوة](https://www.facebook.com/hashtag/%D8%AF%D9%8A_%D8%A8%D9%84%D8%AF%D9%8A_%D9%88%D9%86%D8%AC%D8%A7%D9%88%D8%A9_%D9%86%D8%AC%D8%A7%D9%88%D8%A9?__eep__=6&__cft__%5b0%5d=AZX-GfvKZzC0Q_sO3ZfoLizNVAudVJ6QGrZWQXUzUxsRLU6I8ppSev87HxOOc2yKcpsAZAep6NzkfheNRKWwSHMiQP7nRo5PAEGG6YkE_U24Tk67G258WLC-MS0DuF_KpLdR3vXoXxgtHrL3O9t2f8ftTbQ7l0sxwBYDmSzFGGmNba2ZV_JGkofwaPagLRezLLWDSf2_1DHtPvLHxU21k0yx&__tn__=*NK-R)

-

[#تعالى\_دوج\_يا\_حلو\_ما\_لدي](https://www.facebook.com/hashtag/%D8%AA%D8%B9%D8%A7%D9%84%D9%89_%D8%AF%D9%88%D8%AC_%D9%8A%D8%A7_%D8%AD%D9%84%D9%88_%D9%85%D8%A7_%D9%84%D8%AF%D9%8A?__eep__=6&__cft__%5b0%5d=AZX-GfvKZzC0Q_sO3ZfoLizNVAudVJ6QGrZWQXUzUxsRLU6I8ppSev87HxOOc2yKcpsAZAep6NzkfheNRKWwSHMiQP7nRo5PAEGG6YkE_U24Tk67G258WLC-MS0DuF_KpLdR3vXoXxgtHrL3O9t2f8ftTbQ7l0sxwBYDmSzFGGmNba2ZV_JGkofwaPagLRezLLWDSf2_1DHtPvLHxU21k0yx&__tn__=*NK-R)

[#تعالى\_دوج\_خدلك\_صندوج](https://www.facebook.com/hashtag/%D8%AA%D8%B9%D8%A7%D9%84%D9%89_%D8%AF%D9%88%D8%AC_%D8%AE%D8%AF%D9%84%D9%83_%D8%B5%D9%86%D8%AF%D9%88%D8%AC?__eep__=6&__cft__%5b0%5d=AZX-GfvKZzC0Q_sO3ZfoLizNVAudVJ6QGrZWQXUzUxsRLU6I8ppSev87HxOOc2yKcpsAZAep6NzkfheNRKWwSHMiQP7nRo5PAEGG6YkE_U24Tk67G258WLC-MS0DuF_KpLdR3vXoXxgtHrL3O9t2f8ftTbQ7l0sxwBYDmSzFGGmNba2ZV_JGkofwaPagLRezLLWDSf2_1DHtPvLHxU21k0yx&__tn__=*NK-R)